
Întemeietorul Mănăstirii Bisericani și cel dintâi nevoitor, Sfântul Iosif I-a urmat 
Domnului încă din copilărie. Călugărindu-se la Mănăstirea Bistriţa şi mergând apoi 
la Sfântul Mormânt, a deprins tainele pustniciei în Valea Iordanului, adunând în 
jurul lui 17 pustnici şi întemeind prima comunitate românească ortodoxă din Țara 
Sfântă. A întemeiat o biserică şi chilii, dar din pricina arabilor care năvăliseră 
acolo, s-a mutat cu întreaga comunitate pe Muntele Bisericanilor, preluând mo- 
delul rânduielii achimite (neadormite) de la călugării studiți. Năvălind turcii, de 
această dată, se porniseră să plece spre Muntele Athos, dar Maica Domnului li s-a 
arătat într-un stejar și le-a spus să se întoarcă, întrucât grădina ei este şi acolo, locul 

acela devenind Schitul Bisericani, loc în care călugării făceau minuni, tămăduindu- 
1 pe bolnavi. 
5 ste e 

Sfântul Chiriac a intrat în obştea Mănăstirii Bisericani la începutul secolului al 
XVII-lea şi a slujit o vreme Domnului, printre cei 100 de frați pe care îi număra 
mănăstirea la acea vreme. Simţind nevoia să se adâncească în rugăciune și mai 
mult, sfântul a plecat pe calea pustiei şi s-a oprit într-o peşteră de pe muntele lui 
Simion, loc în care a rămas timp de 60 de ani. Fără a avea haine şi hrană, a răbdat 
toate ispitele diavolului, căci se lepădase cu totul de cele pământeşti, privind doar 
la cele veşnice, spre care a plecat în pace şi cu bucurie. 

Slujba Sfinţilor prea cuvioși părinţi Iosif şi Chiriac de la Bisericani 


CUVIOSUL CU (i 
105 sea „| 


CHIRIAC asta 
SISGRICANI [A BISERICA) 


La Vecernia mică 
Doamne strigat-am..., stihirile pe 4, glasul al 4-lea: 
Podobie: Dat-ai semn celor ce se tem... 


Din pruncie ai dorit viață nepătimitoare şi locurile de închinare de la Iordan mult 
le-ai iubit cuvioase losife, îndrumător al pustnicilor şi întemeietorul obștii Bise- 
ricani. lubitorule de Hristos, roagă-te pentru cei ce cu dragoste săvârşesc pome- 
nirea ta. 


Arzând de dumnezeiescul dor ce te povăţuia a te închina la Mormântul Învierii lui 
Hristos, ai luat binecuvântare, prea cinstite Iosif, mergând la Ierusalim și cu lacrimi 
fierbinţi la locurile Sfinte te-ai închinat, umplându-te de iubirea lui Dumnezeu, pe 
care L-ai dorit atât de mult, apoi te-ai nevoit în pustiul Iordanului, petrecând în 
post, în tăcere, în rugăciune fierbinte către Dumnezeu și răbdând numeroase ispitiri 
de la diavolul şi pe toate biruindu-le, pentru această îţi strigăm: Bucură-te, losife, 
mult nevoitorule. 


Din tinereţe l-ai iubit pe Hristos şi aprins fiind de dorul pustiei, ţi-ai îndreptat paşii 
spre chinovia cuviosului losif din Sihăstria Bisericanilor unde ai deprins rânduiala 
vieţii pustniceşti, învățând smerenia, iubind ascultarea, ținând tăcerea şi uscându-ţi 

trupul cu postul, ajungând ca un înger în trup, pentru aceasta îţi cântăm: Bucură-te, 
Sfinte Chiriac, podoaba sihaştrilor. 


Cine va putea spune cu de-amănuntul viețuirea ta, cuvioase Chiriac, căci mintea 
noastră se spăimântează cugetând la nevoinţele tale mai presus de fire, la asprimea 
postului, la petrecerea fără de îmbrăcăminte în arşiţa verii şi în frigul pătrunzător al 
iernii, la îndelunga tăcere, la neîncetata rugăciune către Dumnezeu şi la nevăzutul 
război cu vrăjmașul; pentru acestea te fericim pururea, minunate părinte. 


Slavă Tatălui şi Fiului şi Sfântului Duh. glasul al 6-lea 


Veniţi iubitorilor de prăznuire să cinstim astăzi pe cei întocmai la obicei cu îngerii, 
pe cuvioşii losif şi Chiriac, care taberele demonilor le-au alungat şi mulţime de 
ucenici în muntele Bisericanilor au adunat, zicând către dânşii: Bucuraţi-vă, părinți 
prea fericiţi. 


Şi acum şi pururea şi în vecii vecilor. Amin. glasul al 6-lea 


Caută spre rugăciunea robilor tăi, ceea ce eşti cu totul fără de prihană, potolind 
pornirile cele rele ce se ridică asupra noastră şi din tot necazul izbăvindu-ne pe noi 
care strigăm către tine cu umilință: Bucură-te, Stăpână, ajutătoarea tuturor, bucuria 
şi acoperământul şi mântuirea sufletelor noastre. 


Glasul al 2-lea: Din tinereţe aţi iubit viaţa pustnicească, cuvioşilor părinți Iosif şi 
Chiriac, pentru aceasta aţi lăsat toate şi aţi ales cele duhovniceşti, defăimând cele 
lumești, aţi îmbrăcat veşmântul nepătimirii şi aţi urmat calea cea strâmtă ce duce la 
mântuire. 


Stih: Cinstită este înaintea Domnului, moartea cuvioşilor Lui. 

Primiţi, cuvioşilor Iosif şi Chiriac, prinosul cântărilor noastre de prea slăvire şi cu 
rugăciunile voastre înaintea înfricoşătorului scaun de judecată ce va să fie, să ne 
sprijiniți. 

Stih: Fericit bărbatul care se teme de Domnul, întru poruncile Lui va voi foarte. 
Prin nevoinţele voastre mai presus de fire, v-aţi făcut următori marilor cuvioşi, 


alături de care acum în ceruri vă bucuraţi, slăvind neîncetat pe Dumnezeu Cel în 
Treime lăudat. 

Slavă Tatălui şi Fiului şi Sfântului Duh. asemenea 


Bucuraţi-vă, cetele monahilor şi iubiţilor creştini, că a sosit ziua prăznuirii cuvIo- 
şilor părinților noştri losif şi Chiriac, care din tinereţe şi-au închinat viaţa întreagă 
slujirii Domnului, făcându-se vase alese ale Sfântului Duh, luminători şi povăţ- 
uitori ai pustnicilor, râvnitori şi dascăli ai rugăciunii lui lisus, flori din grădina 
Maicii Domnului, îngeri în trup. Veniţi, fraţilor, să-i cinstim cu alese cântări, ru- 
gându-i să mijlocească pururea pentru sufletele noastre. 


Şi acum şi pururea şi în vecii vecilor. Amin. 


Preasfântă Născătoare de Dumnezeu şi pururea Fecioară Marie, rugul cel nestins şi 
de daruri izvorâtor, ţie ne rugăm să ne ajuţi cu rugăciunile tale. 


Troparul, glasul al 4-lea: Din tinereţile voastre iubindu-L pe Dumnezeu, aţi pă- 
răsit lumea şi în munţii Carpaţi v-aţi sălăşluit, ca neîncetat să-l slujiți, ajungând 
prin nevoinţele voastre să dobândiţi rugăciunea, făcându-vă vase alese ale Sfân- 
tului Duh, povăţuitori sihaştrilor, ocrotitori ai celor din nevoi şi celor mâhniţi mân- 
gâietori. Pentru aceasta, împreună să-i lăudăm cum se cuvine pe Sfinţii Iosif şi 
Chiriac, căci se roagă pururea lui Hristos pentru sufletele noastre. 


Şi acum şi pururea şi în vecii vecilor. Amin. (a Născătoarei de Dumnezeu), glas 
IV 


Taina cea din veac ascunsă şi de îngeri neştiută, prin tine, Născătoare de Dumne- 
zeu, celor de pe pământ s-a arătat, Dumnezeu întrupându-Se intru unire neame- 
stecată şi crucea de bunăvoie pentru noi primind; prin care înviind pe Cel întâi 
zidit, a mântuit din moarte sufletele noastre. 


La Vecernia mare 
După Psalmul 103, se cântă: Fericit bărbatul..., starea întâi La Doamne, strigat- 
am..., stihire pe 8, glasul al 6-ea; patru ale cuviosului Iosif şi patru ale cuviosului 
Chiriac 
Stihirile cuviosului Iosif de la Bisericani: 
Dumnezeu te-a ales din pruncie, cuvioase părinte Iosif, să-l slujeşti, pentru aceasta, 


rănit fiind de dumnezeiasca iubire, ai lăsat toate şi în obştea cuviosului Domeţian 
de la mănăstirea Bistriţa te-ai sălăşluit, împodobindu-te cu postul, cu privegherea, 

cu neîncetată rugăciune şi cu toată fapta cea bună, iar acum în ceata cuvioşilor 
părinţi bucurându-te, nu înceta a te ruga pentru mântuirea sufletelor noastre. 


Nimic n-ai iubit mai mult pe pământ, cuvioase părinte Iosif, decât pe Dumnezeu, 
nici averea, nici cinstea, nimic din cele lumeşti, ci arzând de dragostea lui Hristos, 
în aspre osteneli viaţa ţi-ai petrecut şi rugăciunea inimii ai dobândit. Pe acesta 
roagă-L, sfinte, să dăruiască pace şi sufletelor noastre mare milă. 


Prin răbdare şi nevoinţe duhovniceşti agonisind iubirea, smerenia şi neîncetata 
rugăciune, te-ai învrednicit de marele dar al preoţiei şi vieţuind cincisprezece ani în 
pustia Iordanului, pildă vrednică de urmat celor de acolo te-ai făcut. Pentru aceasta, 
în cântări te cinstim: Bucură-te, cuvioase Iosif, povăţuitorul sihaştrilor. 


Din tinereţe ai deprins fericitul rod al ascultării, adâncul de nepreţuit al smereniei, 
vorbirea cu Dumnezeu prin înflăcărată rugăciune şi toate ostenelile le-ai iubit, 
învrednicindu-te mai apoi, în trup fiind, şi pe Preasfânta Născătoare de Dumnezeu 
a o vedea. Pentru aceasta şi noi cu dragoste îți cântăm: Bucură-te, părinte Iosif, de 
trei ori fericite. 


Stihirile cuviosului Chiriac, glasul al 4-lea: 


Ai iubit ca nimeni altul viaţa pustnicească şi, dorind liniştea sihăstriei şi peştera 
lăsându-ţi casă iubită, lepădând hainele cele lumești, smerindu-ţi trupul şi lăsându-l 
să rabde frigul şi arşiţa, încât un alt Onufrie te-ai făcut, pentru aceasta cereşti daruri 
ai primit, fiind chivot al sfinţeniei; Sfinte părinte Chiriac, miluieşte pe cei ce cu 
dragoste săvârşesc cinstită pomenirea ta. (de două ori). 


Vieţuitor desăvârşit al sihăstriei, podoabă a pustnicilor din munţi Carpaţi, împli- 
nitor al rugăciunii şi iubitor de tăcere te-ai arătat cuvioase părinte Chiriac; pentru 
acestea şi îngerii s-au minunat de nevoinţele tale, iar noi nevrednicii cu adevărat te 
fericim şi îţi înălțăm cântări de laudă, ca cel ce ai dobândit îndrăzneala la Dumne- 
zeu, pe care roagă-L să mântuiască sufletelor noastre. 


Petrecând împreună cu fiarele, pe fiara trupului ai supus-o, fericite părinte, cură- 
țându-ţi simţurile şi, ajungând la limanul nepatimirii, ai dus viaţa nematerialnică în 
trup asemănându-te cetelor îngereşti, pe vrăjmaş biruindu-l, lupta cea bună luptând 
şi ajungând la limanul mântuirii. Pentru aceasta acum împreună cu cetele cu- 
vioşilor veselindu-te, Sfinte părinte Chiriac, roagă-te neîncetat pentru cei ce cu 
credinţă şi cu dragoste săvârşesc sfântă pomenirea ta. 

Slavă Tatălui şi Fiului şi Sfântului Duh, glas al 5-lea 


Să prăznuim astăzi prin alese cântări pe purtătorii de Dumnezeu, cuvioşii părinţi 
Iosif şi Chiriac, podoaba sihaştrilor din Carpaţi, luminătorii monahilor, dascălii 
rugăciunii celei de foc, vindecătorii celor bolnavi şi izgonitorii duhurilor celor 
necurate, iubitorii de linişte care din pruncie viaţa Domnului şi-au închinat, vasele 
alese ale Stăpânului Hristos, povăţuitorii şi rugătorii neamului românesc. Veniţi cu 
toţii să-i cinstim zicând: Sfinților prea cuvioşilor părinţi, rugaţi-vă pururea pentru 
cei ce cu smerenie şi cu dragoste săvârşesc cinstită pomenirea voastră. 


Şi acum şi pururea şi în vecii vecilor. Amin. Dogmatica, glasului V 


În Marea Roşie, închipuirea Miresei celei neispitite de nuntă s-a întipărit de de- 
mult. Acolo Moise, despărțitor al apei, iar aici Gavriil, slujitor al minunii. Atunci 
trecut-a Israel adâncul cu piciorul neudat, iar acum Fecioara L-a născut fără să- 
mânţă pe Hristos. Marea, după trecerea lui Israel, a rămas nestrăbătută; iar cea fără 
prihană, după naşterea lui Emanuel, a rămas nevătămată. Cel ce eşti şi mai înainte 
ai fost şi Te-ai arătat ca om, Dumnezeule, miluieşte-ne pe noi. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Apoi: Prochimenul zilei 
Paremiile 


Din Înţelepciunea lui Solomon, citire: 
(V, 16 - VI,3) 


Drepţii în veac vor fi vii şi la Domnul este plata lor, şi purtarea de grijă pentru 
dânşii este de la Cel Preaînalt. Pentru aceasta vor lua împărăţia podoabei şi stema 
frumuseţii din mâna Domnului; căci cu dreapta Sa îi va acoperi pe ei, şi cu braţul 
Său îi va apăra. Lua-va râvna lui drept armă şi va într-arma făptura spre izbânda 
asupra vrăjmaşilor. Îmbrăca-se-va în platoşa dreptăţii şi îşi va pune drept coif 
judecata cea nefăţarnică. Lua-va drept pavăză nebiruită sfinţenia, va ascuţi mânia 
cumplită drept sabie şi împreună cu Dânsul lumea va da război împotriva celor fără 
de minte. Porni-se-vor, bine ochite, săgețile fulgerelor şi ca dintr-un arc bine 

încordat al norilor la ţintă vor lovi. Şi din mânia Lui ca dintr-o maşină zvârlitoare 
de pietre încărcătura de grindină se va arunca. Întărâta-se-va asupra lor apa mării şi 
râurile îi va îneca de năprasnă. Sta-va împotriva lor Duhul puterii dumnnezeieşti şi 
ca un vifor îi va înlătura pe ei şi fărădelegea va pustii tot pământul şi răutatea va 
răsturna scaunele celor puternici. Auziţi dar, împărați şi înţelegeţi; luaţi învăţătura 
judecători ai marginilor pământului. Luaţi aminte cei ce stăpâniți mulțimi şi cei ce 
vă trufiți cu ocârmuirea mulțimii neamurilor. Că de la Domnul s-a dat vouă 
stăpânirea şi puterea de la Cel Preaînalt. 


Din Înţelepciunea lui Solomon, citire: 


Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi că au murit şi ieşirea lor din această lume s-a 
socotit pedepsire şi plecarea lor de la noi, sfărâmare, iar ei sunt în pace. Că de ar fi 
şi pedepsiţi în faţa oamenilor nădejdea lor este plină de nemurire. Şi puţin fiind 
pedepsiţi cu mari faceri de bine se vor dărui, că Dumnezeu i-a ispitit pe dânşii şi i-a 
aflat Lui-şi vrednici. Ca pe aur în topitoare i-a lămurit pe ei şi ca pe jertfă de ardere 
de tot i-a primit. Şi în vremea cercetării lor vor străluci, şi ca scânteiile pe paie vor 
fugi. Judeca-vor neamuri şi vor stăpâni popoare şi va împărăţii peste dânşii 
Domnul în veci. Cei ce nădăjduiesc spre Dânsul vor înţelege adevărul şi cre- 
dincioşii vor petrece în dragoste cu Dansul. Că har şi milă este întru cuvioşii Lui şi 
cercetare pentru aleşii Lui. 


Din Înţelepciunea lui Solomon, citire: 


Dreptul de va ajunge să se sfârşească, întru odihnă va fi. Că bătrâneţile sunt 
cinstite, nu cele de mulţi ani nici cele ce se măsoară cu numărul anilor. Şi 
căruntețile sunt înţelepciunea oamenilor şi vârsta bătrâneților, viaţa nespurcată. 
Plăcut lui Dumnezeu făcându-se, l-a iubit, şi vieţuind între păcătoşi, a fost mutat. 
Răpitu-s-a ca să nu schimbe răutatea mintea lui, sau viclenia să înşele sufletul lui. 
Că râvna răutăţii întunecă cele bune şi neînfrânarea poftei schimbă gândul cel fără 
de răutate. Desăvârşindu-se în scurt timp, a împlinit ani îndelungaţi; că plăcut era 
Domnului sufletul lui. Pentru aceasta S-a grăbit a-l scoate pe dânsul din mijlocul 
răutăţii. lar popoarele au văzut şi nu au cunoscut, nici nu au pus în gând una ca 
aceasta. Că har şi milă este întru cuvioşii lui şi cercetare întru aleşii lui. 


La Litie 


Stihirile pe glasul I: 

Cuvioase părinte Iosif, din tinereţile tale ai intrat în Lavra Bistriţei ca să-L slăveşti 
aici pe Dumnezeu cu îngerii şi cu părinţii cei nevoitori. Şi după multe nevoinţe cu 
post şi rugăciune, la Sfântul Mormânt al lui Hristos ai mers să te închini. După ce 
acolo cu lacrimi fierbinţi te-ai rugat, în pustiul Iordanului te-ai sălăşluit, iar de la 
părinţii cei îmbunătăţiţi rugăciunea cea de foc o ai dobândit. Roagă-L pe Hristos 
Dumnezeu să dăruiască Bisericii unire şi sufletelor noastre mare milă. 


Urmând vieţii curate a Sfinților părinţi, din pustiul Iordanului şi făcându-te vas 
ales al Sfântului Duh, Stăpânul tuturor te-a învrednicit ca povăţuitor sihaştrilor de 
acolo să ajungi, apoi la năvălirea barbarilor, prin călăuzirea Sfântului Duh, cu cei 
şaptesprezece ucenici ai tăi în Țara Moldovei întorcându-te, în peşteri pe Muntele 
Bisericanilor la mai mari nevoinţe te-ai dat. Părinte cuvioase Iosif, roagă-te lui 
Hristos Dumnezeu ca să mântuiască din nevoi şi din necazuri pe cei ce cu dragoste 
săvârşesc sfântă pomenirea ta. 


Cine va putea spune cu de-amănuntul nevoinţele tale, cuvioase părinte Iosif, căci şi 
pe Maica Domnului te-ai învrednicit a o vedea, atunci când spre Muntele Atonului 
te-ai pornit a pleca. La care Împărăteasa cerului şi a pământului ţi-a spus că “Şi aici 
este Grădina mea”; pentru aceasta, cu cântări de laude te cinstim: Bucură-te, losife, 
părintele nostru. 


Prea cuviosului părintelui nostru Chiriac să-i aducem laude toți iubitorii de prăz- 
nuire, căci acesta, lepădând toată grija cea lumească, a luat Crucea lui Hristos, prin 
aspre nevoinţe petrecând şi prin munţi cu golătate ticăloşindu-se; slăvind neîncetat 
pe Dumnezeu şi biruind desăvârşit neputinţele firii, următor marilor sihaştri s-a 
făcut. Pentru aceasta îți cântăm: Bucură-te, Sfinte părinte Chiriac, mult nevoito- 
rule. 


Cuviosul părintele nostru Chiriac, cel următor în ostenelii al Sfântului Onufrie, 
după multe nevoinţe haina cea firească a trupului a lepădat-o, fiind îmbrăcat de 
către Dumnezeu cu darul nepătimirii, încât nici frigul, nici arşiţa, nici foamea şi 
nici diavolii nu-l vătămau. Pe acesta, care aduce la noi o asemenea îngerească vie- 
ţuire, cu un glas, în cântări să-l mărim. 


Slavă Tatălui şi Fiului şi Sfântului Duh, glasul al 8-lea 


Veniţi toate cetele monahilor şi ale dreptslăvitorilor creştini să prăznuim astăzi pe 
sihaştrii cei vestiți, losif şi Chiriac, pe care pământul Moldovei i-a odrăslit şi care 
în muntele Bisericanilor s-au desăvârşit şi cu cântări de laude să-i fericim, că pe 
Hristos Dumnezeu mai presus de toate L-au iubit şi din cele pământeşti nimic nu 

au prețuit, iar acum împreună cu cetele cuvioşilor, pururea se roagă pentru cei ce 
cu credinţă şi cu dragoste săvârşesc sfântă pomenirea lor. 


Şi acum şi pururea şi în vecii vecilor. Amin, glasul al 8-lea 


Fecioară nenuntită, care pe Dumnezeu în chip de negrăit L-ai zămislit cu trup, 
Maica Dumnezeului Celui Preaînalt, primeşte rugăciunile robilor tăi, prea curată, 
ceea ce dăruieşti tuturor curăţare de greşeli. Și acum, primind rugăciunile noastre, 
roagă-te să ne mântuim noi toţi. 


La Stihoavnă 


Glasul al 3-lea: V-aţi lăsat în purtarea de grijă a lui Dumnezeu, cuvioşilor părinți, 
încă din tinereţile voastre, socotind că acoperământul vostru este smerenia, odihnă 
este rugăciunea, iar mâncarea este postul de fiecare zi; pentru aceasta aţi răbdat 
toate ostenelile cu dragoste, dorind să Îi slujiţi cu adevărat Stăpânului Hristos, care 
v-a primit ca pe nişte aleşi ai Săi, de unde rugaţi-vă să se mântuiască sufletele noa- 
stre. 


Stih: Preoţii Tăi Doamne se vor îmbrăca cu dreptate, cuvioşii Tăi cu bucurie se vor 
bucura. 


Bucuraţi-vă, fericiţilor părinţi Iosif şi Chiriac, cei care aţi fost următori marelui 
Antonie, lui Eftimie, lui Sava, lui Teodosie şi tuturor cuvioşilor părinți care au 
călătorit pe calea cea strâmtă ce duce spre mântuire, alegând postirea, tăcerea, 
înfrânarea, ascultarea, smerenia şi sărăcia în locul celor din lume, vieţuind în 
peşteri şi în pustietăţi şi iubind să fie cu Dumnezeu. Cu aceştia acum vă veseliţi, 
nevoitorilor părinţi, împreună cu care rugaţi-vă lui Hristos pentru noi, să ne 
dăruiască iertare de greşeli şi sufletelor noastre mare milă. 


Stih: Fericit bărbatul care se va teme de Domnul şi întru poruncile Lui va voi 
foarte. 


Călătoria sihăstriei fără de poticneală aţi săvârşit şi credinţa o aţi păzit, pentru 
aceasta şi cununa dreptăţii aţi primit, pe care v-a gătit-o vouă Hristos, cel ce 
împarte harurile; deci răsplătirile pentru osteneli şi darul tămăduirilor primind, 
rugaţi-L pe Acesta să mântuiască sufletele noastre. 


Slavă Tatălui şi Fiului şi Sfântului Duh. glasulal 8-lea 

Mulţimile călugărilor pe voi vă cinstesc, cuvioşilor părinţi, că lumea lăsând şi pe 
muntele Bisericanilor aşezându-vă, în peştera lui Dumnezeu aţi slujit şi a 
vrăjmaşului putere aţi biruit, cei ce sunteţi cu îngerii vorbitori, cu drepţii şi cu 
cuvioşii împreună locuitori; pentru aceasta rugați-vă Domnului să se miluiască 
sufletele noastre. 


Şi acum şi pururea şi în vecii vecilor. Amin, glasul | 


Născătoare de Dumnezeu Fecioară alungă din ticălosul meu suflet trândăvia, lenea, 
neîngrijirea, nebunia, neastâmpărarea, necurăţia, grăirea împotrivă, neascultarea de 
poruncile dumnezeiescului Duh. lar împreună cu acestea şi tot nesaţul, necu- 
noştinţa, năravul cel fără de milă, conştiinţa cea fără mustrare. Şi cu rugăciunile 
tale mântuieşte sufletele noastre. 


La binecuvântarea pâinilor 


Troparul, glasul al 4-lea: Din tinereţile voastre iubindu-L pe Dumnezeu aţi părăsit 
lumea şi în munţii Carpaţi v-aţi sălăşluit, ca neîncetat să-l slujiţi, ajungând prin 
nevoinţele voastre să dobândiţi rugăciunea cea de foc, făcându-vă vase alese ale 
Sfântului Duh, povăţuitori ai sihaştrilor, ocrotitori ai celor din nevoi, şi ai celor 
mâhniţi mângâietori, rugați-vă lui Hristos Dumnezeu să se mântuiască sufletele 
noastre. (de două ori) 


Troparul Maicii Domnului Născătoare de Dumnezeu: Născătoare de Dumnezeu, 
Fecioară, bucură-te! Ceea ce eşti plină de har, Marie, Domnul este cu tine. Bine- 
cuvântată eşti tu între femei şi binecuvântat este rodul pântecelui tău, că ai născut 
pre Mântuitorul sufletelor noastre 

La Utrenie 


La Dumnezeu este Domnul... troparul cuvioşilor ( de 2 ori) 


Slavă Tatălui şi Fiului şi Sfântului Duh al Sfântului. Și acum şi pururea şi în 
vecii vecilor. Amin. (a Născătoarei de Dumnezeu) 


După catisma întâi, Sedelna glasul al 4-lea: 


Iubind viaţa îngerească, din tinereţe ai luat jugul cel bun al lui Hristos, desăvâr- 
şindu-te prin ostenelile sihăstreşti, umplându-te de mireasma Sfântului Duh, fiind 

apărător al celor din primejdii şi rugător pentru cei împovăraţi, cuvioase părinte 
Iosif, adu-ţi aminte de cei ce cu dragoste săvârşesc pomenirea ta. 


Slavă Tatălui şi Fiului şi Sfântului Duh, glasul al 3-lea 


Crucea lui Hristos luând, cuvioase părinte Chiriac, ai dorit să vorbeşti cu El în 
adâncul pustiei şi în peşteră petrecând timp de şaizeci de ani în post, în privegheri 
şi rugăciuni neîncetate, acum te îndulceşti de frumuseţea slavei Lui celei dumne- 
zeieşti, pe care roagă-L pentru noi cei ce săvârşim cu laude şi cu cântări sfântă 
pomenirea ta. 


Şi acum şi pururea şi în vecii vecilor. Amin. 


Celor neputincioşi tu eşti cu adevărat tărie, prea curată Maică lui Dumnezeu, de 
aceea, smeriţii prin tine ne înălțăm, de tine cea înaltă ne ţinem, tuturor ne eşti 
izbăvitoare şi către Dumnezeu mijlocitoare. 


După catisma a doua, Sedelnă, glasul 1: 


Arătatu-te-ai sihaştrilor ca o făclie purtătoare de lumină, că împodobindu-te cu 
bunătatea şi înfrumuseţându-te cu înţelepciunea, îmbrăcat fiind cu darul smereniei 
şi aprins de dragostea către aproapele, ca soarele ai strălucit lumii, Sfinte losife, 
povăţuind pe ucenicii tăi şi pe toţi credincioşii pe calea mântuirii; ca cel ce ai 
îndrăznire către Domnul, roagă-te şi pentru noi, cei ce cu dragoste săvârşim pome- 
nirea ta. 


Slavă Tatălui şi Fiului şi Sfântului Duh, glasul 1 


Toată patima dulceţii ai lepădat-o, smerindu-ţi trupul, de Dumnezeu înţelepţite 
Chiriac, cu ostenelile înfrânării şi cu grele nevoinţe, iar de la diavol ai răbdat nenu- 
mărate ispite, pentru care Hristos ţi-a dăruit îndulcirea cea fără de sfârşit şi Împă- 
răția Lui cea veşnică, pe care roagă-L cuvioase, să ne dăruiască lumii pace, iertare 
de păcate şi sufletelor noastre mare milă. 


Şi acum şi pururea şi în vecii vecilor. Amin, glasul al 3-lea 


Marie, mireasa lui Dumnezeu, ceea ce speli noroiul inimilor noastre celor tică- 
loase, cu rugăciunile tale, şterge mulțimea greşalelor noastre şi ne aşează la lima- 
nul pocăinţei, pe noi cei neîndreptaţi. Căci în tine ne-am pus nădejdea prea curată, 
ca la una ce ai născut limanul milostivirii, ceea ce eşti cu totul fără de prihană. 

Polileul Robu Domnului..., glas V; Mărimurile: glas 1; Stihurile se iau de la 17 
ianuarie - Cuviosul Antonie cel mare. 


Fericimu-te pe tine, Sfinte prea cuvioase părinte Iosif şi cinstim sfântă pomenirea 
ta, îndreptătorule al călugărilor şi lauda sihaştrilor. 


Slăvimu-te pe tine, mult nevoitorule, părintele nostru Chiriac şi cinstim sfântă 
prăznuirea ta, povăţuitorul sihaştrilor şi împreună vorbitorule cu Ingerii. 


Veniţi toate cetele monahilor să lăudăm pe marii nevoitori Iosif şi Chiriac, lauda 
sihaştrilor, din muntele Bisericanilor. 


După Polieleu, Sedealna - glasul al 4-lea: 


Fugind de tulburările lumii, pentru dragostea lui Hristos şi ascunzându-vă în 
peşteri pe valea cea binecuvântată a Bistriţei, neîncetat slăvindu-L. pe Dumnezeu, 
rugaţi-L să dăruiască lumii pace şi sufletelor noastre mare milă. 


Slavă Tatălui şi Fiului şi Sfântului Duh, glasul al 5-lea 


Cu lumina cea neapropiată fiind luminat, ai strălucit în învăţăturile pustiului, 
luminând, cuvioase losife, pe cei ce cu sufletul curat au venit către tine. 


Şi acum şi pururea şi în vecii vecilor. Amin, glasul al 5-lea 


Bucură-te, uşa Domnului cea neumblată, pe care mai înainte toţi cei prea drepți te- 
au propovăduit: proorocul Daniil, munte netăiat; şi David dulcele cântăreţ cu 
Moise şi ceilalţi, rug şi năstrapă, toiag şi nor, uşă şi scaun şi munte mare te-au 
arătat nouă. 


Antifonul întâi, glasul al 4-lea 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Prochimen glasul al 4-lea: Scumpă este înaintea Domnului, moartea cuvioşilor 
Lui. 


Stih: Ce voi răsplăti Domnului pentru toate ce mi-a dat mie! 
Toată suflarea... 
Evanghelia de la Matei 
Evanghelia de la Matei (XI, 27-30)(Caută joi, săptămâna a patra, după Rusalii) 


27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 
30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile cuvioşilor Tăi, Iosif şi Chiriac, Milostive, curăţeşte mulțimea 
greşelilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Canoanele 

Se pun canoanele. 
Cuvioşilor părinţi, în tot pământul Moldovei a ieşit vestirea nevoinţelor voastre, 
pentru aceasta în ceruri plata ostenelilor aţi luat. Taberile demonilor le-aţi alungat 
şi mulţime de ucenici în muntele Bisericanilor aţi adunat. Cei ce pe urmele marilor 
cuvioşi părinţi ai bisericii aţi umblat, îndrăznire având către Dumnezeu, cereţi pace 
şi mântuire sufletelor noastre. 

Canonul Sfântului cuvios Iosif 
Cântarea 1, glasul al 8-lea 
Viaţa sihăstrească ai petrecut, Sfinte Iosif, lăsând cele trecătoare pentru cele 
statornice şi cununa primind de la Stăpânul, luminează-ne şi pe noi a urma ţie, cu 


totul fericite. 


Dezleagă nerodirea faptelor noastre şi inimile ni le înmoaie ca să cântăm cu bună 
plăcere lauda lui Dumnezeu şi ţie cununa să-ţi împletim din cuvinte insuflate. 


Evanghelia lui Hristos ai iubit-o cuvioase şi sufletul tău I-ai pierdut pentru EI, iar 
acum te bucuri în lăcaşurile cele de veselie ale drepţilor, întru toţi vecii. 

A Născătoarei: 


Maica lui Hristos Celui Milostiv, cu iubire de oameni, milostiveşte-L. pe Acela, ca 
inimă înfrântă să zidească în noi cei împietriţi cu păcate nenumărate. 


Canonul Sfântului cuvios Chiriac 
Cântarea 1, glasul al 8-lea 


Minune mare este a vedea cum dragostea pentru cele veşnice a lucrat frumos 
sufletul măritului Chiriac, iar trupul l-a supus ca pe un rob folosului sufletesc. 


Din tinereţe ai ales calea cea strâmtă, părinte şi până la bătrâneţe n-ai încetat a 
nimici săltările patimilor pentru dragostea lui Hristos. 


Slavă Tatălui şi Fiului şi Sfântului Duh. 

Pentru Dumnezeu ai lăsat lumea cuvioase şi putere ai primit de sus ca să zdrobeşti 
capetele balaurilor celor nevăzuţi. Roagă-te să ne luminăm şi noi cu dragostea 
celor mai bune. 


Şi acum şi pururea şi în vecii vecilor. Amin. 


Pe cei ce cu credinţă cinstesc naşterea ta Curată, învredniceşte-i prin rugăciunile 
tale să dobândească partea celor aleşi întru împărăţia Fiului tău. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 

Canonul Sfântului cuvios Iosif 
Cântarea a 3 -a 
Irmos: Doamne, cel ce ai făcut cele de deasupra Crugului Ceresc şi ai zidit Bi- 
serica, Tu pe mine mă întăreşte întru dragostea Ta, Cel ce eşti marginea doririlor şi 


credincioşilor întărire, unule lubitorule de oameni. 


Și moartea cea nevăzută şi veşnică ai stricat-o, râvnind morţii lui Hristos celei de 
viaţă dătătoare, înțelegând că toate sunt trecătoare şi degrab se veştejesc. 

Toate le-ai lăsat părinte şi în Țara Sfântă ai mers ca să te închini Mormântului lui 
Hristos de unde sufletul ţi s-a aprins şi viaţă de pribegie ai ales pe acest pământ. 


Multe învățături ai primit în Mănăstirea Bistriţa şi pe toate ai vrut să le pecetluieşti 
cu vederea locurilor unde a pătimit Hristos ca prin credinţă să te alipeşti mai cu 
râvnă de Dânsul. 


A Născătoarei 


Sufletul tău, Stăpână, dureri grozave a suportat, urmând lui Hristos, Fiului tău care 
batjocură şi bici a răbdat pentru noi şi moartea şi iadul le-a ruşinat. 


Canonul Sfântului cuvios Chiriac 
Cântarea a 3 -a 


Irmos: Doamne, cel ce ai făcut cele de deasupra Crugului Ceresc şi ai zidit 
Biserica, Tu pe mine mă întăreşte întru dragostea Ta, Cel ce eşti marginea doririlor 
şi credincioşilor întărire, unule lubitorule de oameni. 


Din inimă ai iubit pe Dumnezeu şi înşelăciunea lumii nu te-a ţinut să urci pe munţii 
cei pustii ca să petreci numai de Dumnezeu ştiut şi în munţii cereşti să te 
sălăşluieşti. 


Ce este frigul şi foamea, arşiţa şi toată neputinţa trupului? Că pe acestea toate le-ai 
biruit, Sfinte părinte, cu puterea cea nebiruita a Duhului, care pe cele neputincioase 
le întăreşte. 


Slavă Tatălui şi Fiului şi Sfântului Duh. 

Cugetele cele aprinse ale patimilor le-ai biruit prin dragostea de Dumnezeu şi cu 
căldura Duhului Sfânt şi stăpân te-ai făcut peste trupul tău spre viaţa nestrică- 
cioasă. 

Şi acum şi pururea şi în vecii vecilor. Amin. 

Mijlocitoarea creştinilor şi nădejdea celor deznădăjduiţi, văpăile cele aprinse ale 


iadului cumplit pornite asupra noastră domoleşte-le ca să te lăudăm pe tine, ceea ce 
ai născut pe Izbăvitorul sufletelor noastre. 

Sedelnă: Ai învins patimile, luminându-ţi sufletul cu iubirea lui Dumnezeu şi 
agonisind înţelepciunea cea de sus, ai povăţuit pe ucenici şi pe creştini spre 
mântuire, îndemnându-i să urmeze lui Hristos. Pentru aceasta, ai luat cununa cea 
cerească, iubite părinte, roagă-te lui Hristos Dumnezeu să miluiască sufletele noa- 
stre. 


Slavă Tatălui şi Fiului şi Sfântului Duh. 


Timp de şaizeci de ani ai slujit lui Dumnezeu precum un alt Onufrie, cinstite 
părinte, sfințindu-ţi sufletul cu rugăciunea şi cu fapte bune, iar trupul smerindu-ţi 
cu obositoare osteneli, ai ajuns la iubitul Mire ceresc, pe care roagă-L să se 
mântuiască sufletele noastre. 


Și acum şi pururea şi în vecii vecilor. Amin, a Născătoare: 


La Mireasa cu totul fără de prihană a Făcătorului, ca o Maică nenuntită a Izbă- 
vitorului, ca una ce eşti locaş Mângâietorului, prea lăudată, pe mine ce sunt locaş 
întinat al fărădelegii şi întru cunoştinţă batjocură demonilor m-am făcut, grăbeşte 
de mă izbăveşte de lucrarea lor cea rea, locaş luminat prin fapta bună făcându-mă, 
ceea ce eşti de lumină primitoare, curată. Alungă negura patimilor şi mă învred- 
niceşte de impărtăşirea cea de sus şi de lumina cea neînserată, cu rugăciunile tale. 


Canonul Sfântului cuvios Iosif 
Cântarea a 4-a 


Irmos: Auzit-am, Dumnezeule, auzul Tău şi m-am temut; înţeles-am lucrurile 
Tale, grăia proorocul şi am proslăvit puterea Ta. 


Viaţa ta cea minunată a strălucit şi în pustia Iordanului, părinte, şi mulţi au slăvit 
pe Dumnezeu şi pe tine te-au urmat ca la limanul cel lin să poposească. 


Străină viaţă ai petrecut şi în pustiu îngereşte ai vieţuit, cu lumina credinţei sufletul 
ţi-ai luminat şi luminile cele mincinoase le-ai lepădat, drept aceea, nestricăciunea 
ai dobândit-o în inima ta şi veşnica veselie. 


Purtat fund de Duhul Sfânt, pildă vieţi celei neveştejite în pustia Iordanului s-a 
făcut cuviosul Iosif, cu fapta şi cu cuvântul hrănind sufletele ce veneau la dânsul, 
ca la un doctor şi dascăl iscusit. 

A Născătoarei 


Născătoare, roagă-L pe Acela în locaşurile de odihnă să aşeze sufletele noastre şi 
de negura mâhnirilor să ne acopere pe noi, cei ce înotăm pe marea acestei vieţi 
zbuciumate. 


Maică a Luminii neînserate, ceea ce pe Stăpânul Raiului ai, roagă-L pe Acela în 
locaşurile de odihnă să aşeze sufletele noastre şi de negura mâhnirilor să ne 
acopere pe noi, cei ce înotăm pe marea acestei vieţi zbuciumate. 


Canonul Sfântului cuvios Chiriac 
Cântarea a 4-a 


Irmos: Auzit-am, Dumnezeule, auzul Tău şi m-am temut; înțeles-am lucrurile 
Tale, grăia proorocul şi am proslăvit puterea Ta. 


Cu osârdie ai topit în tine duhul mâniei şi al vrajbei şi a toată răutatea şi liniştea în 
Dumnezeu ai dobândit. lar poftele cele amăgitoare le-ai dezrădăcinat şi de stri- 
căciune ai scăpat. 

Luminându-ţi-se ochii spre contemplarea cea naturală, ai fugit din lumea cea 
deşartă şi în mijlocul pădurii te-ai aşezat ca într-un rai al desfătării. Cu îndrăzneală 
roagă pe Dumnezeu să ne mântuiască şi pe noi de stricăciunile lumeşti. 

Slavă Tatălui şi Fiului şi Sfântului Duh. 

Hrană având învăţătura cea aleasă a Evangheliei, dulceţile cele lumeşti le-ai lepă- 
dat, ba şi pământul l-ai uitat, părinte prea cuvioase, de dulceţile cele netrecătoare 
bucurându-te încă din această viaţă. 

Şi acum şi pururea şi în vecii vecilor. Amin. 

Curăţie străină având şi nemaiîntâlnită, că ai născut pe Cel ce pe toate le curăţeşte, 
nu te depărta de la noi, Fecioară nestricată, ci ne întoarce din înstrăinarea noastră la 
patria cea adevărată. 


Canonul Sfântului cuvios Iosif 


Cântarea a 5-a 

Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Lucrând înţelepţeşte ogorul sufletului tău în pustia Iordanului, sfinte, te-ai 
îmbogăţit în lucrurile cele netrecătoare, şi aşa te-ai întors în Moldova, alungat fiind 
de năvălirile barbarilor. 


Mănăstirea ta de metanie Bistriţa, te-a primit, bucurându-se de un asemenea vie- 
ţuitor, dar râvna după rugăciunea cea de taină te-a împins, părinte, spre locurile 
cele pustii ale munţilor, prielnice pentru lucrarea mântuirii. 


Cela ce ştia puterea rugăciunii celei adevărate, a cuviosului Iosif că a lucrat în chip 
minunat prin puterea cea mângâietoare a Duhului Sfânt în inima lui însingurarea 
cea cu îngerii vorbitoare şi de taine văzătoare. 
A Născătoarei 
Legile firii ai biruit, de Dumnezeu Născătoare, că ai zămislit pe Cel ce alcătuieşte 
pe om în pântecele maicii sale şi ai născut cu trup spre mântuirea noastră pe Cel 
mai înainte decât toată zidirea. 

Canonul Sfântului cuvios Chiriac 


Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Îndestulându-se bogat cu cuvintele Evangheliei şi luminându-şi inima şi sufletul cu 
puterea lor, desfătarea cea duhovnicească a dobândit-o cuviosul Chiriac călcând 
peste toate cele pământeşti cu bună cuviinţă. 


Apa cea vie a Duhului s-a vărsat în sufletul tău, părinte, şi de bucurie cerească te-a 
umplut, purtându-te mai presus de cele omeneşti şi omorând până la sfârşit pati- 


mile cele trupeşti care strică sufletul. 


Slavă Tatălui şi Fiului şi Sfântului Duh. 

Cu adevărat nou Adam s-a arătat Sfântul Chiriac, ca pe pământ ca acela în Rai a 
vieţuit, dobândind chipul cel dintâi prin curățirea cea ostenicioasă a lucrării de 
taină a minţii. 
Şi acum şi pururea şi în vecii vecilor. Amin. 
Cel mai înainte de veci şi mai presus de întinăciunea lumii, pe Cel ce a topit 
păcatul L-ai născut lumii în chip minunat, Fecioara nenuntită, şi neamul nostru la 
slobozenia cea adevărată l-ai adus. 

Canonul Sfântului cuvios losif 
Cântarea a 6-a 
Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 


mă rog: Dumnezeule, din stricăciune scoate-mă. 


Urmând părinților din vechime însingurarea cea de viaţă străină lucrătoare ai 
îmbrăţişat, cuvioase, pustia lordanului lăsând şi pe cea a munţilor Carpaţi luând. 


Ilubitori de dulceţi pământeşti ne-am făcut noi, pământenii, dar cuviosul Iosif pe 
toate le-a lăsat şi lui Dumnezeu a urmat, râvnind dulceţilor celor mai presus de 
minte. 

In cuvioşie şi rugăciune ai petrecut, sfinte, punând rânduiala de schit celor şapte- 
sprezece ucenici ai tăi, locuind mai deosebit în munţii cei sălbatici ca sălbăticia 
trupului prin înfrânare să o îmblânzeşti. 

A Născătoarei: 

Te mărim pe tine, de Dumnezeu Născătoare, şi cu osârdie te rugăm ca să ne aco- 
peri pe noi de mânia cea cumplită a Stăpânului şi să ne scapi de ispitele diavoleşti, 
că toate le poţi câte le voieşti. 


Canonul Sfântului cuvios Chiriac 


Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


La limanurile neînviforate ale liniştii ai ajuns părinte, dar cine va spune răbdarea ta 
şi smerenia cu care te-ai ostenit în lupta cea bună a lui Hristos, şi cine va povesti 
necazurile inimii tale ce cu tărie le-ai răbdat? 


De lacrimi au adăpat sufletul tău ca să-l împace cu Dumnezeu şi dragostea de 
aproapele cu smerenia s-au împreunat în sufletul tău sfinte, fără de cruţare tăind 
hăţişurile patimilor cele de diavol semănate. 


Slavă Tatălui şi Fiului şi Sfântului Duh. 


Ascultare desăvârşită făcând în obştea Bisericanilor, toate bunătăţile ai dobândit 
printr-însa, sfinte, răbdarea, smerenia şi osteneala, locaş făcându-şi în inima ta şi 
împodobind-o cu podoabele nestricăciunii. 


Şi acum şi pururea şi în vecii vecilor. Amin. 


Nestricată ai rămas, Fecioară, după naşterea cea nepricepută. Ci arde cu focul cel 
de sus stricăciunea inimii noastre şi vestejeşte cu rugăciunile tale tulburarea 
patimilor ce înviforează cugetele noastre. 


Condac: Rugăciunea şi liniştea iubind, nevoinţa şi răbdarea îmbrăcând, patimile 
cele pierzătoare le-au spălat cu sudorile pustiei, cuvioşii losif şi Chiriac din Bise- 
ricani. Unul nominator al chinoviei s-a făcut şi iscusit păstor, iar celălalt sfeşnic al 
luminii neînserate s-a arătat prin înstrăinarea cea mai desăvârşită. 


Icos: Cu răbdare şi bărbăţie luptând cu patimile, cinstea cea mai bună au dobândit 
şi neiubitori de slavă, s-au făcut de Dumnezeu purtătorii părinți. Că biciuind trupul 
cu ostenelile pustiei, sufletul spre cer l-au înaripat, în locaşurile Raiului sălăşluin- 
du-se după ce locaşuri s-au făcut ale darului lui Dumnczeu. Cu vrednicie să-i lău- 
dăm deci, zicând: Bucuraţi-vă, părinţi fericiți, de sus ocrotitori ai Moldovei şi ai 
Raiului locuitori! 


Sinaxar 


Întru această zi, facem pomenirea Sfinţilor prea cuvioşi părinţi Iosif şi Chiriac 
de la Bisericani. 

Viaţa Sfântului Iosif 


Acest prea cuvios părinte este cel dintâi sihastru cunoscut în muntele Bisericanilor 
şi adevăratul întemeietor al mănăstirii cu acelaşi nume. S-a născut într-un sat din 
ținutul Neamţ şi de mic copil avea înclinare spre viaţa călugărească. Lăsându-şi 
părinţii a intrat în nevoinţa monahală la Mănăstirea Bistriţa, ctitoria marelui domn 
Alexandru cel bun. Aici, primind îngerescul chip ai călugăriei, în puţini ani a 
deprins de la părinţii bătrâni meşteşugul încordărilor duhovniceşti, astâmpărându-şi 
patimile firii cu cureaua postului şi înălțându-şi mintea la Mirele Hristos prin 
neîncetată rugăciune. 


Văzând cuviosul losif că nu are destulă linişte în mănăstirea Bistriţa, şi arzând cu 
inima să se închine la Mormântul Domnului a luat binecuvântare de la egumenul 
mănăstirii, Dometian şi a plecat la Locurile Sfinte. 


După ce s-a închinat la Mormântul dătător de viaţă din Ierusalim s-a retras la pustie 
în valea Iordanului, ajungând în puţini ani sihastru vestit. Aici s-a nevoit într-o 
peşteră, mai întâi singur, apoi cu câţiva ucenici, îndurând multe ispite şi năluciri de 
la diavol. 


Fiind vestit prin viaţa lui de o înaltă trăire duhovnicească, şi-a adunat în preajma 
lui şaptesprezece pustnici, întemeind prima comunitate duhovnicească românească 
cunoscută în Ţara Sfântă. Dintre cei mai cunoscuţi ucenici ai cuviosului amintim: 
Simon, Metodie, Varnava, Petru, Averchie şi Gherman. 


Dar Sihăstria lui Iosif de la lordan nu a dăinuit multă vreme, că năvălind arabii 
asupra Sfintelor locuri multă spaimă şi tulburare au făcut printre creştini. Văzând 
aceste tulburări în Țara Sfântă, cuviosul Iosif şi-a luat pe cei şaptesprezece ucenici, 
şi după ce s-au închinat la Mormântul Domnului au venit cu toţii în Moldova la 
mănăstirea Bistriţa. 


Astfel, Sihăstria lui losif din Valea Iordanului s-a mutat în Moldova pe muntele 
Bisericanilor. Văzând că se înmulţesc ucenicii lui pe munte, a înălțat o mică bise- 
rică de lemn cu hramul “Buna Vestire”, a făcut chilii împrejur, şi a adunat aici o 
parte călugări. 


Rânduiala obştii cuviosului losif era aceasta: rugăciune neîncetată în biserică şi la 
chilii, post, metanii, cântare psalmilor lui David, desăvârşită ascultare şi dragostea 
între fraţi. 

Schitul lui losif era singura aşezare mănăstirească cu rânduială achimită 
(neadormită) din ţara noastră, după moda mănăstirilor studiților din Constan- 
tinopol. 


Vieţuind o vreme aceşti pustnici pe aceste locuri, au început a se îndesi războaiele 
din partea turcilor şi în urma deselor incendii ale bisericuţei lor, s-au hotărât să 
meargă să vieţuiască la Sfântul Munte al Atonului. Drept pentru care, pornindu-se 
ei pe cărarea ce duce spre pârâul numit Valea rea, îndată li s-a arătat PreaSfânta 
Născătoare de Dumnezeu, care i-a întrebat: „Unde vă duceţi, părinților?” 


„Ne ducem la Grădina Sfinţiei Tale” au răspuns aceştia, la care Împărăteasa Ceru- 
lui le-a spus: „Intoarceţi-vă înapoi, căci şi aici este grădina mea.” 


Iar ei, făcând închinăciuni şi lacrimi de bucurie vărsând, au aşezat în acel loc spre 
închinare, o iconiţă cu chipul prea curatei Fecioare, ca aducere aminte a neamurilor 
de pe urmă de minunea ce s-a săvârşit în acel loc. 


Pentru marile lui nevoinţe şi viaţa de sfinţenie pe care o ducea, s-a învrednicit, 
fiind încă în trup, a o vedea pe Maica Domnului. Cuviosul Iosif a fost cinstit de 
credincioşi, ca sfânt, din viaţă, fiind pomenit în partea locului până în zilele 
noastre. 


Mai târziu, Schitul lui Iosif s-a numit de credincioşi: Schitul Bisericani, adică cel al 
"evlavioşilor”, pentru că monahii se rugau neîncetat cu post şi lacrimi şi mulţi se 
vindecau de boli prin binecuvântarea cuviosului. Deci, mult nevoindu-se sfântul şi 
ajungând la măsura părinţilor de demult, şi-a dat sufletui lui în mâinile Domnului 
şi a fost numărat în ceata sfinților. 


Viaţa Sfântului Chiriac 


Prea cuviosul părintele nostru Chiriac de la Bisericani s-a numărat printre cei mai 
mari asceţi şi cuvioşi ai Bisericii Ortodoxe Române. EI s-a nevoit la începutul sec. 
XVII-lea în obştea Mănăstirii Bisericani, care număra pe atunci peste 10 călugări. 


Aprinzându-se de dumnezeiescul dor, s-a retras la puţin într-o peşteră din muntele 
lui Simon şi acolo s-a nevoit singur şi: mai aspră osteneală timp de 60 de ani. lar 
nevoinţa lui era acea vara şi iarna petrecea pe munte cu trupul gol, în rugăciune şi 
slăvind neîncetat pe Dumnezeu şi biruind desăvârşit cu putere de la Hristos 
neputinţele firii şi ispitele diavolului. (...) 


Ar Dr De De De De De De De De De De De De De De De De de de dr dr Ar A 


Xp PP XP 0 XE IP IP e e Ie e e e e e De DP E E E XX 


De De fe e Ar De De De De De De De De De De De De De De De Dr de De dr dr 


Xp XP Xe Xp IP IP DP e 30 E Ir 2 E e e Xe Xe e 3 Ie De e e e Xe IE Ie E E eX 


Cu sfintele sale rugăciuni Doamne lisuse Hristoase, Fiul lui Dumnezeu miluieşte- 
ne şi ne mântuieşte pe noi. Amin. 


Canonul Sfântului cuvios Iosif 
Cântarea a 7-a 


Irmos: Tinerii evreieşti au călcat în cuptor văpaia cu îndrăzneală şi focul în rouă |- 
au schimbat, strigând: Bine eşti cuvântat, Doamne Dumnezeule în veci. 


Cuvântul adevărului ai iubit mai mult decât toate, că pustia îmbrăţişând, nu te-ai 
făcut pustiu de învăţăturile cele drepte, ci sufletul tău ogor l-ai făcut cuvintelor 
duhovniceşti, dar şi pe ucenicii tăi i-ai deprins lucrarea aceasta. 
A Născătoarei 
Multe sunt năvălirile cele de suflet pierzătoare asupra noastră, prea curată Fecioară, 
dar, ocrotirea ta cea caldă având, se biruiesc vrăjmaşii toţi, pentru care pe Dumne- 
zeu Îl slăvim, mărindu-te pe tine, apărătoarea noastră. 

Canonul Sfântului cuvios Chiriac 


Cântarea a 7-a 


Irmos: Tinerii evreieşti au călcat în cuptor văpaia cu îndrăzneală şi focul în rouă |- 
au schimbat, strigând: Bine eşti cuvântat, Doamne Dumnezeule în veci. 


Dorind după viaţa cea netrecătoare, cu postul ţi-ai veştejit sălbăticia trupului şi ai 
aşezat într-însul pacea duhului. Intăreşte-ne şi pe noi să ne nevoim cu bărbăţie, ca 
să tăiem odrăslirile faptelor celor pierzătoare. 


Ca să te îmbraci cu haina cea de nuntă, grija pentru haina cea văzută ai lepădat-o, 
iubind necinstea ca pe cinste şi necazul ca pe desfătare, mai înainte văzând cu 


ochiul credinţei că lumea aceasta e degrab trecătoare şi sufletul nemuritor. 


Slavă Tatălui şi Fiului şi Sfântului Duh. 

Pe oameni iubind, înţelepţeşte te-ai depărtat de dânşii, neiubind nimic omenesc. 
Inima ţi-ai lucrat-o astfel spre nefăţarnica dragoste de fraţi ce s-a aprins înăuntru de 
puterea cea minunată a lui Hristos în Duhui cel Preasfânt. 


Şi acum şi pururea şi în vecii vecilor. Amin. 


Scapă-ne pe noi de durerile ce ne apasă, Mireasă curată, ceea ce ai răbdat durerile 
cele de Maică văzând pe Fiul tău pătimind pentru noi, şi ne mântuieşte de 
întristarea cea lumească prin credinţa cea vie în Impăratul cel nemuritor. 


Canonul Sfântului cuvios Iosif 
Cântarea a 8 -a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălţaţi-L întru toți vecii. 


Laudă de mulţumire ai cântat lui Dumnezeu, părinte losif, că ucenici nenumărați ţi- 
a trimis, atraşi fiind de dumnezeiasca ta petrecere, zicând şi noi pentru acestea: 
Toate lucrurile Domnului lăudaţi pe Domnul. 


Patimile călcând, trupul biruind şi sufletul împodobindu-l cu virtuţi, doctor te-ai 
arătat celor bolnavi, şi tămăduitor orbirii duhovniceşti, celor ce cântă: Toate lucru- 
rile Domnului lăudaţi pe Domnul. 

Hrană adevărată având din destul, în mijlocul acestei lumi mincinoase, ospăț 
îmbelşugat ai întins sufletelor însetate de mântuire şi ai făcut pe toți într-un cuget 
să strige: Toate lucrurile Domnului lăudaţi pe Domnul. 

A Născătoarei 

Bucură-te, căruia cuvântului şi oglinda strălucirii celei de sus, că ai răsărit nouă 
vinul ce îndulceşte inimile noastre, şi care tămăduieşte rănile cele amare făcându- 
ne să cântăm: Toate lucrurile Domnului lăudaţi pe Domnul. 


Canonul Sfântului cuvios Chiriac 


Cântarea a 8 -a 

Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, 
popoare prea înălțaţi-L întru toţi vecii. 


Războind până la capăt patimile cele viclene, blând te-ai făcut la obicei şi pământul 
dreptăţii ai moştenit, părăsind cele de jos ale pământului şi afundându-te în adân- 
curile Duhului. 


Nevoinţele tale cuvioase Chiriac întrec înţelegerea noastră, că viaţă îngerească au 
rodit în trup material. Că pământ fiind, rai te-ai făcut şi de omul cel vechi cură- 
țindu-te, cu îngerii te-ai numărat. 


Binecuvântăm pe Tatăl, pe Fiul şi pe Sfântul Duh, Domnul. 


Nu numai cu ostenelile cele dureroase te-ai trudit să stingi văpăile patimilor ci le-ai 
domolit şi cu lacrimile dătătoare de mângâiere dumnezeiască şi cu îndulcirile cele 
veselitoare ale Duhului lui Dumnezeu, care mântuieşte de stricăciune inimile cele 
credincioase. 


Şi acum şi pururea şi în vecii vecilor. Amin. 


Al doilea rai te-ai arătat că lucrându-ţi sufletul minunat ai odrăslit Pomul Vieţii, pe 
Hristos, cel ce satură pe cei însetaţi de dreptate şi vindecă pe cei bolnavi de 
muşcăturile lui Veliar, pentru aceasta toţi te cinstim pe tine. 


Canonul Sfântului cuvios Iosif 
Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile 
cetelor îngereşti şi omeneşti, te măresc. 


Albină culegătoare de mierea cea cerească ai fost şi de dulceţi duhovniceşti te-ai 
umplut, părinte, în viaţa de obşte vieţuind, pustia locuind şi pământul Moldovei, 
grădina Maicii Domnului lucrând. 

Dumnezeu trimite roadă câmpului şi ploi la vreme pentru folos trupesc, dar prin 
tine, cuvioase, pământul cel neroditor şi pustiu I-a făcut să odrăslească vlăstare 
neveştejite spre viaţa veşnică. 


Viaţa sfinților părinți s-a înmulţit prin cuviosul Iosif, păstorul cel bun, care sufletul 
său şi-a curăţit şi pe ucenici la ceruri i-a suit şi de veşnicile munci i-a slobozit cu 
grija cea neobosită şi cu dragoste neostoită. 


A Născătoarei: 


Ceea ce obştea Bisericanilor ai ocrotit şi spre dânşii ai binevoit, nu ne lăsa nici pe 
noi, Născătoare de Dumnezeu, pradă vrăjmaşilor nevăzuţi şi patimilor cumplite, ci 
odihneşte inimile noastre cu mângâierile tale cele de Maică, de păcate tămă- 
duitoare. 


Canonul Sfântului cuvios Chiriac 
Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omeneşti, te măresc. 


Nevoinţele tale cele peste fire au minunat pe îngeri şi pe mitropolitul Dosoftei 1-au 
plecat a se închina cu evlavie moaştelor tale, cele ce au dobândit de la Dumnezeu 
nestricăciunea. 


Sufletul prin nevoinţa aspră cu aripile Duhului la cereştile locaşuri ţi l-ai mutat, iar 
trupul tău mărturie a rămas nouă a vieţii tale neprihănite. Drept aceea slăvim pe 
Dumnezeu, Cel ce pe cei morţi îi înviază şi pe drepţi îi încununează. 

Slavă Tatălui şi Fiului şi Sfântului Duh. 

Fericit eşti, părinte Chiriac, că moartea cea dintâi ai biruit şi la ceruri te-ai suit şi 
mai presus te-ai făcut, prin darul lui Hristos, decât moartea cea de-a doua. Căci 


cugetul tău mutându-l la Hristos, biruitor al puterii iadului te-ai arătat. 


Și acum şi pururea şi în vecii vecilor. Amin. 

La ceruri te-ai mutat şi de noi nu te-ai despărțit, Marie, a lui Hristos Mireasă. Ci 
roagă pe Stăpânul să dăruiască mutare paşnică sufletelor noastre la cele netre- 
cătoare, puterile potrivnicilor biruindu-le cu tăria Sa. 


Luminânda, glasul al 2-lea: Lumina cea mai presus de lumină având-o în suflet, 
dăruită de către Sfântul Duh, cuvioşilor părinţi losif şi Chiriac, rugaţi-vă lui 
Dumnezeu să ne curăţim şi noi simţirile pentru a putea vedea cu sufletul curat şi lu- 
minat, calea care duce spre mântuire şi să desprindem dragostea faţă de ostenelile 
duhovniceşti. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Maică a lui Dumnezeu te ştim toţi pe tine ceea ce te-ai arătat Fecioară cu adevărat 
şi după naştere, noi cei ce cu dragoste alergăm la a ta bunătate. Că pe tine te avem 
noi păcătoşii folositoare şi pe tine te-am câştigat întru ispite mântuire, una cea cu 
totul fără de prihană. 


La Laude 
Se cântă stihirile pe 4, glasul I: 


Veniţi toate cetele călugărilor şi dreptslăvitorilor creştini să lăudăm în frumoase 
cântări pe cuviosul losif de la Bisericani, pe marele povăţuitor al sihaştrilor, pe 
dascălul rugăciunii neîncetate care, acum slăveşte cu cetele cuvioşilor şi cu toţi 
sfinții pe Dumnezeu; pentru aceasta şi noi cu umilinţă îi cântăm: Bucură-te, losife, 
mult nevoitorule. 


Bunule nevoitor, lăsând pentru o vreme patria, te-ai ostenit în Țara Sfântă cu 
pustnicii din pustiul lordanului, în peşteră jertfindu-te pentru dragostea lui Dumne- 
zeu şi de darul lacrimilor şi al rugăciunii te-ai învrednicit, pentru aceasta îţi cân- 
tăm: Bucură-te, prea cuvioase părinte Iosif, lauda Moldovei şi întemeietorul chi- 
noviei Bisericani neîncetând a te ruga pentru sufletele noastre. 


Vas de sfinţite fapte bune făcându-te, cuvioase Chiriac te-ai învrednicit ca în 
Grădina Maicii Domnului să fii chemat pentru a te desăvârşi, deoarece ai iubit mai 
presus de orice pe Dumnezeu, iar acum vezi bunăvoința cortului celui adevărat, 
negrăită frumuseţe pe care a întemeiat-o Cel Preaînalt, sfinte, şi sălăşluieşti într- 
însul cu voie bună, alături de cei ce îl iubesc pe Dânsul. Pe Acela roagă-L să 
dăruiască sufletelor noastre mare milă. 

Cununa sihaştrilor de pe Valea Bistriţei, fericite Chiriac, de nesăţioasa dragoste şi 
de iubirea lui Hristos fiind mişcat, în pustietăţi I-ai căutat pe EI, depărtându-te de 
toate tulburările lumești, numai cu Acela singur vorbind şi cu mintea unindu-te cu 
EI, de lumina Duhului Sfânt te-ai umplut. Cu care luminează şi sufletele noastre ale 
celor ce te lăudăm pe tine. 


Slavă Tatălui şi Fiului şi Sfântului Duh. glasul al 5-lea 
Cuvioşilor părinţi, ca nişte crini din pământul Moldovei aţi odrăslit, căutând, pur- 
tătorilor de Dumnezeu, a afla pe Cel Neajuns şi aţi dorit a vorbi singuri numai cu 
Dânsul, pentru aceasta, fugind ați părăsit lumea, petrecând prin pustietăți şi prin 
munţi şi v-aţi îmbrăcat cu Hristos, nepurtând grijă de haină, cumpărându-vă vouă 
haina nestricăciunii. 
Şi acum şi pururea şi în vecii vecilor. Amin. glasul V 
Bucură-te, uşa Domnului cea neumblată! Bucură-te, zidul şi acoperământul celor 
ce aleargă la tine! Bucură-te, limanul cel neviforat şi care nu ştii de nuntă! Ceea ce 
ai născut cu trup pe Făcătorul tău şi Dumnezeu, nu înceta a te ruga pentru cei ce 
cântă şi se închină naşterii tale. 
Doxologia mare. Ecteniile şi Otpusul Ceasul întâi 

La Liturghie 
Fericirile pe 6, trei de la Cântarea a 3-a trei de la Cântarea a 6-a 
Prochimen glas 7: Cinstită este înaintea Domnului, moartea cuvioşilor Lui. 


Stih: Ce voi răsplăti Domnului pentru toate câte mi-a dat mie. 


Apostolul: 
Din Epistola către Evrei a Sfântului apostol Pavel 


Fraţilor, 
7. Aduceţi-vă aminte de mai-marii voştri, care v-au grăit vouă cuvântul lui 
Dumne-zeuj; priviţi cu luare aminte cum şi-au încheiat viaţa şi urmaţi-le 
credinţa. 

8. lisus Hristos, ieri şi azi şi în veci, este acelaşi. 

9. Nu vă lăsaţi furaţi de învăţăturile străine cele de multe feluri; căci bine este să 
vă întăriţi prin har inima voastră, nu cu mâncăruri, de la care n-au avut nici un 
folos cei ce au umblat cu ele. 

10. Avem altar, de la care nu au dreptul să mănânce cei ce slujesc cortului. 

11. Într-adevăr, trupurile dobitoacelor - al căror sânge e adus de arhiereu, 
pentru împăcare, în Sfânta Sfintelor - sunt arse afară din tabără. 

12. Pentru aceea şi lisus, ca să sfinţească poporul cu sângele Său, a pătimit în 
afara porţii. 

13. Deci dar să ieşim la EI, afară din tabără, luând asupra noastră ocara Lui. 

14. Căci nu avem aici cetate stătătoare, ci o căutăm pe aceea ce va să fie. 

15. Aşadar, prin El să aducem pururea lui Dumnezeu jertfă de laudă, adică 
rodul buzelor, care prea slăvesc numele Lui. 

16. Iar facerea de bine şi într-ajutorarea nu le daţi uitării; căci astfel de jertfe 
sunt bine plăcute lui Dumnezeu. 


Aliluia, glasul al 2-lea 
Preoţii tăi, Doamne, cu dreptatea se vor îmbrăca 
Stih: Fericit e bărbatul care se teme de Domnul 


Evanghelia de la Marcu 


Zisa Domnul: 

34. Şi chemând la Sine mulţimea, împreună cu ucenicii Săi, le-a zis: Oricine 
voieşte să vină după Mine să se lepede de sine, să-şi ia crucea şi să-Mi urmeze 
Mie. 

35. Căci cine va voi să-şi scape sufletul îl va pierde, iar cine va pierde sufletul 
Său pentru Mine şi pentru Evanghelie, acela îl va scăpa. 

36. Căci ce-i foloseşte omului să câştige lumea întreagă, dacă-şi pierde sufletul? 
37. Sau ce ar putea să dea omul, în schimb, pentru sufletul său? 

38. Căci de cel ce se va ruşina de Mine şi de cuvintele Mele, în neamul acesta 
desfrânat şi păcătos, şi Fiul Omului Se va ruşina de el, când va veni întru Slava 
Tatălui Său cu sfinţii îngeri. 

1. Și le zicea lor: Adevărat grăiesc vouă că sunt unii, din cei ce Stau aici, care nu 
vor gusta moartea, până ce nu vor vedea împărăţia lui Dumnezeu, venind întru 
putere. 

Chinonicul: Întru pomenire veşnică va fi dreptul şi de auzul rău nu se va teme. 


Sursa:http://www.sfintiromani.ro/ro/pagina/497/octombrie_iosif_si_chiriac_bisericani_sluj 
ba.html 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacele şi icoasele 


Condacul 1 

Pe vârfurile sihaştrilor, candelele nestinse ale Moldovei, lauda Bisericanilor, pe 
iubitorii de linişte şi de nevoinţe pentru Hristos, pe îndreptătorii călugărilor să-i 
lăudăm noi, credincioşii; că, prin nevoinţele pustniciei s-au ridicat de la cele pă- 
mânteşti şi cu Hristos, Mirele ceresc, s-au unit, căruia se roagă să ne izbăvească din 

patimi şi din necazuri, pe noi, cei ce cântăm: Bucuraţi-vă, cuvioşilor părinţi, rugă- 
tori către Dumnezeu pentru Sufletele noastre! 


Icosul | 

Înger în trup pe pământ te-ai arătat, cuvioase părinte Iosif; că de trup nu te-ai 
îngrijit, şi nevoinţe mai presus de fire ai săvârşit, fericite; pentru care, auzi de la 
noi unele ca acestea: 

Bucură-te, înger pământesc şi om ceresc; 

Bucură-te, cel în care s-a mântuit cel după chip; 

Bucură-te, rugător fierbinte pentru neamul românesc; 

Bucură-te, sihastru desăvârşit între cuvioşii Bisericii; 

Bucură-te, că Botezătorului i-ai urmat în aspra vieţuire; 

Bucură-te, nevoitor şi osârduitor întru Duhul Sfânt; 

Bucură-te, iubitor de linişte şi împlinitor al virtuţilor; 

Bucură-te, lucrător iscusit al rugăciunii lui lisus; 

Bucură-te, povăţuitor al călugărilor râvnitori; 

Bucură-te, cunoscător al tainelor lui Dumnezeu; 

Bucură-te, întemeietor al Mănăstirii Bisericani; 

Bucură-te, cel ce în Munţii Carpaţi ţi-ai desăvârşit viaţa; 

Bucură-te, Sfinte cuvioase părinte Iosif, mult nevoitorule! 


Condacul 2 

Ai părăsit casa părintească şi Valea Bistriţei, venind să îmbrăţişezi chipul îngeresc 
şi să urmezi viaţa cuviosului losif de la Bisericani şi, ajungând la locaşul cel dorit, 
fericite Chiriac, ai cântat lui Dumnezeu: Aliluia! 


Icosul 2 

Auzind, Sfinte Chiriac, de nevoinţa sihaştrilor din Muntele Bisericani, din tinerețe, 
cu mare osârdie ai alergat să te osteneşti acolo spre mântuire. Pentru aceasta îţi 
cântăm: 

Bucură-te, cel ce din pruncie L-ai iubit pe Hristos; 

Bucură-te, cel ce nevoinţelor cuviosului losif ai urmat; 

Bucură-te, cel ce de dragostea Ziditorului tău te-ai aprins; 

Bucură-te, cel ce ai luat jugul cel bun al nevoinţei; 

Bucură-te, cel ce desfătările trupului le-ai supus duhului; 

Bucură-te, împlinitor al rânduielilor mănăstirești; 

Bucură-te, râvnitor spre citirea cărților sfinte; 

Bucură-te, cel căruia tainele credinţei ţi s-au descoperit; 

Bucură-te, minte înţeleaptă luminată de Duhul Sfânt; 

Bucură-te, lumină aprinsă din flacăra Duhului; 

Bucură-te, suflet plin de pacea lui Hristos; 
Bucură-te, cel îndelung răbdător în ispite; 
Bucură-te, Sfinte cuvioase părinte Chiriac, cununa sihaştrilor! 


Condacul 3 

Cine nu se va minuna de faptele şi de nevoinţele tale, părinte Chiriac? Singur 
Dumnezeu ştie taina sufletului tău, întru care S-a odihnit şi întru care S-a prea slă- 
vit numele Său cel sfânt, cântându-l: Aliluia! 


Icosul 3 | 

Obştea Mănăstirii Bistriţa se bucură pentru că te are, Sfinte părinte Iosif, pildă de 
nevoinţă şi ocrotitor. De aceea te laudă, zicând: 

Bucură-te, părinte plin de înţelepciune duhovnicească; 

Bucură-te, minte râvnitoare spre cunoaşterea tainelor dumnezeieşti,; 
Bucură-te, cel ce L-ai slăvit pe Dumnezeu în trupul şi sufletul tău; 
Bucură-te, cel ce cu smerita cugetare te-ai împodobit; 

Bucură-te, cel căruia postul şi rugăciunea ţi-au fost aripi duhovniceşti; 
Bucură-te, pildă de fapte bune şi chip al smereniei; 

Bucură-te, cel ce ai ajuns la starea de nepătimire; 

Bucură-te, reazem neputincioşilor şi oropsiţilor; 

Bucură-te, chip al blândeţilor şi dascăl al rugăciunii; 

Bucură-te, cunoscător şi împlinitor al Evangheliei; 

Bucură-te, slujitor al tuturor, ca să dobândeşti pe cei mai mulți; 
Bucură-te, cel ce toate le-ai împlinit întru Hristos; 

Bucură-te, Sfinte cuvioase părinte Iosif, mult nevoitorule! 


Condacul 4 

Aprinzându-ţi-se, Sfinte Iosif, în inimă focul iubirii de Dumnezeu, acesta te-a în- 
călzit, te-a luminat şi ţi-a curăţit sufletul, devenit sălaş al Preasfântului Duh, care 
te-a îndemnat a cânta: Aliluia! 


Icosul 4 

Ca un luceafăr ai răsărit în Munţii Neamţului, cuvioase părinte Chiriac, nevoindu- 
te în sihăstrie 60 de ani, şi pământul de sub picioarele tale s-a sfinţit, iar noi cu 
bucurie îţi aducem cântare, zicând: 

Bucură-te, râvnitor şi împlinitor al voii lui Dumnezeu; 

Bucură-te, cel ce toate le-ai făcut după Evanghelie; 

Bucură-te, iubitor de linişte şi următor al păcii lui Hristos; 

Bucură-te, inimă plină de Duh Sfânt; 

Bucură-te, rugător neobosit şi purtător al rugăciunilor noastre către Domnul; 

Bucură-te, cel ce bine ai păzit făgăduinţele călugăreşti; 

Bucură-te, cel ce ai înmulţit talanţii dăruiţi ție de către Dumnezeu; 
Bucură-te, alt Onufrie, al Munţilor Carpaţi; 

Bucură-te, chip al smereniei scăldat în lumina lui Durnnezeu; 
Bucură-te, cel ale cărui fapte se vor răsplăti la arătare; 

Bucură-te, cel ce ai cântat în duh măreţiile lui Dumnezeu; 
Bucură-te, ocrotitor al călugărilor râvnitori şi smeriţi; 

Bucură-te, Sfinte cuvioase părinte Chiriac, cununa sihaştrilor! 


Condacul 5 

Neamul românesc tresaltă de bucurie că pe tine te are rugător către Dumnezeu, iar 
pământul Moldovei se veseleşte că prin tine capătă sfințire, primind întru sine 
cinstitele tale moaşte, iar noi, înaintea sfintei taale icoane stând, primim binecu- 
vântare şi lui Dumnezeu Îi cântăm: Aliluia! 


Icosul 5 

Arzând cu inima să te închini dătătorului de viaţă mormânt al Domnului, ai purces 
către Ţara Sfântă şi pe Valea Iordanului te-ai sălăşluit, părintele nostru Iosif, unde 
şi mai grele nevoinţe ai purtat, pentru care te lăudăm, zicând: 

Bucură-te, cel ce, prin harul, ai devenit fiu al Împărăției; 

Bucură-te, cel ce ai murit în Hristos ca să înviezi împreună cu El; 

Bucură-te, următor al Sfântului loan Botezătorul; 

Bucură-te, cel ce ţi-ai îmbrăcat trupul cu haina nepătimirii; 

Bucură-te, luptător împotriva ispitelor diavoleşti; 

Bucură-te, cel ce n-ai disprețuit pe nimeni în lumea aceasta; 

Bucură-te, sihastru îndelung răbdător şi mult ostenitor; 

Bucură-te, mărturisitor al Preasfintei Treimi; 

Bucură-te, purtător al rugăciunilor noastre înaintea Domnului; 

Bucură-te, om iubit de Dumnezeu şi de semeni; 

Bucură-te, cel ce te-ai împărtăşit Sfintelor Taine cu vrednicie; 

Bucură-te, cel dintâi sihastru român din pustia Iordanului; 

Bucură-te, Sfinte cuvioase părinte Iosif, mult nevoitorule! 


Condacul 6 

Dacă pustiul lordanului, cuvioase Iosif, ţi-a întărit sufletul ca un diamant, sihăstria 
Munţilor Carpaţi ţi-a răcorit inima, gustând din apa vieţii şi cântând lui Dumnezeu: 
Aliluia! 

Se laudă cu tine Mănăstirea Bisericani, părinte Chiriac, că ai făcut-o să sporească 
duhovniceşte, de-a lungul veacurilor, prin mulţimea de călugări şi de bine-cre- 
dincioşi creştini închinători. Pentru aceasta, îţi cântăm: 

Bucură-te, lucrător neobosit în via Domnului; 

Bucură-te, cel ce ne mângâi pe noi în tot necazul; 

Bucură-te, cel prin care ne prisoseşte harul Duhului Sfânt; 

Bucură-te, cel ce suferinţele lui Hristos le-ai purtat în trupul tău; 

Bucură-te, cel ce ţi-ai pus toată nădejdea în Dumnezeu; 

Bucură-te, cel în care S-a prea slăvit Hristos cel înviat; 

Bucură-te, doritor al Ierusalimului ceresc; 

Bucură-te, cel ce ne-ai încredinţat că prin har suntem mântuiţi; 

Bucură-te, cel ce ne-ai şters lacrimile întristării; 

Bucură-te, mâna prin care ne binecuvântează Dumnezeu; 

Bueura-te, fereastra prin care vedern Împărăţia cea făgăduită; 

Bucură-te, scară prin care urcăm la ceruri; 

Bucură-te, Sfinte cuvioase părinte Chiriac, cununa sihaştrilor! 


Condacul 7 

Nici frigul, nici arşiţa, nici ispitele venite de la lume, de la trup şi de la diavol, nu 
te-au despărţit, cuvioase Chiriac, de dragostea lui Hristos, căruia toată viaţa I-ai 
cântat: Aliluia! 


Icosul 7 

Lumina sufletului tău nu a putut sta sub obroc, cuvioase Iosif, pentru că mulţime 
de nevoitori au văzut-o şi s-au adunat în jurul tău, pentm a-ţi urma sfatul şi vie- 
țuirea; tu le-ai întocmit pravila şi cu ei împreună slăveai pe Dumnezeu. Această 
lumină ne străluceşte şi nouă, şi ne îndeamnă să te lăudăm așa: 

Bucură-te, slujitor al lui Dumnezeu întru răbdare; 

Bucură-te, lumină aprinsă din lumina lui Hristos; 

Bucură-te, minte luminată prin rugăciune curată; 

Bucură-te, povăţuitor al călugărilor osârduitori; 

Bucură-te, locaş în care S-a odihnit Hristos; 

Bucură-te, văzător al tainelor cereşti; 

Bucură-te, mijlocitor de har pentru ucenicii tăi; 

Bucură-te, lumină pusă în sfeşnic, spre a lumina tuturor; 

Bucură-te, pildă de nevoinţă şi de smerenie; 

Bucură-te, cel ce ai înmulțit harul, care sporeşte bucuria; 

Bucură-te, cel pururea luminat de Duhul Sfânt; 

Bucură-te, cel ce necontenit cântai Domnului laude; 

Bucură-te, Sfinte cuvioase părinte Iosif, mult nevoitorule! 

Condacul 8 

Știind, părinte Iosif, că Cel care L-a înviat pe Domnul lisus, îi va învia pe toţi cei 
care se închină în duh şi în adevăr, ai înmulţit harul ca să prisosească prin mai 
mulți mulţumirea spre slava lui Dumnezeu, cântând toată viaţa: Aliluia! 


Icosul 8 

Muntele din ţinutul Neamţului în care te-ai nevoit, părinte Chiriac, îţi păstrează 
numele, iar cei care vor să te urmeze în osteneli şi în fapte, îți cântă unele ca 
acestea: 

Bucură-te, stâlp al credinţei aşezat pe piatra Hristos; 

Bucură-te, sfeşnic aprins în peşterile Munţilor Carpaţi; 

Bucură-te, candelă în care s-a aşezat lumina Evangheliei; 

Bucură-te, şipot din care curge binecuvântare; 

Bucură-te, icoană zugrăvită după chipul lui Dumnezeu; 

Bucură-te, comoară duhovnicească ascunsă în inimile credincioşilor; 

Bucură-te, putere din puterea covârşitoare a lui Dumnezeu; 

Bucură-te, chip în care străluceşte cunoştiinţa slavei lui Hristos; 

Bucură-te, vas al Duhului Sfânt în care se păstrează apa vieţii; 

Bucură-te, vistierie în care se păstrează roadele Duhului; 

Bucură-te, stejar carpatin cu ramuri crescute până la cer; 

Bucură-te, cel ce ai urcat prin nevoinţe treptele desăvârşirii,; 

Bucură-te, Sfinte cuvioase părinte Chiriac, cununa sihaştrilor! 


Condacul 9 

După îndelungi osteneli şi aspră nevoinţă, Dumnezeu te-a îmbrăcat cu haina cea 
luminată a slavei Sale, cuvioase părinte Chiriac, şi te-a aşezat împreună cu îngerii, 
cântându-l pururea: Aliluia! 


Icosul 9 

Sfinte părinte losif, după aspre nevoinţe, ai înțeles că viaţa aceasta este umbră şi 
vis. Pentru aceasta, ai voit să pleci din trupul cel stricăcios ca să fii cu Domnul; 
încât, ceea ce este muritor în tine să fie împodobit de viaţă, iar noi să cântăm: 
Bucură-te, înger în trup, bine plăcut Domnului; 

Bucură-te, ostaş al lui Hristos îmbrăcat în platoşa veşniciei; 

Bucură-te, împlinitor sârguincios al poruncilor evanghelice; 

Bucură-te, purtător al armelor duhului dreptăţii; 

Bucură-te, râu de apă lină al cărui izvor este în ceruri; 

Bucură-te, vlăstar altoit pe viţa Hristos; 

Bucură-te, lucrător neobosit în curţile Domnului; 

Bucură-te, gură sfântă prin care ne vorbeşte Dumnezeu; 

Bucură-te, ochi lăuntric văzător de taine; 

Bucură-te, străjer al mănăstirilor pe care le-ai ctitorit; 
Bucură-te, floare cu bun miros a monahismului românesc; 
Bucură-te, mlădiţă care ai crescut flori duhovniceşti; 
Bucură-te, Sfinte cuvioase părinte Iosif, mult nevoitorule! 


Condacul 10 

Vrând Împăratul tuturor să-ţi răsplătească nevoinţele cu darurile Sale cele bogate, 
pe tine, cuvioase părinte Chiriac, te-a chemat la cereasca Sa Împărăţie, de unde, 
împreună cu părintele Iosif, cu cuviosul Daniil Sihastrul şi cu ceilalți cuvioşi ro- 
mâni, te rogi pururea pentru nearnul românesc, cântând lui Dumnezeu: Aliluia! 


Icosul10 

Ritorii cei pricepuţi nu ar putea spune cu adevărat râvna şi ostenelile tale, fericite 
părinte Chiriac, care te-au întărit în furtunile tulburătoare ale ispitelor, ci numai 
Dumnezeu le-a cunoscut, ridicându-te la înălțimile cereşti. Pentru aceasta, primeşte 
de la noi nevrednicii această cântare de laudă: 

Bucură-te, mare nevoitor între sihaştrii neamului românesc; 

Bucură-te, floare rară a Munţilor Carpaţi răsădită în Rai; 

Bucură-te, primitor al luminii dumnezeieşti; 

Bueura-te, cărbune aprins din focul dragostei lui Dmnnezcu; 

Bucură-te, locaş în care Se odihneşte Dumnezeu; 

Bucură-te, dascăl iscusit, cinstit de învățătorii înţelepţi; 

Bucură-te, plămadă dospită de Pâinea vieţii; 

Bucură-te, grai de taină ascultat de mulțime de ucenici; 

Bucură-te, bunătate dobândită din bunătatea lui Hristos; 

Bucură-te, plugul care ai desţelenit mulțimea patimilor; 

Bueura-te, trup duhovnicesc plin de bună mireasmă; 

Bucură-te, luptător neobosit în războiul cel nevăzut; 

Bucură-te, Sfinte cuvioase părinte Chiriac, cununa sihaştrilor! 


Condacul 11 

Din necazuri şi din nevoi izbăveşte-ne, părinte, prin rugăciunile tale cele către 
Dumnezeu, ca să ne aflăm curaţi şi fără de întinăciune, pentru a descoperi în firea 
lucrurilor care ne înconjoară, tainele Sale, ca astfel slăvindu-L, să-l cântăm: Ali- 
luia! 


Icosul 11 

Bucurie se face în cer pentru un păcătos care se pocăieşte, întorcându-se de la 
calea cea rea. Știind aceasta, părinte al nevoinţelor, Iosif, ai întors pe mulți către 
Hristos, spre a aduce bucurie în cer. Drept aceea şi noi te lăudăm, zicând: 
Bucură-te, aducător de bucurie; 

Bucură-te, împăciuitor al oamenilor; 

Bucură-te, prieten al Sfinților; 

Bucură-te, om împodobit cu virtuţi; 

Bucură-te, preot al Celui Preaînalt; 

Bucură-te, cunoscător al tainelor duhovniceşti; 

Bucură-te, fiu al Împărăției celei veşnice; 

Bucură-te, glas auzit în ceruri; 

Bucură-te, chip al strălucirii lui Hristos; 

Bucură-te, vlăstar neveştejit al Pomului vieţii; 

Bucură-te, cântăreţ al mărețiilor lui Dumnezeu; 

Bucură-te, odor de preţ al Mănăstirii Bisericani; 

Bucură-te, Sfinte cuvioase părinte Iosif, mult nevoitorule! 


Condacul 12 

Dăruieşte-ne, Doamne, grai duhovnicesc ca să lăudăm puterile tale şi să facem cu- 
noscute minunile tale, aşa cum i-ai dat odinioară alesului tău Iosif, cel mult nevoi- 
tor, pentru ca şi noi să-Ți cântăm: Aliluia! 


Icosul 12 

Pomenim cuvioase losif, numele tău cel vrednic de cinste, ne închinăm sfintei tale 
icoane, prin care primim binecuvântarea ta, şi Îi multurnim lui Dumnezeu, că te 
avem rugător pentru sufletele noastre, zicând unele ca acestea: 

Bucură-te, vistierie de bunătăţi duhovniceşti; 

Bucură-te, părinte bun pentru tot sufletul cel necăjit şi întristat; 

Bucură-te, aducător de belşug în casele noastre; 

Bucură-te, sprijin al văduvelor şi al orfanilor; 

Bucură-te, casă a celor fără de adăpost şi a pelerinilor ostenitori; 

Bucură-te, cetate de scăpare celor prigoniţi pentru dreptate; 

Bucură-te, pom plin de roadele Duhului Sfânt; 

Bucură-te, înălțime către care tindem noi credincioşii; 

Bucură-te, adânc în care descoperim lucrările lui Dumnezeu; 

Bucură-te, trup prea mărit din care izvorăsc tămăduiri; 

Bucură-te, pildă vie a monahilor; 

Bucură-te, rugător pentru mântuirea noastră; 

Bucură-te, Sfinte cuvioase părinte Chiriac, cununa sihaştrilor! 

Condacul 13 (de trei ori) 

O, întru tot lăudaţilor părinţi losif şi Chiriac, stele strălucitoare pe bolta Bisericii 
strămoşeşti, apărători ai credinţei şi cununa sihaştrilor, fiți purtătorii rugăciunilor 
noastre înaintea Preasfintei Treimi, ca să primim iertare de păcate şi să ne învred- 
nicim de iubirea Sa de oameni în Împărăţia Cerurilor, cântându-l: Aliluia! 


Acest Condac se zice de trei ori, după care se zice Icosul 1, apoi rostim aceasta: 


Icosul | 

Înger în trup pe pământ te-ai arătat, cuvioase părinte Iosif; că de trup nu te-ai 
îngrijit, şi nevoinţe mai presus de fire ai săvârşit, fericite; pentru care, auzi de la 
noi unele ca acestea: 

Bucură-te, înger pământesc şi om ceresc; 

Bucură-te, cel în care s-a mântuit cel după chip; 

Bucură-te, rugător fierbinte pentru neamul românesc; 

Bucură-te, sihastru desăvârşit între cuvioşii Bisericii; 

Bucură-te, că Botezătorului i-ai urmat în aspra vieţuire; 

Bucură-te, nevoitor şi osârduitor întru Duhul Sfânt; 

Bucură-te, iubitor de linişte şi împlinitor al virtuţilor; 

Bucură-te, lucrător iscusit al rugăciunii lui lisus; 

Bucură-te, povăţuitor al călugărilor râvnitori; 

Bucură-te, cunoscător al tainelor lui Dumnezeu; 

Bucură-te, întemeietor al Mănăstirii Bisericani; 

Bucură-te, cel ce în Munţii Carpaţi ţi-ai desăvârşit viaţa; 

Bucură-te, Sfinte cuvioase părinte Iosif, mult nevoitorule! 


Rugăciune 


O, cuvioşilor părinți losif şi Chiriac, care din tinereţe L-aţi iubit cu desăvârşire pe 
Dumnezeu şi viaţăa aţi închinat-o slujirii Lui, cei ce pe toate cele lumeşti le-aţi 
părăsit şi de la Domnul mari daruri aţi luat, fiind acum în ceata Sfinţilor cuvioşi 
părinţi, nu ne uitaţi pe noi, cei ce suntem în viforul ispitelor lumii acesteia; între- 
gului cin monahal mijlociţi-i râvnă spre împlinirea făgăduinţelor călugăreşti şi 
aducere aminte de înfricoşătoarea Judecată a lui Hristos, dăruiţi celor bolnavi şi în 
suferinţă alinare, celor stăpâniţi de patimi şi de duhuri rele izbăvire, celor slabi în 
credinţă întărire, familiilor dezbinate împăcare; celor rătăciţi de la dreapta credinţă 
întoarcere şi îndreptare, celor neînfrânaţi înfrânare, iar nouă tuturor celor din nevoi, 
dăruiți-ne ajutor şi mângâiere, izbăvindu-ne de mânia lui Dumnezeu cea cu drep- 
tate pornită asupra noastră, iar la ziua Judecăţii învredniciţi-ne stării celei de-a 
dreapta Sa, împreună cu toţi Sfinţii, în vecii vecilor. Amin. 

Apoi se cântă la strană Condacul, în timpul căruia preotul face cădire mică. 


Condacul 1 

Pe vârfurile sihaştrilor, candelele nestinse ale Moldovei, lauda Bisericanilor, pe 
iubitorii de linişte şi de nevoinţe pentru Hristos, pe îndreptătorii călugărilor să-i 
lăudăm noi, credincioşii; că, prin nevoinţele pustniciei s-au ridicat de la cele pă- 
mânteşti şi cu Hristos, Mirele ceresc, s-au unit, căruia se roagă să ne izbăvească din 
patimi şi din necazuri, pe noi, cei ce cântăm: Bucuraţi-vă, cuvioşilor părinţi, rugă- 
tori către Dumnezeu pentru sufletele noastre! 


Apoi rostim rugăciunea: Cuvine-se cu adevărat să te fericim, Născătoare de 
Dumnezeu, cea pururea fericită și prea nevinovată şi Maica Dumnezeului nostru. 
Ceea ce eşti mai cinstită decât heruvimii și mai mărită fără de asemănare decât 
serafimii, care fără stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Dacă este preot, acesta rosteşte ectenia întreită, după care face otpustul obişnuit. 
În lipsa preotului, după rugăciunea către Maica Domnului, zicem: Pentru rugă- 


ciunile Sfinţilor părinților noştri, Doamne lisuse Hristoase, Dumnezeul nostru, 
miluieşte-ne pe noi. Amin. 

„Povăţuitori sihaștrilor, ocrotitori 
ai celor din nevoi și celor mâhniţi 
mângâietori, Sfinţilor Cuvioși losif 
Și Chiriac, cei ce aţi dobândit rugă- 
ciunea cea de foc și vase alese ale 
Sfântului Duh v-aţi făcut, rugaţi-vă 
lui Dumnezeu să dăruiască sufle- 
telor noastre pace şi mare milă!” 


Troparul Slinţilor Cuvioși 
losit si Chiriac 

Paraclisul Sfinţilor Iosif şi Chiriac de la Bisericani (1 octombrie) 


[Preotul: face obişnuitul început, zicând: Binecuvântat este Dumnezeul nostru. ] 


Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Povăţuitori sihaştrilor, ocrotitori ai celor din nevoi şi celor mâhniți 
mângâietori, Sfinţilor cuvioşi losif şi Chiriac, cei ce aţi dobândit rugăciunea cea de 
foc şi vase alese a Sfântului Duh v-aţi făcut, rugaţi-vă lui Dumnezeu să dăruiască 
sufletelor noastre pace şi mare milă! 


Slavă... Şi acum..., acelaşi glas 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfinţilor Iosif şi Chiriac de la Bisericani 
Cântarea 1 
Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărţind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu. 
Stih: Sfinţilor cuvioşi Iosif şi Chiriac, rugaţi-vă lui Dumnezeu pentru noi. 
Cum să nu ne minunăm de vieţuirea voastră mai presus de trup, căci biruind nepu- 
tinţele firii prin harul lui Hristos, v-aţi arătat ca nişte luceferi pe cerul Sfinţilor 
români, cu razele rugăciunilor voastre călăuzind la Răsăritul cel veşnic sufletele ce 
călătoreau în noaptea acestei vieţi pământeşti. 


Stih: Sfinţilor cuvioşi Iosif şi Chiriac, rugaţi-vă lui Dumnezeu pentru noi. 


Pildă făcându-vă sihaştrilor iubitori de desăvârşire, staţi acum cu îndrăzneală la 
Tronul cel ceresc şi vă rugaţi pentru cei ţinuţi în legăturile multor neputinţe. 


Slavă Tatălui şi Fiului şi Sfântului Duh. 

Cu focul rugăciunii neîncetate ați mistuit urzelile celui potrivnic şi ca nişte 
porumbei aţi zburat la sfârşitul vieţii către Focul cel nemistuit, cu dorul Căruia 
luminaţi şi sufletele noastre. 


Şi acum şi pururea şi în vecii vecilor. Amin. 


În corabia mântuirii mă primeşte ca Una ce ai putere a scoate pe toţi din adâncul 
păcatului şi a-i povăţui la limanul Vieţii. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părintești şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, lubitorule 
de oameni. 


Stih: Sfinte cuvioase părinte Iosif, roagă-te lui Dumnezeu pentru noi. 


Lăudă pustnicilor fund, ca o făclie ai stat în mijlocul ucenicilor tăi cărora le-ai 
luminat calea mântuirii, neîncetând a te ruga acum pentru toată zidirea. 


Stih: Sfinte cuvioase părinte Iosif, roagă-te lui Dumnezeu pentru noi. 

Din pruncie arătând fire plecată spre frumuseţile nepieritoare ale vieţuirii îngereşti, 
ai părăsit lumea şi în mănăstirea Bistriţa ai aflat uşa spre nevoinţele cele mai presus 
de fire. 

Slavă Tatălui şi Fiului şi Sfântului Duh. 

Pustia Iordanului o ai prefăcut în casă, unde mai înainte s-a nevoit Inainte- 
mergătorul Domnului, cu care roagă-te să se izbăvească din tulburare lumea cea 
pustiită de păcat. 


Şi acum şi pururea şi în vecii vecilor. Amin. 


Sub acoperământul mântuirii primeşte pe robii tăi, cei ce te cinstesc pe tine, şi ne 
păzeşte de toate săgețile celui viclean. 


Apoi aceste stihiri: 

Cu lumina rugăciunilor voastre aţi luminat toată lumea şi pe cei ţinuţi în întunericul 
necredinţei i-aţi adus la strălucirea cunoaşterii lui Dumnezeu numai prin pilda 
grăitoare a vieţii voastre curate. 


Maica Vieţii, sufletul meu cel omorât de săgeata păcatului îl înviază şi paharul 
pocăinţei dăruieşte-mi ca să sting toată aprinderea patimilor. 


Sedealna: Pe urmele marilor sihaştrii mergând voi, Sfinţilor Iosif şi Chiriac, v-aţi 
făcut părtaşi slavei lui Hristos, pe care rugaţi-L pentru mântuirea celor ce vă 
cinstesc pe vol. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile desfă- 
tărilor, am fost golit de har şi pentru răni zac gol; ci mă rog Ție, Mântuitorule, 
mântuieşte-mă! 

Stih: Sfinte cuvioase părinte Chiriac, roagă-te lui Dumnezeu pentru noi. 

Toată îndulcirea lumi ai părăsit pentru dragostea lui Hristos şi te-ai făcut ca un 
înger înfricoşător din pricina uimirii şi îngerilor prin vieţuirea ta mai presus de 
trup. 

Stih: Sfinte cuvioase părinte Chiriac, roagă-te lui Dumnezeu pentru noi. 

În peşteră ai vieţuit întru adâncă smerenie, având pururea înaintea ochilor minţii pe 
Cel Smerit, care în peşteră S-a născut ca să ne dezlege pe noi din legătura patimilor 
dobitoceşti. 

Slavă Tatălui şi Fiului şi Sfântului Duh. 


Prin rugăciune unindu-te cu Cel mai presus de cuvânt, te-ai cufundat în tăcere şi ai 
liniştit tulburarea ispitelor de multe feluri. 


Și acum şi pururea şi în vecii vecilor. Amin. 


In cărările mântuirii îndreptează-mă Preacurată, ceea ce ai născut lumii pe Calea 
cea veşnică a mântuirii neamului omenesc. 


Cântarea a V-a 


Ar Dr De De De De De Dr De De De De De De De De De De de e dr dr Ar A 


Xp PP XP 0 Xe IP IP e e Ie e e e e e De DP E E XX 


Se De de e Dr De De De De De De De De De De De De De De De Dr De De Dr dr 


Xp XP Xe Xp 3 IP DP e 30 E Ir 2 E e e Xe 30 e 3 Ie De e e e Xe IE Ie E E eX 


Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul pati- 
milor; Cel ce ţi-ai plecat capul pe Cruce şi Te-ai trezit de bunăvoie, micşorând 
Hristoase, noaptea păcatului, Cel ce eşti lumina dreptăţii. 

Stih: Sfinte cuvioase părinte Iosif, roagă-te lui Dumnezeu pentru noi. 


La mormântul Domnului închinându-te, te-ai umplut de bucurie duhovnicească şi 
ai rămas în Ţara sfântă, nevoindu-te întru ostenelile sihăstriei. 


Stih: Sfinte cuvioase părinte Iosif, roagă-te lui Dumnezeu pentru noi. 


Mănăstirea întemeiată de tine rămas-a printre veacuri ca un mare liman de bine- 
cuvântare celor neputincioşi. 


Slavă Tatălui şi Fiului şi Sfântului Duh. 


Pe ucenicii tăi învăţându-i părinte, smerenia cea desăvârşită a lui Hristos, adu-ţi 
aminte şi de noi, cei smeriţi de multe păcate, şi ne luminează calea mântuirii. 


Şi acum şi pururea şi în vecii vecilor. Amin. 


Fiind tu, cort al Împăratului ceresc, deschide-ne uşa mântuirii, ca să nu rămânem 
afară ca fecioarele cele neînţelepte. 


Cântarea a VI-a 

Irmos: Rugăciunea mea voi înălța către Domnul, şi Aceluia voi vesti mâhnirile 
mele; că de rele sufletul meu s-a umplut, şi viaţa mea de iad s-a apropiat; şi mă rog 
precum lona: Din stricăciune, Dumnezeule, mă scoate. 


Stih: Sfinte cuvioase părinte Chiriac, roagă-te lui Dumnezeu pentru noi. 


Ca un înger ai vieţuit în peşteră şi cu nevoinţe mai presus de fire te-ai încununat, 
dar acum de lucrurile firii pătimaşe ne izbăveşte pe noi. 


Stih: Sfinte cuvioase părinte Chiriac, roagă-te lui Dumnezeu pentru noi. 


Impăratului Hristos ai slujit cu toată inima şi ai aflat comoara înţelepciunii duhov- 
niceşti, cu care luminează şi minţile noastre întunecate de păcat. 

Slavă Tatălui şi Fiului şi Sfântului Duh. 

Ca o podoabă a sihaştrilor ai strălucit pe muntele Simon, biruind toate asupririle 
celui viclean şi ca pe Tabor unindu-te cu Lumina cea mai presus de înălțimile mun- 
ților. 


Şi acum şi pururea şi în vecii vecilor. Amin. 


Toată nădejdea mântuirii întru tine mi-am pus-o, căci cu adevărat ai născut pe 
Impăratul şi ţi-ai făcut fu duhovniceşti pe toţi cei ce-L cinstesc pe EI. 


Apoi aceste stihiri: 
Furtuna patimilor aţi înfruntat, fericiților sihaştrii, şi aţi ajuns la Lumina cea ne- 
apropiată, întru bucuria Căreia desfătându-vă acum, nu încetaţi a mijloci şi pentru 


sufletele noastre. 


Preacurată, care prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Rugăciunea şi liniştea iubind, nevoinţa şi răbdarea îmbrăţişând, pati- 
mile cele pierzătoare le-aţi stins cu ostenelile pustiei, Sfinţilor cuvioşi Iosif şi 
Chiriac de la Bisericani. Unul, luminător al chinoviei s-a făcut şi iscusit păstor, iar 
celălalt, sfeşnic al luminii neînserate s-a arătat, prin rugăciunea cea înaltă. 
Prochimenul; Evanghelia. 


Slavă... glas 2 


Pentru rugăciunile cuvioşilor Tăi, Milostive, curăţeşte mulțimea greşelilor 
noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stihira: 

Stih: Miluieşte-ne, Dumnezeule, după mare mila Ta şi după mulțimea îndu- 
rărilor Tale curăţeşte fărădelegile noastre. 


[Mântuieşte, Dumnezeule, poporul Tău şi binecuvântează moştenirea Ta, cerce- 
tează lumea Ta cu milă şi cu îndurări, înalţă fruntea creştinilor ortodocşi şi trimite 
peste noi milele Tale cele bogate; pentru rugăciunile prea curatei Stăpânei noastre 
Născătoarei de Dumnezeu şi pururea Fecioarei Maria; cu puterea cinstitei şi de 
viață făcătoarei Cruci, cu ocrotirile cinstitelor, cereştilor netrupeşti Puteri; pentru 
rugăciunile cinstitului, măritului prooroc, Înaintemersătorului şi Botezătorului 
Ioan; ale Sfinţilor, măriţilor şi intru tot lăudaţilor apostoli; ale tuturor sfinţilor 
sfințiților ierarhi; ale sfinților, măriţilor şi bunilor biruitori mucenici; ale prea 
cuvioşilor şi de Dumnezeu purtătorilor părinţilor noştri, ale Sfinților (N), a căror 
pomenire o săvârşim, ale Sfinţilor Iosif şi Chiriac de la Bisericani, ale sfinţilor şi 
drepţilor dumnezeieşti părinţi loachim şi Ana şi pentru ale tuturor sfinţilor; 
rugămu-ne, Mult-milostive Doamne, auzi-ne pe noi păcătoşii, care ne rugăm Ție, 
şi ne miluieşte pe noi. Doamne, miluieşte (de 12 ori).] 


Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Sfinte cuvioase părinte Iosif, roagă-te lui Dumnezeu pentru noi. 

Năvala păgânilor te-a izgonit împreună cu ai tăi ucenici din Ţara Sfântă, dar în 
Moldova te-ai adăpostit, arătându-o nou pământ al făgăduinţei, în care curge 
laptele rugăciunii şi mierea minunilor. 

Stih: Sfinte cuvioase părinte Iosif, roagă-te lui Dumnezeu pentru noi. 

Din legăturile multor neputinţe ai dezlegat pe cei întristaţi care alergau la a ta rugă- 
ciune, dar nu trece cu vederea acum nici bolile sufletelor noastre, ci ne dăruieşte 
prin ale tale rugăciuni grabnică tămăduire. 

Slavă Tatălui şi Fiului şi Sfântului Duh. 

Spre muntele Athosului te grăbeai părinte, dar Maica Domnului ţi-a arătat că şi 


pământul românesc este grădină a Sa, dacă va fi lucrat prin rugăciune pământul 
sufletelor omeneşti. 

Şi acum şi pururea şi în vecii vecilor. Amin. 


Maica Vieţii, din izvorul rugăciunii tale adapă-mă pe mine, cel ce am alunecat în 
multe păcate, şi mă arată moştenitor al vieţii celei veşnice. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându- Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor 
patimile sufletului meu! 

Stih: Sfinte cuvioase părinte Chiriac, roagă-te lui Dumnezeu pentru noi. 

Sfintele tale moaşte cu evlavie au fost sărutate de Sfântul ierarh Dosoftei, împreună 
cu care roagă-te acum pentru mântuirea şi ajutorul celor ce viețuiesc în pământul 
românesc. 

Stih: Sfinte cuvioase părinte Chiriac, roagă-te lui Dumnezeu pentru noi. 
Podoabă a sihaştrilor din munţii Carpaţi eşti cunoscut, fericite, căci cu adevărat ai 
arătat tuturor pilda lepădării desăvârşite de lume şi a rugăciunii neîncetate, cu 
legăturile căreia întăreşte şi sufletele noastre slăbănogite de păcat. 

Binecuvântăm pe Tatăl, pe Fiul şi pe Sfântul Duh Domnul 

Stând înaintea Luminii celei Dintâi şi aducând jertfe de rugăciune pentru poporul 
bine credincios, adu-ţi aminte şi de cei ce te cinstesc pe tine şi scoate-i din multele 
nevoi. 


Și acum şi pururea şi în vecii vecilor. Amin. 


Impreună cu ceata Cuvioşilor roagă-te, Preacurată, ca să ne izbăvim noi din nevoi 
şi să aflăm calea rugăciunii curate. 


Cântarea a IX-a 
Irmos: Eva adică, prin păcatul neascultării, blestem înăuntru a adus, iar tu Fecioară 


de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 


Ar Dr De De De De De Dr De De De De De De De De De De de e dr dr Ar A 


Xp PP XP 0 Xe IP IP e e Ie e e e e e De DP E E E XX 


De De fe De Dr Dr De De De De De De Dr De De De De De De De Dr de De Dr dr 


Xp XP XP XP 3 IP De e 30 E Ir 2 E e e Xe 0 e 3 Ie De e e e Xe IE Ie E E Xe 


Stih: Sfinţilor cuvioşi Iosif şi Chiriac, rugaţi-vă lui Dumnezeu pentru noi. 


Ca unii ce sunteţi stele de Dumnezeu dăruite spre împodobirea cerului Sfinţilor 
români, aşezaţi stelele gândurilor dumnezeieşti şi pe cerul întunecat al minţii 
noastre. 


Stih: Sfinţilor cuvioşi Iosif şi Chiriac, rugaţi-vă lui Dumnezeu pentru noi. 


Fiind voi lauda sihaştrilor şi pildă de lepădare desăvârşită de lume, rugaţi-vă să 
lepădăm şi noi acoperământul patimilor şi să ne încingem cu cuget smerit. 


Slavă Tatălui şi Fiului şi Sfântului Duh. 


Stând ca două făclii înaintea scaunului Treimii, cereţi să se aprindă şi în inimile 
noastre focul rugăciunii, care să ne lumineze calea pocăinţei. 


Şi acum şi pururea şi în vecii vecilor. Amin. 


Toate cetele îngereşti pe tine te măresc, iar noi cu glasuri smerite te rugăm să ne 
izbăveşti din cursele multor ispite. 


Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Bucuraţi-vă, sori ai rugăciunii care, strălucind cu razele darurilor dumnezeieşti, aţi 
alungat întunericul din pustiul inimilor nelucrătoare, icoana sihaştrilor, bine- 
cuvântarea rugătorilor, nu încetaţi a mijloci nouă dumnezeiască iertare şi mare 
milă. 


Cu cheia rugăciunii smerite aţi deschis poarta inimii spre intrarea Împăratului celui 
mare, cu care petrecând acum întru cămara cea de nuntă, rugaţi-vă să ne primească 
şi pe noi întru bucuria Sa. 


Mănăstirea Bisericani dă mărturie de viaţa voastră cea nematerialnică şi împo- 
dobită cu virtuţi, iar noi dăm mărturie de ajutorul vostru dat celor ce vă cinstesc pe 
VOI. 

Cu sabia rugăciunii de foc aţi tăiat toate mrejele demonilor şi v-aţi făcut moş- 
tenitori Focului nemistuit, scăpând din focul cel veşnic pe mulţi prin rugăciunile 
voastre. 


Cu Hristos v-aţi unit în cămara inimii ŞI v-aţi învrednicit mai apoi a petrece cu EI şi 
în lăcaşurile cereşti, pe care rugaţi-vă să le moştenească şi cei ce vă cinstesc pe vol. 


Aduceţi-vă aminte de noi, cei ce purtăm jugul necazurilor şi ne ajutaţi a birui toate 
vicleşugurile vrăjmaşilor nevăzuţi, ca să ajungem la limanul Adevărului. 


Cetele puterilor netrupeşti, cu Botezătorul, cu apostolii lui Hristos, cu Sfinţii 
Iosif şi Chiriac de la Bisericani şi cu Născătoarea de Dumnezeu Maria, faceți 
rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

zurilor pentru moştenirea Împărăției Cerurilor. 


Fiind voi cununa sihaştrilor, încununaţi cu daruri dumnezeieşti şi pe cei ce vă 
cinstesc pe voi, alergând la acoperământul rugăciunii voastre. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău. 


Xp XP Xe XP 5 IP DP e 30 E Ir Ie E e e Xe Xe e 3 Ie De e e e Xe IE Ie E E eX 
Xp XP Xe XP Xe IP e e e 30 E Ir De DP e e Xe XE e 3 3 e De e e Xe IE e E IE eX 


Ar Dr De De De De De Dr De De De De De De De De De De de de dr dr fr A 


De De de De Ar Dr De De De De De De Dr De De De De De De De Dr de De Dr dr 


Imnografie 


Troparul Sfinților cuvioşi losif şi Chiriac de la Bisericani, (glasul 1): Povăţuitori 
sihaștrilor, ocrotitori ai celor din nevoi şi celor mâhniți mângâietori, Sfinților 
cuvioşi losif şi Chiriac cei ce aţi dobândit rugăciunea cea de foc şi vase alese a 
Sfântului Duh v-aţi făcut, rugați-vă lui Dumnezeu să dăruiască sufletelor noastre 
pace şi mare milă! 


Condacul Sfinților cuvioșşi Iosif și Chiriac de la Bisericani, (glasul 1): Rugăciunea 
şi liniştea iubind, nevoinţa şi răbdarea îmbrățişând, patimile cele pierzătoare le-aţi 
stins cu ostenelile pustiei, Sfinţilor cuvioşi Iosif şi Chiriac de la Bisericani. Unul, 
luminător al chinoviei s-a făcut şi iscusit păstor, iar celălalt sfeşnic al luminii 
neînserate s-a arătat, prin rugăciunea cea înaltă. 


Sinaxar - Sfinţii cuvioşi Iosif şi Chiriac de la Bisericani - | octombrie: 
https://www.trinitas.tv/sfintii-cuviosi-iosif-si-chiriac-de-la-bisericani-1-octombrie/ 

Viaţa şi nevoinţele Sfinţilor cuvioşi Iosif şi Chiriac de la Bisericani 


Sfântul cuvios Iosif de la Bisericani 


Acest prea cuvios părinte este cel dintâi sihastru cunoscut în muntele Bisericanilor 
şi adevăratul întemeietor al mănăstirii cu acelaşi nume |. S-a născut într-un sat din 
ținutul Neamţ. Şi de mic copil avea chemare spre viaţa călugărească. Deci, căutând 
să împlinească grabnic cuvântul Sfintei Evanghelii care zice: «Cela ce iubeşte pe 
tată ori pe mamă mai mult decât pe Mine nu este vrednic de Mine» şi iarăşi: «Cel 
ce nu-şi ia crucea şi nu-Mi urmează Mie nu este vrednic de Mine» (Matei 10, 37- 
38), îndată şi-a lăsat părinţii şi a intrat în nevoinţa monahală la mănăstirea Bistriţa, 
ctitoria marelui domn Alexandru cel bun. Aici, primind îngerescul chip al călu- 
găriei, în puţini ani a deprins de la părinţii bătrâni meşteşugul încordărilor duhov- 
niceşti, adică lupta cu gândurile, păzirea minţii de cugete rele, înfrânarea 


* 1. Pomelnicul mare al mănăstirii Bisericani; Pr. Prof. Liviu Stan, Sfinţi români, Sibiu, 1945, p. 
52; Ierom. Ioanichie Bălan, Pateric românesc, Bucureşti, 1980, p. 39-41; Idem, Vetre de 
sihăstrie românească, Bucureşti, 1982, p. 116-119. 

simţurilor, ascultarea şi smerita cugetare, astâmpărându-şi patimile firii cu cureaua 
postului şi înălţându-şi mintea la Mirele Hristos, prin neîncetată rugăciune. 


Văzând cuviosul losif că nu are destulă linişte la mănăstirea Bistriţa, fiind aşezare 
domnească, şi arzând cu inima să se închine la Mormântul Domnului, a luat 
binecuvântare de la egumenul mănăstirii, Domeţian, şi a plecat la Locurile Sfinte. 


După ce s-a închinat la Mormântul dătător de viaţă din Ierusalim, s-a retras la 
pustie, în Valea Iordanului, ajungând în puţini ani sihastrul vestit. Aici s-a nevoit 
într-o peşteră, mai întâi singur, apoi cu câţiva ucenici, răbdând multe năluciri şi 
ispite de la diavoli. Mâncarea lui era o dată la o zi sau două, puţină pâine uscată şi 
apă din râul Iordan. 


AICI, în cea mai înaltă şcoală a liniştii şi rugăciunii, a ajuns cuviosul Iosif, sihastrul 
la măsura desăvârşirii şi a sfinţeniei, suferind, ziua, arşiţa grea a soarelui, noaptea, 
privegherile cele târzii, citirea psalmilor, nenumărate metanii, rugăciunea cea de 
foc cu mâinile înălțate la cer şi războiul cel greu de biruit al diavolilor. Dar fiind 
întărit de darul Duhului Sfânt, a surpat prin smerenie şi răbdare toate cursele 
vicleanului vrăjmaş al neamului omenesc, arzându-le cu postul, cu rugăciunea, cu 
păzirea curată a minţii şi cu dumnezeiasca dragoste. Aşa a ajuns cuviosul Iosif la 
înălțimea urcuşului duhovnicesc, devenind cel dintâi sihastru român cunoscut în 
prima jumătate a veacului al XV-lea, din pustiul Iordanului. 


Făcându-se cunoscut numele lui tuturor sihaştrilor nevoitori din preajma locului 
unde S-a botezat Hristos, s-au adunat în jurul cuviosului Iosif sihastrul şapte- 
sprezece pustnici, dintre care cincisprezece români şi doi greci, luând fiinţă astfel 
prima comunitate duhovnicească românească cunoscută în Țara Sfântă. 


Numele celor mai vestiți ucenici ai cuviosului Iosif sunt acestea: Simon, Metodie, 
Varnava, Petru, Averchie şi Gherman. Toţi aceşti sihaştri urmau sfatul şi viaţa 
îndrumătorului lor, nevoindu-se fiecare după a sa putere la priveghere de toată 
noaptea, la post şi metanii, la rugăciune din inimă şi la cugetarea celor dumne- 
zeieşti. lar nevoinţa lor era aceasta: toată săptămâna se canonea fiecare singur în 
peşteră, nu departe de chilia cuviosului Iosif, mâncând o dată pe zi, la asfințitul 
soarelui, şi ostenindu-se după putere. lar Duminica mergeau cu toţii la mănăstirea 
Sfântul Gherasim de la Iordan, unde ascultau Dumnezeiasca Liturghie şi se 
împărtăşeau cu Trupul şi Sângele Domnului. Apoi luau masa împreună la chilia 
cuviosului Iosif şi zăboveau până seara în cântări şi convorbiri duhovniceşti. După 
ce se întăreau cu sfatul şi cu binecuvântarea bătrânului, se retrăgeau din nou la 
peşterile lor, dând laudă lui Dumnezeu pentru o viaţă fericită ca aceasta. 

Dar «Sihăstria lui Iosif» de la Iordan n-a dăinuit multă vreme, că năvălind arabii 
asupra Sfintelor Locuri, multă spaimă şi tulburare au făcut între creştini. Atunci şi 
călugării nevoitori prin mănăstiri şi în pustiul Iordanului s-au risipit în ţinuturi 
îndepărtate, ca să scape de primejdie. 


Văzând aceste tulburări în Ţara Sfântă, cuviosul Iosif şi-a luat pe cei şaptesprezece 
ucenici şi, după ce s-au închinat la Mormântul Domnului, au venit cu toţii în 
Moldova, la mănăstirea Bistriţa. Dar aici, neaflând destulă linişte, s-au dus într-un 
munte din apropiere, acoperit cu păduri seculare, numit de atunci «Muntele 
Bisericanilory, adică al celor «bisericoşi». Astfel, «Sihăstria cuviosului Iosif» din 
Valea Iordanului s-a mutat în Moldova, pe muntele Bisericanilor. 


Aici, într-o mică poiană, cuviosul Iosif Sihastrul şi-a făcut o chilie de lemn şi 
pământ şi alături, o biserică de lemn cu hramul «Buna Vestire». lar ucenicii săi, 
precum: Simon, Metodie, Varnava, Averchie, Gherman, Pir şi Grecul (?) şi-au 
săpat mici bordeie de lemn şi pământ pe opt culmi de munți din împrejurimi şi s-au 
nevoit acolo în desăvârşită linişte, post şi rugăciune până la moarte. 


lar pravila sihaştrilor din «Sihăstria - sau Schitul - lui Iosif» de la Bisericani era 
aceeaşi ca în pustiul Iordanului: şase zile pe săptămână fiecare se liniştea singur la 
chilia lui, în rugăciune neîncetată, post, metanii, citirea psalmilor şi a Sfintei 
Scripturi, iar noaptea de sâmbătă spre duminică se adunau cu toţii la biserică, în 
frunte cu cuviosul Iosif, şi făceau priveghere de toată noaptea. Apoi se spovedeau 
bătrânului stareţ, iar la Sfânta Liturghie primeau Preacuratele Taine. Duminică 
luau masa împreună cu cuviosul Iosif, apoi se retrăgeau fiecare la chiluile lor, spre 
a se ruga mai departe în linişte pentru ei, pentru creştini şi pentru toată lumea. 


Aşa s-a nevoit acest vestit sihastru împreună cu ucenicii săi mulți ani de zile, 
bineplăcând lui Dumnezeu şi fiind cinstit de toţi ca mare părinte duhovnicesc, 
dascăl al liniştii şi rugăciunii şi întemeietor al primei aşezări monahale pe muntele 
Bisericanilor. Dar nu numai călugării, ci şi credincioşii de prin sate îl căutau, îi 
cereau cuvânt de folos şi se vindecau cu rugăciunile lui. Pentru aceea încă din viaţă 
era cinstit ca sfânt în ţinutul Neamţu. 


Spre sfârşitul veacului al XV-lea, cuviosul Iosif Sihastrul de la Bisericani a trecut 
la cele veşnice, încărcat de zile şi de multe fapte bune, fiind plâns de ucenicii săi şi 
îngropat lângă biserica înălţată de el. 

In fiecare sărbătoare şi mai ales în ziua mutării sale din trup, se făcea după tradiţie 
pomenirea cea de peste an a cuviosului Iosif Sihastrul, unul dintre cei mai renumiți 
cuvioşi moldoveni din secolul al XV-lea, mare dascăl al rugăciunii şi al isihiei. 


Pe la începutul veacului următor s-au dus la Domnul şi ceilalți ucenici ai cuvio- 
sului Iosif, rămânând până astăzi în toponimia locului, denumiri ca acestea: 
«Poiana lui Iosif», «Muntele lui Simon», «Muntele lui Metodie», «Muntele lui 
Varnava», «Muntele lui Petru», «Muntele lui Averchie», «Muntele lui Gherman», 
«Muntele lui Pin» şi «Muntele Grecu». 


Dar «Schitul lui Iosif» din muntele Bisericanilor nu a dispărut după moartea 
acestor cuvioşi. Dimpotrivă, în primele decenii ale secolului al XVI-lea, s-au 
adunat aici peste treizeci de sihastri. 


Aceasta l-a îndemnat pe Ștefăniță Voievod şi apoi pe Petru Rareş să zidească la 
Bisericani o biserică de piatră, în locul celei de lemn, spre lauda lui Dumnezeu şi a 
Maicii Domnului, ocrotitoarea acestui sfânt locaş. Un veac mai târziu, «Schitul lui 
Iosif» ? va deveni o mare mănăstire şi vatră sihăstrească din Moldova, cu rânduiala 
de slujbă zisă «achimită», adică «neadormită», după rânduiala mănăstirii Studion 
din Constantinopol; cu călugări împărţiţi în trei cete, care se rugau neîncetat, prin 
rotaţie, în biserică. A fost singura mănăstire de acest fel din ţara noastră, care a dat 
Bisericii Ortodoxe Române câţiva sfinți şi cuvioşi din secolul al XV-lea şi 
terminând cu cuviosul Chiriac de la Bisericani din veacul al XVII-lea, «care s-a 
nevoit gol, în munte, şaizeci de ani», cu ale căror rugăciuni să ne miluiască 
Dumnezeu ca un bun şi iubitor de oameni. 


Ierom. Ioanichie Bălan 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 311-314, cuviosul Iosif de la 
Bisericani. 


Sfântul cuvios Chiriac de la Bisericani 


Lupta sfinților se desfăşoară atât împotriva păcatului cât şi pentru apărarea 
învăţăturii celei adevărate. Prin exemplul viu al credinţei lor drepte, ei sunt 


* La 1607, februarie 6, această sihăstrie încă se numea «Schitul lui Iosif. numit Bisericanii» 
(Documente privind istoria României, veacul XVII, vol. II, Bucureşti, 1959, p. 85), devenind apoi 
«Mănăstirea Bisericani». 

„lumina lumii” (1 Cor. 9, 25), iar prin viaţa lor sfântă, sunt pildă de trăire duhov- 
nicească pentru fiecare creştin, care, văzând faptele lor cele bune, slăvesc pe Tatăl 
ceresc. 


Printre cei care în chip minunat s-au lăsat cuceriţi de chemarea Mântuitorului, şi 
prin nevoinţe îndelungate au impresionat pe cei din timpul lor, a fost şi cuviosul 
Chiriac, numit, după locul nevoinţei sale, de la Bisericani, din munţii Neamţului. 
Mitropolitul Dosoftei al Moldovei şi Sucevei l-a numărat printre cei „înalţi întru 
bunătăţi şi în petrecere şi plecaţi la smerenie adâncă, gol (petrecând) şi s-a nevoit 
în munte 60 de ani”. Pe acest minunat bărbat l-a „apucat în zilele” sale, renumitul 
ierarh, stihuitor al Psaltirei ?. 


Cuviosul Chiriac, fiind om din părțile Vadului Bistriţei, era iubitor al pădurilor cu 
poiene însorite şi stăpânite de multă linişte. Paşii săi urcau mereu, din tinereţe, spre 
crestele înalte ale aşezării monahale de la Bisericani. Această sihăstrie îşi pierde 
originea în trecutul îndepărtat al poporului nostru *. 


Într-o astfel de mănăstire a poposit tânărul care avea să devină monahul şi sihastrul 
Chiriac de la Bisericani. A făcut aici ucenicie îndeajuns, până ce a învăţat de la 
părinţii îmbunătățiţi meşteşugul gândirii celei curate despre Dumnezeu şi meş- 
teşugul rugăciunii celei de taină, numită „Rugăciunea minţii” sau „a lui lisus”. 
Când a fost vremea ca să fie îmbrăcat în haina monahală, i s-a pus numele de 
Chiriac, care, în limba noastră, s-ar tălmăci „al Domnului”. 


* A fost un dar dumnezeiesc faptul că mitropolitul cărturar s-a plecat spre cunoaşterea 
oamenilor îmbunătăţiţi din vremea sa. Aceste puţine cuvinte sunt de mare folos pentru împo- 
dobirea Bisericii Ortodoxe Române. Ele dovedesc că şi pe meleagurile strămoşeşti floarea 
evlaviei a crescut şi s-a înălțat ca şi în toate părţile lumii, unde s-a propovăduit Evanghelia 
Mântuitorului nostru lisus Hristos. 

* La început o modestă aşezare de sihaştri retraşi prin poiene care încă le mai poartă numele: 
Simon - Simion, Vârnava - Varnava, Metodie - Metodice sau pe dealuri, ca: Dealul Crucii, 
Grecul, Geamănul. Cu timpul s-a întemeiat o sihăstrie „a lui Iosif”, devenită „Schitul lui Iosif” 
şi, la începutul secolului al XVII-lea, „Schitul” său „Mănăstirea Bisericani”. Ea şi-ar fi luat 
numele de la rânduiala statornicită aici, după chipul unor chinovii din Orient, ca slujba în 
biserică să nu contenească nici ziua, nici noaptea. În veacul al XVII-lea trăiau la Bisericani şi în 
jur până la „400 de schimnici” (Pr. prof. dr. Dumitru Stăniloae, Din istoria isihasmului în 
Ortodoxia română, în Filocalia vol. VIII, Bucureşti, 1979, p. 569). Se incerca să se facă din 
Bisericani o mănăstire independentă, care a apărut numai prin nucleul „isihast” - „„sihăstresc” 
a lui Iosif, român revenit cu ucenicii săi din pustia lordanului, după căderea Constantinopolului. 
Cu mult mai târziu, ea ar fi devenit dependentă de Bistriţa. 

Era mănăstirea Bisericani cu trecut însemnat şi cunoscută ca loc de evlavie şi de 
azil pentru neguţătorii bătrâni, care se retrăgeau acolo pentru o mai înaltă trăire 
religioasă. Mulţi plutaşi de pe Bistriţa îşi găseau aici odihnă şi hrană în drumul lor 
spre Siret. Dar cuviosul Chiriac năzuia după mai multă linişte duhovnicească. Nu 
s-ar fi depărtat la mare distanţă de Bisericani, de vreme ce ştia istoria celor care, 
vrând să meargă la muntele Atonului, au fost opriţi din cale de Preasfânta Fecioară 
Maria, care i-a întrebat: „„- Unde vă duceţi?” 


Iar ei, plini de bucurie dar şi de spaimă, au răspuns: „„- Ne ducem la grădina Sfinţiei 
Tale” (că odinioară Sfântul Munte al Atonului se numea „Grădina Maicii 
Domnului”. 


[9 


Atunci, Preacurata le-a poruncit: „- Intoarceţi-vă, că şi aici este grădina mea 


Și îndată Maica Domnului s-a făcut nevăzută, iar părinţii aceia s-au întors la 
chiliile lor. In locul întâlnirii minunate au pus ei icoana Preasfintei Născătoare, şi 


de atunci până astăzi el se numeşte „Iconiţa” ?. 


Sihaştrii au înţeles din această întâmplare că şi Moldova, ca şi întreaga noastră ţară, 
este o „Grădină a Maicii Domnului”, loc ospitalier, de prosperitate spirituală şi 
materială. 


Cuviosul Chiriac, încă în mănăstire fiind, începuse să practice înfrânarea în toate: 
în chilie nu făcea foc; hainele îi erau aceleaşi vara şi iarna; picioarele şi le încălţa în 
opinci, fără obiele sau ciorapi. Aşa de mult „s-a golit pe sine” cu smerenia şi 
nevoinţa, încât darul lui Dumnezeu lucra în el în chip tainic şi-l ajuta, mângâindu-l 
ori de câte ori avea vreo supărare în viaţa de obşte. 


Se ruga mereu Maicii Domnului, în biserica cu hramul Buna-vestire, şi o implora 
cu lacrimi ca să-l ajute sa se retragă la mai multă linişte şi nevoinţă. De aceea, în 
una din zile, s-a dus la duhovnicul său şi la stareţ şi a cerut binecuvântarea să 
meargă în singurătatea pădurii, „iar aceştia, având îndemnul cugetului lor de la 
Dumnezeu, după multă şi aleasă povăţuite i-au dat îngăduinţa ca până la o vreme 
să meargă la loc mai liniştit, dar nu prea departe de mănăstire. Cu multă bucurie în 
suflet, punând metanie la duhovniceştii lui părinţi şi la întreg soborul şi 
însemnându-se cu semnul Sfintei Cruci, a cerut ajutorul Maicii Domnului, a ieşit 


” Melchisedec, episcopul Dunării de Jos, Oratoriu cuprinzând rugile creştinilor, ortodocşi, 
Bucureşti, f. an, p. 420. 

pe poarta mănăstirii şi a purces către o poieniţă tainică, în apropierea căreia se afla 
o peşteră de adăpost în vremuri mai rele. Aici ajungând, ca la colţ de rai mult dorit, 
a început cuviosul Chiriac nevoinţa cea cu bună chibzuinţă a rugăciunii neîncetate. 


Odată cu această lucrare a minţii, după obiceiul sihaştrilor, a început să facă şi 
încercări pentru a vedea dacă poate şi mai mult să sufere arşiţa, zăduful, ploaia, 
omătul şi frigul. Şi-l biciuiau toate acestea peste trupul gol, iar el cu bucurie le 
primea. De la o vreme, hainele pe care le avea cu el se uzaseră, încât erau petec 
peste petec. A mai mers de câteva ori la părinţii din mănăstire şi le-a arătat că de 
acum va veni mai rar sau poate chiar deloc, dar a rugat cu lacrimi să fie cercetat, 
din vreme în vreme, cu Sfintele Taine şi cu puţin posmag, la locul ştiut de oarecare 
părinţi. Şi aşa, luând din nou binecuvântare, a mers la peştera sa şi, lăsând 
îmbrăcămintea pe care o avea, s-a rugat Domnului să fie ajutat ca să poată vieţui ca 
oarecând Sfântul Onufrie, înfruntând toată greutatea zilelor şi a nopţilor în timpul 
anului, aşa cum se întâmplă să fie ele în Carpaţii noştri. Şi din nevoinţă în nevoinţă 
se întraripa cu duhul rugăciunii, care-l făcea să uite de sine. Aşa de mult s-a adâncit 
în trăirea isihastă, încât, pe pământ fiind, 1 se părea că trăieşte în cer, bucurându-se 
de adevărate descoperiri dumnezeieşti ca oarecând Sfântul apostol Pavel în pustie, 
după ce a scăpat din mâinile dregătorului Areta (II Cor. 11, 32). 


Cu o nevoinţă ca aceasta, cuviosul Chiriac s-a canonit, petrecând "gol" - adică fără 
îmbrăcămintea trupului, dar şi fără nici o zăticnire sufletească - şi era împodobit cu 
bună voie, cu cea mai mare smerenie pentru dragostea de Dumnezeu şi de oameni, 
frații săi din lume, pentru care se ruga neîncetat să se bucure ei de sănătate şi 
mântuire. Aşa a făcut mulţi ani de-a rândul, încât nouă, celor de astăzi, parcă nu ne 
vine să credem că şaizeci de ani a petrecut în această îngerească trăire. Cu o astfel 
de viaţă îmbunătăţită, în această „Grădină a Maicii Domnului” - ţara noastră - 
cuviosul Chiriac nu era în linişte deplină şi nelucrare. Se întâmpla adesea ca 
ciobani cu turmele lor, care urcau la poienile muntelui, să nimerească la peştera 
pustnicului, iar el, acoperindu-şi goliciunea cu rasa zdrenţuită, dar binecuvântată, 
se arăta lor şi le spunea cuvinte de adâncă cugetare şi de mare folos sufletesc. 
Aceştia, cu multă mângâiere în inimi, porneau mai departe şi aveau linişte din 
partea fiarelor sălbatice, istorisind oricui despre cuviosul acesta minunat, care era 
atât de blând şi atât de cu bunăvoință, de ale cărui rugăciuni s-au folosit. 


Știa cuviosul Chiriac cum în părțile Ardealului creştinii ortodocşi sunt în strâm- 
torare cu credinţa lor şi cu neamul lor cel românesc. Ştia cum episcopul ortodox 

Dosoftei de peste munţi € scria la 1622 părinţilor de la Bisericani despre nevoia 
păstrării credinţei celei vechi şi adevărate, ortodoxe. 


Învăţase cuviosul Chiriac în mănăstire să scrie şi să citească. La Bisericani erau 
cărți de toate felurile: cu vieţi de sfinţi, cu îndrumări şi sfaturi moral-duhovniceşti, 
cărți de slujbă şi cântări bisericeşti, opere cu întâmplări din viaţa omenirii. Cât a 
stat aici, pe toate le-a cercetat. Pe o carte veche, care de mult nu mai are început şi 
sfârşit, un Sbornic care cuprinde: vămile văzduhului, câteva vieţi de sfinţi, pra- 
vilele Sfinţilor Apostoli, se găseşte însemnarea care pare să fie a râvnitorului 
schimnic: „Mult păcătosul Chiriac a scris-o cu mână neputincioasă şi păcătoasă” . 


Se bucura cuviosul Părinte Chiriac că mănăstirea metaniei sale, Bisericani, se 
întărea întru totul şi se gospodărea spre folosul cel de obşte. Viaţa minunată a 
neobositului Ostaş al Duhului nu a rămas tăinuită. Egumenul Mitrofan de la 
Bisericani &, care a învăţat şi meşteşugul scrisului cu „condei de foc”, adică s-a 
îndeletnicit cu tipăritul cărților, fiind chemat la laşi de către mitropolitul Dosoftei, 
ca să-l ajute - printre altele - la apariţia Vieţilor Svinţilor, a istorisit ierarhului 
cărturar despre cel ce se făcuse vestit prin deosebita sa vieţuire. Lucrul acesta l-a 
determinat pe Dosoftei să consemneze cazul cu totul deosebit în (monahismul 
nostru românesc ?, ca un nevoitor să fi putut trăi o viaţă de om într-o înfrânare 
îngerească şi să suporte greutăţile vremii de vară şi, mai ales, vitregia iernii. 


Despre prea puţini vieţuitori din sihăstriile româneşti avem ştiinţă să fi petrecut în 
acest chip de desprindere de toată nevoia omenească, lăsându-se în grija lui 
Dumnezeu şi a Sfintei Fecioare Maria !. Dacă ar fi să socotim cam câţi ar fi anii 
vieţuirii pământeşti ai cuviosului Chiriac de la Bisericani, nu ne-am putea opri la 


* Vezi N. lorga, Istoria Bisericii româneşti şi a vieţii religioase a românilor, vol. I, Bucureşti, 
1929, p. 234. 

” Melchisedec, episcopul Romanului, Notiţe istorice şi arheologice adunate de pe la 48 de 
mănăstiri şi biserici antice, Bucureşti, 1885, p. 86, nr. 35. Dacă această scriere provine de la 
începutul veacului al XVII-lea, nu este exclus ca însemnarea să fie a cuviosului Chiriac. 

* Pr. prof. dr. Mircea Păcurariu, Istoria Bisericii Ortodoxe Române, vol. II, Bucureşti, 1981, p. 
101-102. 

” Ierom. loanichie Bălan, Vetre de sihăstrie românească, Bucureşti, 1982, p. 118. 

"9 Arhiereu Narcis Creţulescu, Inscripțiile sfintei Mănăstiri Neamţu şi Secul cu a schiturilor sale 
dimprejur..., 1905, mss. nr. 171 în biblioteca mănăstirii Neamţu, p. 62-68, dă informaţia că, în 
veacul trecut, pustnicul Gordie Rusu s-a nevoit la muntele Rusu, de lângă Icoana Veche, mai sus 
de mănăstirea Neamţu, într-un chip asemănător cuviosului Chiriac de la Bisericani, „gol 
petrecând”, iar o haină veche o punea pe el numai când simţea că se apropie o fiinţă 
omenească. Citea tot timpul Psaltirea, hrănindu-se cu roadele pădurii. 

mai puţin de optzeci. A trăit viaţa pe care o vesteşte psalmistul pentru cei pe care 
Dumnezeu îi binecuvântează. Acest însetat de adevăr şi virtute a trecut către 
Domnul în anii 1659-1660 !|. Ziua sfârşitului său a primit-o cu bucuria învierii. Cu 
puţin timp înainte, a rugat pe un ucenic să vestească pe duhovnicescul său părinte 
să facă dragoste pentru Dumnezeu şi să urce până la locul nevoinţei sale, ca să-l 
mărturisească şi să-l împărtăşească cu Sfintele Taine. Şi venind acesta i s-a 
mărturisit şi s-a pricestuit, spunând că de acum începe pentru el o altă cale şi cu 
aceste merinde se va înfățişa în faţa Dreptului Judecător. Aşezându-se pe lespedea 
unde obişnuia să stea câte puţin în peştera sa, închizând ochii, şi-a dat duhul parcă 
rugându-se şi zicând: „Primeşte-mă, Doamne, pe mine, nevrednicul Tău rob”. 


Au venit părinţii din mănăstire şi alți mulți sihaştri şi au făcut cele după rânduiala 
înmormântării călugărilor, minunându-se de o viaţă ca aceea pe care a dus-o 
cuviosul Chiriac. Ei au dat slavă lui Dumnezeu, repetând cuvintele din Psaltire: 
„Minunat este Dumnezeu întru sfinţii lui, Dumnezeul lui Israel; Însuşi va da putere 
şi întărire poporului Său” (Ps. 67, 36). După o vreme, alţi ostenitori părinţi au făcut 
peştera cuviosului ca un paraclis împodobit cu icoane şi cu candela mereu aprinsă 
'2. Şi a devenit acest loc vestit, cunoscut şi păstrat cu evlavie cu numele „Muntele 
şi peştera lui Chiriac” 15. Aşa a rămas vie amintirea vieţuirii acestui cuvios părinte 
până în ziua de astăzi. 


Sfintele sale moaşte au fost păstrate cu grijă sfântă şi, pentru a le feri de jefuirea 
care se făcea în acele vremuri cu astfel de odoare, au fost aşezate la loc tăinuit până 
în ziua de astăzi '*. 


“ Ierom. loanichie Bălan, Pateric românesc, Bucureşti, 1980, p. 155. Dr. Liviu Stan, Sfinți 
români, Sibiu, 1945, p. 52-53, foloseşte informaţiile unui manuscris din anul 1588: Patericul 
sfinților din Moldo-România, fila 14 A, unde scrie: „Apoi, în anii 1600, prea cuviosul părintele 
nostru Chiriac; din tânără vârstă îmbrăţişând viața monahicească în sfânta mănăstire 
Bisericani, şi sporind întru adâncă smerenie şi întru îndelungă răbdare, şi, iubind sărăcia lui 
Hristos, de bună voie s-au depărtat cu totul de petrecerea împreună cu oamenii. Şi s-au sălăşluit 
prin munți şi prin Stâncile cele înfricoşate de pe lângă râul Bistriţa şi acolo, cu trupul gol, s-au 
nevoit la singurătate, în ger şi în arderea soarelui, şase zeci de ani, până la sfârşitul său... şi se 
serbează la 31 dekembrie”. Textul acesta nu aduce un spor de informaţii, fiind doar o 
parafrazare a textului dosofteian. 

“ Ierom. Ioanichie Bălan, Vetre de sihăstrie românească, p. 120. 

“3 Ibidem, p. 121. Alte amănunte în scrisoarea din 14 ianuarie 1984 a monahiei, Eustochia 
Ciucanu, stareța mănăstirii Agapia. 

' Ierom. Ioanichie Bălan, Pateric românesc..., p. 155. Ori de câte ori se fac săpături ocazionale 
în livada sau în cimitirul fostei mănăstiri Bisericani, se descoperă şi alte morminte. Autorul face 
presupunerea: „Poate tot aici să fi fost îngropate şi moaştele Cuviosului Chiriac, pentru a nu fi 
profanate de răufăcători” 

Chipul cuviosului părintelui nostru Chiriac de la Bisericani nu apare în pictura din 
biserici şi din paraclise. Evlavia părinților şi a credincioşilor a fost totuşi mare 
pentru acest om cu viaţă îngerească, pe care l-au socotit, cu darul lui Dumnezeu, 
între sfinți. Ei însă nu au îndrăznit să îndeplinească rânduielile cuvenite sfinților, 
fără binecuvântarea Sfântului Sinod. Din generaţie în generaţie s-a păstrat chipul 
nevoinţelor acestui minunat cuvios părinte, îndemnător la viaţa de sfinţenie şi de 
dăruire lui Dumnezeu. Şi noi ne arătăm dragostea pentru un astfel de isihast 
vrednic de pomenire nu numai la 31 decembrie, când este amintit cu alți nevoitori 
români, ci mereu - ori de câte ori aflăm ştiri despre o viaţă atât de desprinsă de 
micimile pământeşti. 


Diac. 1. Ivan 
Sursa: Patriarhia Bisericii Ortodoxe Române, Sfinţi români şi apărători ai Legii 


strămoşeşti, E.I.B.M.B.O.R., Bucureşti, 1987, p. 369-374, cuviosul Chiriac de la 
Bisericani. 

Sfinţii cuvioşi Iosif și Chiriac de la Bisericani 


SO CUVA SUIS 
IFA, îi 


NU 


Sfântul cuvios Chiriac de la Bisericani s-a nevoit la începutul sec. al XVII-lea la 
Mănăstirea Bisericani, care număra pe atunci peste 100 de călugări. 


Sfântul cuvios Iosif de la Bisericani este cel dintâi sihastru cunoscut în Muntele 
Bisericanilor şi întemeietorul mănăstirii cu acelaşi nume. S-a născut într-un sat din 
ținutul Neamţ şi, de mic, având înclinare spre viaţa călugărească, a intrat în obştea 
Mănăstirii Bistriţa. Aici a primit tunderea în monahism şi a deprins de la părinţii 
bătrâni viaţa duhovnicească, postul şi neîncetata rugăciune. 


Văzând cuviosul Iosif că nu are destulă linişte la Mănăstirea Bistriţa, a luat bine- 
cuvântare de la egumenul mănăstirii şi a plecat să se închine la mormântul 
Domnului din Ierusalim. S-a retras apoi în pustia de pe Valea Iordanului, unde a 
ajuns, în câţiva ani, sihastru vestit. Aici s-a nevoit într-o peşteră, mai întâi singur, 
apoi cu câţiva ucenici, răbdând multe ispite de la diavol. 

Ducând o viaţă de o înaltă trăire duhovnicească, şi-a adunat în preajma lui 17 
pustnici, întemeind prima comunitate duhovnicească românească cunoscută în Țara 
Sfântă. Dar năvălind arabu asupra Sfintelor Locuri, după multă tulburare, cuviosul 
Iosif şi-a luat ucenicii şi a venit în Moldova, la Mănăstirea Bistriţa. Astfel, sihăstria 
lui Iosif s-a mutat din Valea Iordanului în Moldova, pe Muntele Bisericanilor. 


După ce numărul ucenicilor a crescut, a înălțat o mică biserică, al cărei hram era 
Bunavestire, construind şi chilii împrejur. Pentru viaţa monahală de aici, a stator- 
nicit rânduiala achimită (neadormită), după modelul Mănăstirii Studiţilor de la 
Constantinopol, ce presupunea rugăciune neîncetată în biserică şi la chilii, post, 
metanii, cântarea psalmilor, ascultarea şi dragoste. 


Năvălind turcii, care le-au incendiat biserica, s-au hotărât să plece la Sfântul Munte 
Athos. Pe drum însă li s-a arătat într-un stejar Preasfânta Născătoare de Dumnezeu, 
care i-a întrebat: „Unde mergeţi?”. La această minunată vedere ei, au răspuns: „Ne 
ducem la grădina ta!”; iar Maica Domnului le-a spus atunci: „Întoarceţi-vă, căci şi 
aici este grădina mea”. În amintirea acestei minuni, ei au aşezat o icoană cu chipul 
Maicii Domnului. 


Mai târziu, Schitul cuviosului Iosif s-a numit „Schitul Bisericani”, adică „al evla- 
vioşilor”, pentru că monahii se rugau aici cu lacrimi şi mulţi se vindecau de boli cu 
rugăciunea şi binecuvântarea cuviosului Iosif. 


Sfinte cuvioase Iosif, roagă-te lui Hristos pentru noi! 


SR 52 


Sfântul cuvios Chiriac de la Bisericani s-a nevoit la începutul sec. al XVII-lea la 
Mănăstirea Bisericani, care număra pe atunci peste 100 de călugări. S-a retras în 
pustie, într-o peşteră din muntele lui Simon, unde s-a nevoit singur, în aspră 
osteneală, timp de 60 de ani. Vara şi iarna petrecea pe munte cu trupul gol, în 
rugăciune curată, biruind, cu puterea lui Hristos, neputinţele firii şi ispitele dia- 
volului. 


Pe acest cuvios l-a cunoscut şi Sfântul ierarh Dosoftei, mitropolitul Moldovei, care, 
mai târziu, după mutarea cuviosului la Domnul, i-a sărutat sfintele moaşte. 


Este cunoscut ca unul dintre marii sihaştri din Carpaţi, având o viaţă pilduitoare: 
trăirea în desăvârşită lepădare de sine, smerenie şi în neîncetată rugăciune. Şi-a dat 
sufletul lui Hristos, numărându-se printre sfinţii români, cinstiţi de popor. 

Moaştele lui au fost aşezate în peştera în care a trăit, peşteră ce se poate vedea şi 
astăzi şi în care s-a amenajat, mai târziu, un paraclis în cinstea lui. Mai târziu, din 
cauza deselor tulburări din ţară, sfintele moaştele au fost împărţite. 


Sfinte cuvioase Chiriac, roagă-te lui Hristos pentru noi! 


Sursa: https://bisericani.mmb.ro/sfintii-cuviosi-iosif-si-chiriac-de-la-bisericani-0 

Viaţa Sfinţilor cuvioși Iosif şi Chiriac de la Bisericani (1 octombrie) 


„Povăţuitori sihaștrilor, ocrotitori 
ai celor din nevoi și celor mâhniţi 
mângâietori, Sfinţilor Cuvioși Iosif 
și Chiriac, cei ce aţi dobândit rugă- 
ciunea cea de foc și vase alese ale 
Sfântului Duh v-aţi făcut, rugaţi-vă 
lui Dumnezeu să dăruiască sufle- 
telor noastre pace și mare milă 


Troparul Stinţilor Cuvioși 
Iosit și Chiriac 


p + 
Viaţa și Acatistu 
Sfinţilor Cuvioși 


(£) COLECȚIA ACATISTE ȘI VIEŢI DE SFINȚI 


IOSIF ȘI CHIRIAC aici 
de la Bisericani | | | | 
Editura Institutului Biblic și de Misiune Ortodoxă EU Lu uLu 


Sfântul cuvios Iosif de la Bisericani s-a născut într-un sat din ţinutul Neamţ în 
veacul al XV-lea şi, de mic, dorind viaţa călugărească, a intrat în obştea Mănăstirii 
Bistriţa. Aici a primit tunderea în monahism şi a deprins de la părinţii bătrâni viaţa 
duhovnicească, postul şi neîncetata rugăciune. 


După o vreme, cuviosul losif a luat binecuvântare de la egumenul său şi a plecat să 
se închine la Mormântul Domnului din Ierusalim. 


S-a retras apoi în pustia de pe Valea Iordanului, unde a ajuns, în câţiva ani, sihastru 
vestit. Aici s-a nevoit într-o peşteră, mai întâi singur, apoi cu câţiva ucenici, răb- 
dând multe ispite de la diavol. 


Ducând o viaţă de o înaltă trăire duhovnicească, şi-a adunat în preajma lui 17 pus- 
tnici, întemeind prima comunitate monahală românească din Ţara Sfântă. Dar, 
năvălind arabii asupra Sfintelor Locuri, după multă tulburare, cuviosul Iosif şi-a 
luat ucenicii şi a venit în Moldova, la Mănăstirea Bistriţa. 

Astfel sihăstria lui Iosif s-a mutat din Valea Iordanului în Moldova, pe Muntele 
Bisericanilor. 


După ce numărul ucenicilor a crescut, a înălțat o mică biserică, al cărei hram era 
Buna-Vestire, construind şi chilii împrejur. 


Pentru viaţa monahală de aici, a statornicit rânduiala achimită (neadormită), după 
modelul Mănăstirii Studitilor din Constantinopol, rânduială care presupunea rugă- 
ciune neîncetată în biserică şi la chilii, post, metanii, cântarea psalmilor şi ascul- 
tarea. 


Năvălind turcii, care le-au incendiat biserica, s-au hotărât să plece spre Sfântul 
Munte Athos. Pe drum, însă, li s-a arătat într-un stejar Preasfânta Născătoare de 
Dumnezeu care i-a întrebat: “Unde mergeţi?” 


La această minunată vedere, ei au răspuns: “Ne ducem la grădina ta!” 
Iar Maica Domnului le-a spus atunci: “Intoarceţi-vă, că si aici este grădina mea!" 


În amintirea acestei minuni ei au aşezat acolo o icoană cu chipul Maicii Domnului. 
Mai târziu Schitul cuviosului Iosif s-a numit „Schitul Bisericani", adică al celor ce 
se rugau pururea în biserică, pentru că monahii se rugau aici ziua şi noaptea, cu 
lacrimi, şi mulţi credincioşi se vindecau de boli, prin rugăciunea şi binecuvântarea 
cuviosului Iosif. 


Deci, bine vieţuind până la adânci bătrâneţi şi făcător de minuni arătându-se, a 
răposat cu pace. 


Sfântul cuvios Chiriac de la Bisericani s-a nevoit la începutul veacului al XVII-lea 
la Mănăstirea Bisericani, care număra atunci peste 100 de călugări. S-a retras în 
pustie, într-o peşteră din Muntele lui Simon, unde s-a nevoit singur, în aspră oste- 
neală, vreme de 60 de ani. 


Vara şi iarna stătea pe munte lipsit de îmbrăcămintea trebuincioasă, în rugăciune 
curată, biruind cu puterea lui Hristos neputinţele firii şi ispitele diavolului. 


Pe acest cuvios l-a cunoscut, şi Sfântul ierarh Dosoftei, mitropolitul Moldovei, ca- 
re, mai târziu, după mutarea cuviosului la Domnul, i-a sărutat şi sfintele moaşte, 
aşezate în peştera în care a trăit, peşteră ce se poate vedea şi astăzi şi în care s-a 
ridicat un paraclis în cinstea lui. 

Pentru sfinţenia vieţii lor, cuvioşii losif şi Chiriac au fost canonizaţi de către 
Sfântul Sinod al Bisericii Ortodoxe Române în anul 2008 fiind cinstiţi în ziua de | 
octombrie. 


Pentru ale lor sfinte rugăciuni, Hristoase Dumnezeule, miluieşte-ne pe noi. Amin. 


Extras din: Viaţa şi Acatistul Sfinţilor cuvioşi Iosif şi Chiriac de la Bisericani 

Sfinţii cuvioşi Iosif şi Chiriac de la Bisericani - drumul spre sfinţenie 


DOXOLOGIA ro 


Întemeietorul primei comunităţi româneşti ortodoxe din Țara Sfântă, Sfântul Iosif 
s-a mutat din acel loc împreună cu toţi ucenicii lui, din pricina arabilor, şi au pus 
bazele Mănăstirii Bisericani, în Moldova. Trecând anii, s-a alăturat şi Sfântul 
Chiriac şi care s-a retras apoi într-o peşteră, vreme de 60 de ani. 


si] | 
ad Întemeietorul Mănăstirii Bisericani și cel dintâi nevoitor, Sfântul Iosif I-a urmat X 
rr Domnului încă din copilărie. Călugărindu-se la Mănăstirea Bistriţa şi mergând apoi Îr 
e la Sfântul Mormânt, a deprins tainele pustniciei în Valea Iordanului, adunând în e 
sf jurul lui 17 pustnici şi întemeind prima comunitate românească ortodoxă din Țara i. 
A Sfântă. A întemeiat o biserică şi chilii, dar din pricina arabilor care năvăliseră ps 
Jr acolo, s-a mutat cu întreaga comunitate pe Muntele Bisericanilor, preluând mo- Îr 
Ar delul rânduielii achimite (neadormite) de la călugării studiţi. Ar 

Aj Năvălind turcii, de această dată, se porniseră să plece spre Muntele Athos, dar Dos 
rr Maica Domnului li s-a arătat într-un stejar şi le-a spus să se întoarcă, întrucât Pr 
e grădina ei este şi acolo, locul acela devenind Schitul Bisericani, loc în care călu- Je 
A gării făceau minuni, tămăduindu-i pe bolnavi. f 

Sfântul Chiriac a intrat în obștea Mănăstirii Bisericani la începutul secolului al 
XVII-lea și a slujit o vreme Domnului, printre cei 100 de fraţi pe care îi număra 
mănăstirea la acea vreme. Simţind nevoia să se adâncească în rugăciune și mai 
mult, sfântul a plecat pe calea pustiei şi s-a oprit într-o peşteră de pe muntele lui 
Simion, loc în care a rămas timp de 60 de ani. 


Fără a avea haine și hrană, a răbdat toate ispitele diavolului, căci se lepădase cu 
totul de cele pământeşti, privind doar la cele veşnice, spre care a plecat în pace şi 
cu bucurie. 

Sinaxar din 1 octombrie 


În această lună, în ziua întâi, prăznuim pomenirea acoperământului Preasfintei 
noastre de Dumnezeu Născătoarei şi pururea Fecioarei Maria. 


Trebuie să ştim că acest praznic a început a se prăznui pentru o pricină ca aceasta: 
în zilele împăratului Leon cel înţelept în Constantinopol, spre o duminică, 
făcându-se priveghere de toată noaptea în sfânta biserică Vlaherna a Preasfintei 
Născătoarei de Dumnezeu, în întâia zi a lunii octombrie, şi mulțimea poporului 
stând înainte, ca la patru ceasuri de noapte fiind, Sfântul Andrei cel nebun 
pentru Hristos şi-a ridicat ochii în sus împreună cu ucenicul său, Fericitul 


Epifanie, şi au văzut pe Împărăteasa cerului, pe ocrotitoarea a toată lumea, pe 
stând în văzduh şi rugându-se, 


strălucind cu lumină şi acoperind pe popor cu cinstitul său omofor, înconjurată 
de oşti cereşti şi de mulţime de sfinţi, care stăteau în haine albe cu cucernicie 

in preiau ei; din care doi erau mai aleşi, Sfăntul Loată înăitteimeigătorul şi 


Iar cele cu umilinţă graiuri ale rugăciunii ei către iubitul său Fiu şi Dumnezeul 
nostru lisus Hristos, acestea s-au auzit: 


Știind şi noi pe solitoarea şi pe acoperitoarea noastră, să năzuim către dânsa cu 
umilinţă strigând: 


Tot în această zi, pomenirea Sfântului apostol Anania. 

Sfântul apostol Anania a fost din cetatea Damasc, care a botezat şi pe Pavel din 
descoperire dumnezeiască, făcându-se episcop de către apostoli în acea cetate. Deci 
făcând multe vindecări în Damasc şi în Elevteropole şi convingând pe mulți la 
credinţa cea în Hristos, a fost bătut cu vine de bou de către guvernatorul Luchian, 
strunjit la coaste şi pârjolit cu făclii; apoi fiind scos afară din cetate, a fost ucis cu 
pietre, şi aşa plinindu-şi mucenicia s-a petrecut către cereştile loca-şuri. 


Tot în această zi, pomenirea Sfinţilor mucenici Mihail din Mănăstirea Zovei şi a 
celor cu dânsul, 36 de sfinţi monahi, care au mărturisit în Eparhia Sevastopolei. 


Aceşti sfinți au fost pe vremea împărăției lui Constantin şi a Irinei, şezând la o 
mănăstire ce se chema Zovi, lângă Sevastopol. Deci, oştindu-se Alim Amira al 
agarenilor, asupra ţării aceleia a prins pe sfinţi; iar cuvioşii părinţii aceia i-au stat 
împotrivă, întăriți fiind cu puterea lui Hristos, şi stând la mijloc Mihail prea 
cuviosul egumen şi învăţându-i, i-a povăţuit pe toți spre moartea cea pentru 
Hristos; şi întâi ei plecară capetele spre tăiere, apoi cuviosul Mihail. 


Tot în această zi, Sfinţii şase prea cuvioşi mucenici, care de sabie s-au săvârşit. 


Tot în această zi, pomenirea prea cuviosului părintelui nostru Roman Melodul, 
făcătorul de condace. 

Acest între sfinți părintele nostru Roman a fost din Siria, cetatea Emesinilor, 
diacon al sfintei Biserici celei de Berit. Deci mergând la Constantinopol, în zilele 
împăratului Anastasie, a rămas la biserica Preasfintei de Dumnezeu Născătoare, 
cea din Chir, petrecând cu evlavie, şi priveghind toată noaptea la slujba Vla- 
hernelor. şi după săvârşirea slujbei de acolo, iarăşi se întoarse la Chir, unde şi darul 
alcătuirii condacelor a luat, arătându-se lui în vis Preasfânta Născătoare de 
Dumnezeu, şi dându-i o bucată de hârtie, îi porunci să o mănânce; deci i se păru 
că deschise gura, şi înghiţi hârtia; şi fiind praznicul naşterii lui Hristos, îndată 
cum se deşteptă, Ssuindu-se în Amvon, a început a cânta: "Fecioara astăzi pe Cel 
mai presus de fiinţă naşte... ”. 


Acesta a făcut condacele şi ale celorlalte praznice, încă şi ale sfinţilor celor mari; 
aşa că mulţimea condacelor făcute de dânsul este mai mult de o mic; apoi cu pace a 
adormit. 


Tot în această zi, Sfântul mucenic Domnin 


Acesta a fost de la Tesalonic. Fiind Maximian acolo, când îşi făcea curți împă- 
răteşti, l-a prins aflându-l că este creştin, şi aducându-l de faţă la judecata lui i-a zis 
cu mânie: "Pentru ce fiind eu în scaun aici în cetate, cutezi tu de mărturiseşti pe alt 
Dumnezeu? Ci de voieşti să trăieşti, jertfeşte zeilor”. 

lar sfântul nevrând să se înduplece, împăratul a poruncit de i s-a strunjit trupul. 
Maximian văzând că se batjocorea de sfântul, a poruncit să-l scoată afară din 
cetate, unde îi zdrobiră fluierele şi tăindu-i picioarele, după şapte zile de chinuri, 
mucenicul mulţumind lui Dumnezeu şi-a dat Lui fericitul său suflet. 


Tot în această zi, cuviosul loan cântăreţul cel numit Cucuzel, care s-a nevoit în 
hotarele Lavrei celei mari din Atos, cu pace s-a săvârşit. 


Sfântul loan numit Cucuzel, de origine bulgar din Dirrachia (Bulgaria), a rămas 
orfan de mic. Înzestrat cu o voce frumoasă el a intrat la şcoala de curte din 
Constantinopol, unde, fiind îndrăgit de împăratul pe atunci loan Comnenos (1118- 
1143) a devenit cântăreţ principal. Însă luxul şi strălucirea curţii im-periale nu-l 
satisfăceau pe tânărul evlavios. 


Odată, întrebat fiind ce a mâncat la cină, acesta a răspuns: "fasole şi mazăre" (adică 
koukouzelis). De atunci, aceea i-a rămas porecla. 


loan căuta modalităţi de a se desprinde de ispitele şi viaţa de la curtea imperială, 
precum Şi să evite căsătoria pregătită de împărat pentru el. Cu voia lui Dumne-zeu, 
tânărul a întâlnit un egumen din Muntele Athos, venit la Constantinopol cu treburi 
mănăstireşti. Dezvăluindu-i dorinţa sa de a pleca de la curte, părintele i-a dat 
binecuvântare pentru Muntele Athos, unde a fost acceptat şi tuns călugăr. 


Acolo a primit ca ascultare să îngrijească de turma de capre a mănăstirii. Mer-gînd 
cu animalele la păscut în locuri mai retrase de pe munte, tânărul călugăr se putea 
ruga, medita la Dumnezeu şi cânta imnuri de slavă în voie. Vrăjite de vocea 
angelică a păstorului, animalele se adunau pe lângă el şi-l ascultau căzute parcă în 
transă. 


Din modestie şi smerenie, cântăreţul n-a lăsat să se ştie printre frați despre darul 
său de a cânta aşa frumos. Însă, un locuitor al acelor pustietăţi l-a auzit într-o zi şi 
i-a spus egumenului despre cum cânta loan. Atunci loan i-a dezvăluit acestuia că a 
fost cântăreţ de curte şi l-a implorat să-l lase în continuare să păstorească 
animalele. 


Egumenului fiindu-i teamă că împăratul va afla că favoritul cântăreţ al curții e la 
Sfâmtul Munte, i-a cerut să se întoarcă de unde a venit. Vrând să-l împace pe 
împărat, egumenul a călătorit la Constantinopol ca să-i explice acestuia ce s-a 
întâmplat cu loan, implorându-l să nu-l abată pe tânăr din calea mântuirii. De 
atunci, loan Cucuzel a cântat la catedrală în duminici şi sărbători. 

Odată, după ce a cântat un acatist în faţa icoanei Maicii Domnului, călugărul s-a 
învrednicit de o mare minune. Maica Domnului i s-a înfăţişat şi i-a spus cuvintele 
acestea: "Bucură-te, loane şi nu te opri din cântat, iar pentru aceasta eu nu te voi 
uita", după care îi puse în mână o monedă de aur şi dispăru. Moneda a fost aşezată 
lângă icoană şi multe minuni s-au întâmplat datorită icoanei şi monedei de aur. 


Icoana a fost numită "Cucuzelisa" în memoria Sfântului loan şi a fost pusă în Lavra 
Sfântului Atanasie. Ea este comemorată în ziua de | octombrie şi în a zecea vineri 
de după Sfintele Paşti. 


Preasfânta Fecioară i se mai arătă o dată lui loan vindecându-l de o boală a 
picioarelor, din cauza statului mult în picioare în biserică. loan şi-a petrecut zilele 
rămase în mari nevoinţe ascetice, lucrând mult şi la disciplina cântărilor bisericeşti, 
primind titlul de maestru didact şi regent. 


EI a lucrat la aranjamentul şi compilarea mai multor stihuri, tropare şi condace, 
editând textele imnurilor şi scriindu-şi propriile condace, care se pot găsi în unele 
din aceste manuscrise: 
— "O carte scrisă cu voia lui Dumnezeu şi cuprinzând tipicul slujbelor 
bisericeşti”, scrisă de maestrul didact loan Cucuzel,” 
— "Tipicul slujbelor” de maestrul didact loan Cucuzel, 
= "De la Începutul Vecerniei până la sfârşitul Sfintei Liturghii” şi 
= "Știința cântării şi notele muzicale cu poziția mâinii şi toate aran-jamentele 
cântării." 


Văzînd dinainte ceasul plecării sale la veşnicie, loan şi-a luat luat rămas bun de la 
frați şi le-a lăsat cu limbă de moarte să-l îngroape la Biserica Arhanghelului 
construită de el. 


Cantorii bisericilor îl slăvesc pe Sfântul loan Cucuzel ca pe patronul lor spiri-tual. 


Tot în aceasta zi, cuviosul Grigorie domesticul care în acea mare Lavră a 
Atonului (Muntele Athos) s-a nevoit şi o monedă de aur de la Născătoarea de 
Dumnezeu a primit, cu pace s-a săvârşit. 


Sfântul Grigorie domesticul a fost contemporan cu loan Cucuzel, trăind la Marea 
Lavră din Muntele Athos în sfinţenie şi evlavie. Asemeni lui loan acesta cânta în 
corul din dreapta al Mari Lavre şi chiar era numit Grigorie Cucuzel în onoarea 
învățătorului său. 

Sfântul Grigorie se deosebea prin aptitidinile sale tehnice şi dulceaţa vocii. El cânta 
slujbele de priveghere cu multă evlavie şi zdrobire de inimă, fără să se aşeze 
vreodată în biserică. 


Patriarhul Calist 1 (prăznuit în 20 iunie) a introdus cântarea "Toată suflarea se 
bucură" la Liturghia Sfântului Vasile cel mare în locul "Cuvine-se cu adevărat..", 
dar patriarhul Filotei (prăznuit în 8 octombrie), care l-a succedat, a reintrodus în 
Sfânta Liturghie a Sfântului Vasile "Cuvine-se cu adevărat..". 


Curînd după acestea, Sfântul Grigorie a cântat "Toată suflarea se bucură" la Sfânta 
Liturghie în ajunul Botezului Domnului nostru lisus Hristos, în prezenţa patriar- 
hului Grigorie al Alexandriei. Sfânta Fecioară i-a apărut lui Grigorie şi i-a 
mulţumit că a cântat imnul în cinstea sa, dîndu-i o monedă de aur. De atunci, la 
slujba Sfintei Liturghii a Sfântului Vasile se cântă "Toată suflarea..". 


Sfântul Grigorie a adormit întru Domnul în 1355. 


Tot în această zi se face pomenirea icoanei Maicii Domnului, zisă Kasperov 


Icoana Kasperov a Preasfintei Fecioare Maria a apărat de invazia străinilor oraşul 
Odessa în timpul Războiului din Crimeea (1853-1855). Arhiepiscopul Inochentie 
(Borisov) a hotărât ca "acest eveniment să nu rămână necunoscut posterităţii” şi să 
se prăznuiască în data de 1 octombrie. 

Icoana era deja cunoscută drept făcătoare de minuni şi a fost recunoscută ca atare 
de Sfântul Sinod în anul 1840, după cercetarea numeroaselor minuni care au avut 
loc. 

Înainte de aceasta, icoana s-a aflat în posesia lulianei loannovna Kasperova, care a 
primit-o ca amintire de familie în anul 1809. 


In fiecare vineri se citeşte Acatistul Maicii Domnului în faţa Icoanei Kasperov la 
Catedrala din Odessa a Adormirii Maicii Domnului, care se mai sărbătoreşte în 29 
iunie şi în miercurea luminată. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 


ŞI s-au auzit atunci graiurile cele cu umilinţă ale rugăciunii ei către Mântuitorul 
lisus Hristos: „Împărate ceresc, primeşte pe tot omul ce Te slăveşte pe Tine şi 
cheamă în tot locul prea sfânt numele Tău. Şi acolo unde se face pomenirea 
numelui meu, pe acel loc îl sfinţeşte şi proslăveşte pe cei ce te proslăvesc pe Tine 
şi rugăciunile celor ce cu dragoste mă cinstesc pe mine, Maica Ta; şi făgăduinţele 
lor le primeşte şi din toate nevoile şi răutățile îi izbăveşte”. 


SR 5 e 


Astăzi pomenim şi pe Sfinţii cuvioşi Iosif (sec. XV) şi Chiriac (sec. XVII) de la 
Bisericani. 


Cuviosul losif este cel dintâi sihastru cunoscut în Muntele Bisericanilor din judeţul 
Neamţ, întemeietorul mănăstirii cu acelaşi nume şi primul care a organizat o 
comunitate duhovnicească românească în Ţara Sfântă. 


Sfântul cuvios Chiriac s-a nevoit la Mănăstirea Sfântului Iosif, apoi s-a retras într-o 
peşteră unde a trăit 60 de ani. Este unul dintre marii sihaştri din Carpaţi. 

Iulian Dumitraşcu - Calendar ortodox - Acoperământul Maicii Domnului; 
Sfântul apostol Anania; Sfântul cuvios Roman Melodul; Sfinţii cuvioşi Iosif şi 
Chiriac de la Bisericani 


1. În zilele împăratului Leon cel înţelept (886-912), în Constantinopol, spre 
duminică, făcându-se priveghere de toată noaptea în cinstita biserică a Vlahernei, 
întru slava Preasfintei Născătoare de Dumnezeu, la întâia zi a lunii octombrie şi de 
față stând mulțimea poporului, fiind ca la patru ceasuri din noapte, Sfântul Andrei 
cel nebun pentru Hristos, împreună cu ucenicul său, fericitul Epifanie, şi-au ridicat 
privirile şi au văzut pe Împărăteasa cerului, pe Acoperitoarea a toată lumea, pe 
Preasfânta Fecioară Născătoare de Dumnezeu, stând în văzduh şi rugându-se 
pentru lume. 


Ea strălucea de lumină ca soarele şi acoperea poporul cu cinstitul ei omofor, fiind 
împreună cu oşti cereşti şi cu mulţimea de sfinţi, care în haine albe şi în cucernicie 

stăteau împrejurul ei, dintre care doi erau mai aleşi: Sfântul loan Botezătorul şi 
Sfântul evanghelist loan. 


Văzând aceasta, Sfântul Andrei a zis către ucenicul său, fericitul Epifanie: „Oare 
vezi, frate, pe Împărăteasa şi Doamna tuturor, care se roagă pentru toată lumea?” 


lar el a zis: „O văd, sfinte părinte, şi mă minunez, că o văd acoperind pe oamenii 
ce sunt în sfântul locaş, cu cinstitul ei omofor, ce străluceşte mai mult decât soa- 
ie 


Apoi cei doi au auzit graiurile cele cu umilinţă ale rugăciunii ei către iubitul său 
Fiu şi Dumnezeul nostru, lisus Hristos: „Împărate ceresc, primeşte pe tot omul care 
Te slăveşte pe Tine şi cheamă în tot locul prea sfânt numele Tău. Şi acolo unde se 
face pomenirea numelui meu, pe acel loc îl sfințeşte şi proslăveşte pe cei ce te 
proslăvesc pe Tine şi împlineşte rugăciunile celor ce cu dragoste mă cinstesc pe 
mine, Maica Ta; şi făgăduinţele lor le primeşte şi din toate nevoile şi răutățile îi 
izbăveşte”. 


Între toţi sfinţii care s-au arătat în biserică împreună cu prea curata Fecioară, doi 
erau mai aleşi: Sfântul Ioan Înaintemergătorul, că altul mai mare decât el nu s-a 
născut între cei născuţi din femeie şi Sfântul loan cuvântătorul de Dumnezeu, pe 
care îl iubea lisus şi care s-a rezemat pe pieptul Lui. 


Pe amândoi rugătoarea noastră, Fecioara Maria, 1-a luat cu ea la rugăciunea cea 
pentru noi, ca pe unii ce au multă îndrăzneală către Hristos, ca prin ajutorul lor să 
plece mai degrabă pe Dumnezeu spre milă, pentru că mult poate rugăciunea stă- 
ruitoare. 


Și a stat prea curata Fecioară între aceşti sfinţi precum chivotul între doi heruvimi, 
precum scaunul Domnului Savaot între serafimi, precum Moise cu mâinile întinse 
între Aaron şi Or; iar, prin rugăciunea ei, Amalec cel nevăzut a căzut cu toată 
stăpânirea şi puterea sa cea întunecată. 


Deci, să prăznuim şi noi acoperământul Preasfintei Fecioare Maria, Născătoare de 
Dumnezeu, aducându-ne aminte de acea prea mărită arătare a ei care a fost în 
biserica Vlahernei, fiind văzută de Sfântul Andrei şi de Epifanie. 


Să prăznuim, mulţumind acoperitoarei noastre pentru această prea mare milos- 
tivire, arătată spre neamul creştinesc, şi cu tot dinadinsul s-o rugăm pe ea ca, acum 
şi întotdeauna, cu milostivire să ne acopere pe noi, cei care avem nevoie de 

acoperământul ei, de vreme ce, fără sprijinul ei, nouă, celor ce întotdeauna mâniem 
pe Dumnezeu, nu ne este cu putinţă a trăi, pentru că, greşind mult, cădem sub 
multe certări, după cum zice Scriptura: „Multe sunt bătăile păcătosului” (Psalmul 
34. li) 


De aceea, am fi pierit pentru fărădelegile noastre, de nu ne-ar fi acoperit pe noi 
prea milostiva Stăpână; că, de nu ar fi stat înainte Sfânta Fecioară, rugându-se 
pentru noi, cine ne-ar fi izbăvit pe noi de atâtea nevoi sau cine ne-ar fi păzit până 
acum liberi? 


Iar prorocul Isaia ne sfătuieşte: „Ascundeţi-vă cât de puţin, până ce va trece mânia 
Domnului” (Isaia 26, 20). Unde vom putea să ne ascundem de mânia Domnului? 
Acoperământ nu ne-am agonisit nicăieri unde să scăpăm noi, păcătoşii, în afară de 
acoperământul Preasfintei Fecioare Maria, Stăpâna lumi. 


2. Sfântul apostol Anania, unul dintre cei şaptezeci de apostoli, a fost episcop în 
cetatea Damascului. Sfântul apostol Anania l-a botezat pe Sfântul apostol Pavel, 
pentru că Domnul i s-a arătat în vedenie, poruncindu-i să meargă pe uliţa care se 
cheamă Dreaptă şi acolo să caute în casa lui luda pe un oarecare Saul, supranumit 
şi Tarsianul, care se ruga. 


Insă apostolul Anania s-a lepădat de aceasta, ştiind câte răutăţi făcuse Saul sfinților 
în lerusalim şi cu ce gând anume mersese în Damasc, ca să-i lege pe toţi cei ce 


Ar Dr De De De De De Dr De De De De De De De De De De de de dr dr fr A 


Xp PP XP 0 Xe IP IP e e e e e e e e DP E E E XX 


De De fe e Ar De De De De De De De Dr De De De De De De De De de De Dr dr 


Xp XP XP Xp 5 IP DP e 30 E Ie 2 E e e Xe 30 e 3 Ie De e e e Xe IE e E IE eX 


cheamă numele Domnului. lar Domnul îl îndemna pe el, zicând: „Mergi, că vas 
ales îmi este Mie acesta”. 


Și îndată Anania, sculându-se după porunca Domnului, a mers la Saul şi, punându- 
şi mâinile pe el, i-a zis: „Saule, frate, Domnul cel ce ţi s-a arătat ție pe cale m-a 
trimis ca să vezi şi să te umpli de Duhul Sfânt”. Şi îndată Saul a văzut iar apostolul 
Anania l-a botezat. 


După câteva zile, când iudeii se sfătuiseră să-l ucidă pe Pavel pentru o schimbare 
ca aceea a lui - că din gonaci s-a făcut propovăduitor al numelui lui lisus - atunci 
Anania, împreună cu ceilalți ucenici, luându-l pe Pavel, l-au scos peste zid într-o 
coşniță. 


Și, intrând singur în adunarea iudeilor, propovăduia cu îndrăzneală numele 
Domnului. Nu numai evreilor ci şi celor de alte limbi, a binevestit Evanghelia 
Împărăției. S-a dus din Damasc în Elevteropol şi acolo, arătând noroadelor calea 
mântuirii şi tămăduind pe cei bolnavi şi neputincioşi, pe mulţi i-a adus la credinţa 
în Hristos. 


În zilele acelea era în Elevteropol ighemonul Lucian, care se închina la idoli şi nu 
la Dumnezeu. Pe Lucian l-a ridicat diavolul împotriva creştinilor şi l-a îndemnat să 
trimită această scrisoare în toată stăpânirea sa: „De s-ar afla cineva numind pe 
Hristos şi închinându-se Celui răstignit, acela poruncim ca să fie dat la cumplite 
chinuri; iar care va jertfi zeilor celor fără de moarte, lepădându-se de Hristos, acela 
se va învrednici de daruri şi cinste de la noi”. 


Scrisoarea aceasta, ieşind cu rău vicleşug, l-a aflat pe Sfântul Anania în acea ţară 
pe care străbătând-o, cu propovăduirea Evangheliei o lumina şi tămăduia toate 
bolile popoarelor, pentru că Domnul era cu dânsul, făcând prin mâinile lui multe 
minuni. 


Nelegiuiţii închinători la idoli l-au prins pe Sfântul Anania şi l-au dus înaintea 
ighemonului Lucian, care îl silea pe sfânt în multe feluri să jertfească idolilor. 


Sfântul Anania însă nu s-a supus şi le-a răspuns, zicând: „Nu mă voi închina 
mincinoşilor idoli, ci Unuia, adevăratului Domnului Dumnezeului meu lisus 
Hristos mă închin, pe care ochii mei L-au văzut şi gură către gură am vorbit cu 
Dânsul, nu numai când era pe pământ ca un om, ci şi după înălţarea Lui la Ceruri; 
căci, fiind eu în Damasc, mi S-a arătat mie însumi şi m-a trimis să-l tămăduiesc pe 
Saul, pe care, prin minunata sa înţelepciune şi putere, l-a întors la cunoştinţa cea 

adevărată şi pe noi toţi ne-a izbăvit din diavoleştile mâini şi ne-a adus la Părintele 
Său. Deci, Acestuia mă închin şi nu diavolilor celor ce voiesc să piardă tot neamul 
omenesc”. 


Lucian a început a-l îngrozi pe el cu chinuri de nu-i va îndeplini porunca, dar el 
stătea ca un stâlp, nemişcat întru mărturisirea lui Hristos. 


Apoi, ridicându-şi spre cer mâinile, a zis: „Doamne, lisuse Hristoase, Fiul lui 
Dumnezeu, ascultă rugăciunile mele şi mă fă vrednic părţii fericiţilor apostoli în 
veacul ce va să fie. Precum ai mântuit pe Saul prin adevărata lumină, mân-tuieşte- 
mă din mâinile acestui necurat ce se împotriveşte adevărului, ca să nu se facă voia 
lui asupra mea şi să nu mă vâneze în cursele înşelăciunii sale. Şi să nu mă lipseşti 
pe mine de împărăția cea cerească, care este gătită tuturor celor ce iubesc calea 
adevărului Tău şi păzesc poruncile Tale”. 


Lucian, nesuferind să audă aceste cuvinte ale lui, a poruncit să fie întins la pământ 
şi să fie bătut. 


În timp ce slujitorii îl băteau, unul striga: „Ascultă-l pe judecător şi nu fi potrivnic 
poruncii lui: jertfeşte zeilor cărora li se închină toată lumea”. lar după ce au încetat 
bătaia, 1-a zis Lucian sfântului: „Măcar acum cruţă-ţi sufletul, ascultă-mă pe mine 
şi leapădă-te de Cel răstignit, ca să nu aduc mai cumplite chinuri asupra ta”. 


Atunci Anania a răspuns: „Ceea ce ţi-am spus ţie la început, aceea şi acum îţi 
grăiesc şi nu încetez a-ţi grăi: că de Dumnezeul meu nu mă voi lepăda şi nu mă voi 
apropia de cele fără de suflet, pietre şi lemne, la care voi vă închinaţi şi ca pe nişte 
dumnezei le cinstiţi”. 


Judecătorul, văzându-l pe el neînduplecat, a poruncit să-i fie strujite coastele cu 
cârlige de fier şi cu lumânări aprinse să-i fie arse rănile. Şi sfântul, răbdând, îşi 
ridică ochii spre cer şi se rugă cu stăruință. După acele chinuri judecătorul a zis: 
„Până când vei petrece în nesupunere? Până când nu te miluieşti singur pe tine şi 
nu te închini zeilor? 


Oare mai plăcut îți este să pătimeşti toate acestea în zadar pentru un Hristos pe care 
L-au răstignit evreii, decât să fii întreg şi sănătos? Mă jur că nu te voi slobozi viu 
dacă vei fi nesupus aşa mult timp”. 


A răspuns sfântul: „Fă ce vrei, vrăjmaşule al lui Dumnezeu, prieten al diav-olului, 
că ai auzit de la mine de multe ori că nu mă voi închina zeilor tăi, afară de Unuia 

Dumnezeu care este Tată al Unuia Născut Fiul Lui şi începător al Sfântului Duh, 
care a făcut cerul şi pământul şi toate cele ce sunt într-însele, în care am crezut. 
Acela mi-a dat mie putere ca toată ziua să stau tare înaintea ta şi cu bărbăție să 
sufăr aceste chinuri. Pentru ce îţi faci mai multe osteneli, căci iată de la mine ai 
auzit că voii tale nu mă voi supune. Deci, fă neîntârziat ce ai de gând să faci”. 


Judecătorul, umplându-se de mânie, a poruncit poporului să-l ia pe Sfântul Anania 
ŞI, scoțându-l din cetate, să-l ucidă cu pietre. Şi luându-l acel norod fărădelege, l-a 
dus la locul uciderii şi l-a ucis cu pietre ca pe Sfântul Ştefan, iar el, cu mare glas, 
zicea: „Doamne, lisuse Hristoase, în mâinile Tale îmi dau duhul meu”. Şi aşa s-a 
sfârşit, împlinindu-şi mucenicia, şi s-a dus la cereştile lăcaşuri. 


lar poporul, văzând că murise, l-a lăsat neîngropat şi s-a dus. Şi s-a întâmplat 
atunci că pe acolo treceau nişte oameni credincioşi din Damasc. Şi aceştia au luat 
sfântul trup al apostolului lui Hristos şi cu cinste l-au dus în Damasc şi l-au 
îngropat la moşia lui. 


3. Sfântul cuvios Roman Melodul a trăit pe la sfârșitul secolului al V-lea şi prima 
jumătate a secolului al VI-lea. S-a născut în Cetatea Emesa din Siria. A slujit lui 
Dumnezeu ca paraclisier în Biserica din Berit (azi Beirut). În timpul domniei împă- 
ratului Anastasie (491-518) se afla la Biserica “Preasfânta Născătoare de Dumne- 
zeu” din Vlaherne - Constantinopol. 

De aici a trecut ca diacon la Biserica “Sfânta Sofia” cea veche. Bunul Dumnezeu îl 
binecuvântează pe cuviosul Roman și astfel venind vremea cântării condacului, s-a 
urcat în amvon cântând primul condac alcătuit de el. 


Marcu din Efes spune că i s-a arătat cuviosului Roman Melodul, în somn, Maica 
Domnului, care i-a încredinţat un sul de hârtie. După ce s-a trezit din somn, 
cuviosul s-a dus în amvon şi a cântat acest condac. 


Numărul condacelor alcătuite ulterior de Sfântul Roman trece de 1.000. Este unul 
dintre cei mai mari imnologi ai Bisericii creștine. 


S ui SSI 

4. Sfântul cuvios Iosif de la Bisericani s-a născut într-un sat din ținutul Neamţ în 
veacul al XV-lea şi, de mic, dorind viaţa călugărească, a intrat în obştea Mănăstirii 
Bistriţa. Aici a primit tunderea în monahism şi a deprins de la părinţii bătrâni viaţa 
duhovnicească, postul şi neîncetata rugăciune. După o vreme, cuviosul Iosif a luat 
binecuvântare de la egumenul său şi a plecat să se închine la Mormântul Domnului 
din Ierusalim. 


S-a retras apoi în pustia de pe Valea Iordanului, unde a ajuns, în câţiva ani, sihastru 
vestit. Aici s-a nevoit într-o peşteră, mai întâi singur, apoi cu câţiva ucenici, răb- 
dând multe ispite de la diavol. 

Ducând o viaţă de o înaltă trăire duhovnicească, şi-a adunat în preajma lui 17 
pustnici, întemeind prima comunitate monahală românească din Țara Sfântă. 


Dar, năvălind arabu asupra Sfintelor Locuri, după multă tulburare, cuviosul Iosif 
şi-a luat ucenicii şi a venit în Moldova, la Mănăstirea Bistriţa. Astfel sihăstria lui 
Iosif s-a mutat din Valea Iordanului în Moldova, pe Muntele Bisericanilor. 


După ce numărul ucenicilor a crescut, a înălțat o mică biserică, al cărei hram era 
Buna-Vestire, construind şi chilii împrejur. 


Pentru viaţa monahală de aici, a statornicit rânduiala achimită (neadormită), după 
modelul Mănăstirii Studiţilor din Constantinopol, rânduială care presupunea rugă- 
ciune neîncetată în biserică şi la chilii, post, metanii, cântarea psalmilor şi ascul- 
tarea. 


Năvălind turcii, care le-au incendiat biserica, s-au hotărât să plece spre Sfântul 
Munte Athos. Pe drum, însă, li s-a arătat într-un stejar Preasfânta Născătoare de 
Dumnezeu care i-a întrebat: „Unde mergeţi?” 

La această minunată vedere, ei au răspuns: „Ne ducem la grădina ta 


||) 


|) 


Iar Maica Domnului le-a spus atunci: „Intoarceţi-vă, că şi aici este grădina mea 
In amintirea acestei minuni ei au aşezat acolo o icoană cu chipul Maicii Domnului. 


Mai târziu Schitul cuviosului Iosif s-a numit „Schitul Bisericani”, adică al celor ce 
se rugau pururea în biserică, pentru că monahii se rugau aici ziua şi noaptea, cu 
lacrimi, şi mulţi credincioşi se vindecau de boli, prin rugăciunea şi binecuvântarea 
cuviosului Iosif. Deci, bine vieţuind până la adânci bătrâneţi şi făcător de minuni 
arătându-se, a răposat cu pace. 


5. Sfântul cuvios Chiriac de la Bisericani s-a nevoit la începutul veacului al XVII- 
lea la Mănăstirea Bisericani, care număra pe atunci peste 100 de călugări. S-a 
retras în pustie, într-o peşteră din Muntele lui Simon, unde s-a nevoit singur, în 
aspră osteneală, vreme de 60 de ani. Vara şi iarna stătea pe munte lipsit de îmbră- 
cămintea trebuincioasă, în rugăciune curată, biruind cu puterea lui Hristos nepu- 
tinţele firii şi ispitele diavolului. 


Pe acest cuvios l-a cunoscut şi Sfântul ierarh Dosoftei, mitropolitul Moldovei, care, 
mai târziu, după mutarea cuviosului la Domnul, 1-a sărutat şi sfintele moaşte, aşe- 

zate în peştera în care a trăit, peşteră ce se poate vedea şi astăzi şi în care s-a ridicat 
un paraclis în cinstea lui. 


Pentru sfinţenia vieţii lor, cuvioşii losif şi Chiriac au fost canonizaţi de către 
Sfântul Sinod al Bisericii Ortodoxe Române în anul 2008, fiind cinstiţi în ziua de | 
octombrie. 

Mănăstirea Bisericani din judeţul Neamţ a îmbrăcat straie de sărbătoare pe 1 
octombrie 2008, când Biserica Ortodoxă Română prăznuiește „Acoperământul 
Maicii Domnului. 


Paraclisul mănăstirii şi-a serbat hramul, iar cuvioşii Iosif şi Chiriac de la Bise- 
ricani, trecuți în rândul sfinților, alături de alți şapte cuvioşi nemţeni, au fost 
prăznuiți pentru prima dată. Cu acest prilej, a avut loc şi proclamarea locală a 
canonizării celor doi sfinți de la Bisericani. 

Sfinţii cuvioşi Iosif şi Chiriac de la Bisericani, prăznuiţi pentru prima dată 


CUVIOSUL 


01 oct, 2008 


Astăzi, la Mănăstirea Bisericani are loc proclamarea locală a canonizării Sfinţilor 
cuvioşi losif şi Chiriac de la Bisericani. 


La Mănăstirea Bisericani din judeţul Neamţ au început ieri manifestările prilejuite 
de proclamarea locală a canonizării Sfinţilor cuvioşi losif şi Chiriac de la 
Bisericani şi de prăznuirea pentru prima dată a celor doi sfinţi la data de | 
octombrie. 


Aseară, între orele 18:00 şi 22:00, la Bisericani a fost Priveghere, iar astăzi, de la 
ora 8:00, se va săvârşi Acatistul Sfinţilor cuvioşi şi Ceasurile. Va urma Sfânta 
Liturghie arhierească săvârşită de mitropolitul Moldovei şi Bucovinei, Înalt 
Preasfinţitul Teofan, apoi ceremonia de proclamare a sfinţeniei celor doi cuvioşi 
care s-au nevoit în această vatră monahală. 


Vă amintim că hotărârea canonizarii Sfinţilor cuvioşi Iosif şi Chiriac de la Biseri- 
cani a fost luată în cadrul sesiunii de lucru a Sfântului Sinod al Bisericii Ortodoxe 
Române din data de 5-7 martie 2008, iar proclamarea solemnă a canonizării a avut 
loc pe data de 5 iunie la Mănăstirea Neamţ, alături de alţi şapte cuvioşi nemţeni. 

Sfântul Iosif, întemeietorul Mănăstirii Bisericani 


Sfântul cuvios Iosif de la Bisericani a fost primul sihastru cunoscut în Muntele Bi- 
sericanilor şi întemeietorul mănăstirii cu acelaşi nume. A fost tuns în monahism la 
Mănăstirea Bistriţa şi a deprins de la părinţii bătrâni viaţa duhovnicească, postul şi 
neîncetata rugăciune. După ce a mers la Locurile Sfinte, cuviosul Iosif s-a retras 
apoi în pustia de pe Valea Iordanului, unde a ajuns, în câţiva ani, sihastru vestit. A 
trăit într-o peşteră, mai întâi singur, apoi cu 17 pustnici ucenici, întemeind prima 
comunitate duhovnicească românească cunoscută în Țara Sfântă. După năvălirea 
arabilor asupra Sfintelor Locuri, cuviosul losif şi-a luat ucenicii şi a venit în 
Moldova, la Mănăstirea Bistriţa. 


După o invazie a turcilor, care le-au incendiat biserica, s-au hotărât să plece la 
Sfântul Munte Athos. Pe drum, însă, li s-a arătat într-un stejar Preasfânta Născă- 
toare de Dumnezeu, care i-a întrebat: „Unde mergeţi?“ La această minunată ve- 
dere, ei au răspuns: „Ne ducem la grădina ta!“; iar Maica Domnului le-a spus 
atunci: „Întoarceţi-vă, căci şi aici este grădina mea!“. 


Mai târziu, schitul cuviosului Iosif s-a numit Schitul Bisericani, „al evlavioşilor“, 
pentru că monahii se rugau aici cu lacrimi şi mulți se vindecau de boli cu rugă- 
ciunea şi binecuvântarea cuviosului Iosif. 


Sfântul Chiriac a stat în pustie singur 60 de ani 


Cuviosul Chiriac de la Bisericani a trăit la începutul secolului al XVII-lea la 
Mănăstirea Bisericani, care număra pe atunci peste 100 de călugări. S-a retras în 
pustie, într-o peşteră din muntele lui Simon, unde a trăit singur timp de 60 de ani. 


L-a cunoscut şi Sfântul ierarh Dosoftei, mitropolitul Moldovei, care, mai târziu, 
după mutarea cuviosului la Domnul, i-a sărutat moaştele. 


Este cunoscut ca unul dintre marii sihaştri din Carpaţi, având o viaţă pilduitoare: 
trăirea în desăvârşită lepădare de sine, smerenie şi în neîncetată rugăciune. Moa- 
ştele lui au fost aşezate în peştera în care a trăit, ce se poate vedea şi astăzi şi în 
care s-a amenajat, mai târziu, un paraclis în cinstea lui. Mai târziu, din cauza 
deselor tulburări din ţară, moaştele sale au fost împărțite. 


„Făclii pilduitoare de viaţă sihăstrească“ 

Cu prilejul proclamării locale a canonizării celor doi sfinţi, PF Patriarh Daniel a 
transmis IPS Mitropolit Teofan următorul mesaj: 


Cu multă bucurie am primit din partea Înaltpreasfinţiei Voastre vestea despre 
pregătirea pentru proclamarea, pe plan local, a canonizării Sfinţilor cuvioşi Iosif şi 
Chiriac de la Bisericani, a căror trecere în calendarul sfinţilor Ortodoxiei Româ- 
neşti a fost aprobată de Sfântul Sinod al Bisericii Ortodoxe Române în şedinţa de 
lucru din 5-7 martie 2008. 


Alegerea, pentru acest însemnat eveniment al vieții Mănăstirii Bisericani, a zilei de 
1 octombrie, odată cu sărbătoarea Acoperământului Maicii Domnului, marchează, 
într-o generoasă împletire de semnificaţie, cinstirea Născătoarei de Dumnezeu cu 
cinstirea, rânduită în aceeaşi zi a anului bisericesc, a celor doi sfinţi cuvioşi care şi- 
au legat numele de Sfânta Mănăstire Bisericani. 


Sfinţii cuvioşi losif şi Chiriac au fost, amândoi, alături de alți mari nevoitori 
duhovniceşti din partea locului, făclii pilduitoare de viaţă sihăstrească pe aceste 
binecuvântate plaiuri nemţene. 


În secolul al XV-lea, Sfântul cuvios Iosif, originar chiar din această parte de ţară, 
după ce a păşit în viaţa monahală la Mănăstirea Bistriţa şi după o scurtă vieţuire 
monahală în Ţara Sfântă, s-a întors în ţinutul natal, unde a pus bazele schitului şi 
obştii Bisericanilor. 


Iar Sfântul cuvios Chiriac s-a nevoit, timp de şase decenii, în secolul al XVII-lea, 
în aspră vieţuire pustnicească, pe vremea când obştea aşezământului ajunsese a 
număra peste 100 de vieţuitori. Peştera îndelungatei sale retrageri a fost, apoi, locul 
de cinstire a sfintelor sale moaşte, fiind amenajată, mai târziu, ca paraclis în cinstea 
lui. 


Astăzi, în ziua înălțătoare a proclamării canonizării lor, pe plan local, ca sfinți ai 
Ortodoxiei Româneşti, împărtăşim tuturor celor prezenţi la Mănăstirea Bisericani, 
ierarhi, clerici şi mireni, gândul comuniunii noastre depline la cele solemn 
săvârşite acum şi rugăm pe Bunul Dumnezeu, prin Sfinţii Săi astăzi prăznuiţi, să 
reverse harul Său, cu dar de pace, bucurie şi lumină duhovnicească. 

Arhimandrit loanichie Bălan: Cuviosul Iosif de la Bisericani - cel dintâi 
sihastru cunoscut în Muntele Bisericanilor şi întemeietorul mănăstirii cu 
acelaşi nume 

Cuviosul Iosif de la Bisericani, de la Sihăstria Bisericani din Neamţ (secolul 
XV) 


leroschimonahul Iosif Sihastrul era cu metania din Mănăstirea Bistriţa. Apoi, 
ducându-se la Mormântul Domnului, s-a făcut pustnic vestit în pustiul Iordanului, 
încât numele lui se făcuse cunoscut în tot ţinutul Iudeii. Auzind călugării din partea 
locului, s-au adunat în jurul său 17 sihaştri, dintre care 15 români şi doi greci. Şi 
era cuviosul Iosif duhovnic al sihaştrilor şi dascăl al pustnicilor. Nevoinţa lor era 
neîncetata rugăciune, iar adăpostul lor îl formau peşterile de pe malul Iordanului. 

O dată, năvălind arabii în Țara Sfântă, cuviosul Iosif şi-a luat ucenicii şi a venit în 
Moldova, la Mănăstirea Bistriţa. Dar n-a stat mult aici, căci iubind liniştea, s-a 
retras într-un munte înalt din apropiere, numit de atunci „Muntele lui losif”, iar mai 
târziu, „Muntele Bisericanilor”. Aici toți se nevoiau în peşteri de piatră şi în 
bordeie de lemn şi pământ, iar slujba o făceau într-o peşteră mare, ale cărei urme se 
cunosc până astăzi. Şi atât de mult a sporit cuviosul Iosif, încât se făcuse făcător de 
minuni. 

Văzând că se înmulţesc ucenicii lui pe munte, a înălţat o mică biserică de lemn cu 
hramul Buna Vestire, a făcut chilii de jur-împrejur şi a adunat aici o parte dintre 
călugări. Schitul acesta s-a numit multă vreme Schitul lui Iosif şi era una dintre 
cele mai vestite sihăstrii din Moldova. 


Cuviosul Iosif a aşezat cu legământ în schitul său rânduiala neadormită de slujbă, 
numită „achimită”, după modelul Mănăstirii Studion din Constantinopol. Astfel, a 
împărțit pe călugări în trei cete şi fiecare ceată slăvea pe Dumnezeu în biserică câte 
opt ore. 


Iar rânduiala obştii cuviosului losif era aceasta: neîncetata rugăciune în biserică şi 
la chilii, cântarea psalmilor lui David, postul, desăvârşita ascultare şi dragostea 
între fraţi. Schitul lui losif era singura aşezare mănăstirească cu rânduială achimită 
din ţara noastră. Pentru o nevoinţă ca aceasta, cuviosul Iosif a fost cinstit de 
credincioşi ca sfânt încă din viaţă, fiind pomenit în partea locului până în zilele 
noastre. 


Mai târziu, Schitul lui losif s-a numit de către credincioşi Schitul Bisericani, adică 
„al evlavioşilor”, pentru că monahii se rugau neîncetat cu post şi lacrimi, şi mulți 


se vindecau de boli cu binecuvântarea cuviosului. 


Deci, mult nevoindu-se Sfântul Iosif şi ajungând la măsura părinților de demult, şi- 
a dat sufletul cu pace în mâinile Domnului şi a fost numărat în ceata sfinţilor. 


Sfinte prea cuvioase Părinte Iosif, roagă-te lui Dumnezeu pentru noi! 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 107-108) 

Arhimandrit loanichie Bălan - Cei şaptesprezece sihaştri ucenici ai cuviosului 
Iosif de la Bisericani 


Foto: Florentina Mardari 


Cuvioşii Simon, Metodie, Varnava, Petru, Averchie, Gherman, Pir şi Grecu 
(2), (secolul XV) 


Aceşti cuvioşi părinţi, împreună cu alţi nouă sihaştri, ale căror nume s-au uitat, au 
fost ucenicii cuviosului losif din pustiul Iordanului. Dintre aceştia, cincisprezece 
erau români, iar schimonahii Pir şi Grecu (?) erau din Palestina. 


Urmând pe dascălul lor, toți aceşti părinţi au venit în Moldova şi au sihăstrit pe 
Muntele Bisericani, având fiecare peştera sa. Astfel, monahul Simon a sihăstrit pe 
un munte înalt numit până azi „Muntele lui Simon”, iar ceilalți s-au nevoit în alte 
culmi de munte, nu departe de peştera cuviosului Iosif, care de atunci îi poartă 
numele. Ei se rugau toată săptămâna singuri în aspră nevoinţă, iar în sărbători se 
adunau în peştera cuviosului şi făceau priveghere de toată noaptea. 


După întemeierea „Schitului lui Iosif”, unii dintre aceşti sihaştri s-au coborât în 
obşte, iar cuvioşii Simon, Metodie, Varnava, Averchie, Pir şi Grecu au rămas în 
pustie până la sfârşitul vieţii. Şi erau toţi iubitori de Hristos şi lucrători ai rugă- 
ciunii inimii, mijlocind neîncetat pentru mântuirea lumii şi strălucind pe munte ca 
nişte făclii duhovniceşti. 

Către sfârşitul secolului XV, cei 17 cuvioşi sihaştri de pe Muntele Bisericani s-au 
strămutat la cereştile lăcaşuri, iar moaştele lor s-au aşezat în peșterile în care s-au 
săvârşit. 


În toponimia locului se păstrează până astăzi următoarele denumiri: „Muntele 
Simon”, „Muntele Averchie”, „Muntele lui Metodie”, „Muntele lui Varnava”, 
„Muntele Pir” şi „Muntele Grecu”, iar din secolul XVII, „Muntele Chiriac” şi „La 
Chili”. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 108-109) 

Arhimandrit loanichie Bălan - Sfântul Chiriac de la Bisericani, unul dintre cei 
mai mari sihaştri din Carpaţi 


Sfântul Chiriac de la Bisericani i-a ajuns cu nevoinţa pe marii sihaştri din pustiul 
Egiptului şi în special pe cuviosul Onufrie, a cărui petrecere s-a ostenit s-o urmeze. 
Trupul său gol a fost împodobit de Dumnezeu cu peri de sus până jos şi umbrit de 
darul Duhului Sfânt, încât nici frigul, nici foamea, nici diavolii nu-l vătămau. 


Sfântul Chiriac de la Bisericani (1660) 


Prea cuviosul părintele nostru Chiriac de la Bisericani este numărat printre cei mai 
mari asceţi şi cuvioşi ai Bisericii Ortodoxe Române. EI s-a nevoit la începutul 
secolului XVII în obştea Mănăstirii Bisericani, care număra pe atunci peste 100 de 
călugări. Apoi, aprinzându-se de dumnezeiescul dor, s-a retras la pustie într-o 
peşteră din Muntele lui Simon şi acolo s-a nevoit singur în cea mai aspră osteneală 
zeci de ani. lar nevoinţa lui era aceasta: vară şi iarnă petrecea pe munte cu trupul 
gol, în rugăciune curată, slăvind neîncetat pe Dumnezeu şi biruind desăvârşit, cu 
darul lui Hristos, neputinţele firii şi ispitele diavolului. 


Pe acest mare sihastru şi purtător de Dumnezeu l-a cunoscut încă din viaţă mitro- 
politul Dosoftei, căruia mai târziu i-a sărutat şi sfintele moaşte, precum însuşi 
scrie: „Apucat-am în zilele noastre părinţi înalți la bunătăţi şi podvig (nevoinţă) şi 
plecaţi la smerenie adâncă: pe părintele Chiriac de Bisericani, gol (petrecând) şi 
ticăloşit în munte 60 de ani...”. 

Despre acest sfânt se scriu următoarele în Patericul sfinților din Moldo-România: 
„În anul 1660, prea cuviosul părintele nostru Chiriac, din tânără vârstă îmbrățişând 
viaţa monahicească în Sfânta Mănăstire Bisericani şi sporind întru adâncă smerenie 
şi întru îndelungă răbdare şi iubind sărăcia lui Hristos de bunăvoie, s-au îndepărtat 
cu totul de petrecerea cea împreună cu oamenii şi s-au sălăşluit prin munți şi prin 
stâncile cele înfricoşate de pe lângă râul Bistriţa şi acolo, cu trupul gol, s-au nevoit 
în singurătate, în ger şi în arderea soarelui, şasezeci de ani până la sfârşitul său... şi 
se serbează la 31 decembrie”. 


Sfântul Chiriac de la Bisericani a ajuns cu nevoinţa pe marii sihaştri din pustiul 
Egiptului şi în special pe cuviosul Onufrie, a cărui petrecere s-a ostenit s-o urmeze. 
Trupul său gol a fost împodobit de Dumnezeu cu peri de sus până jos şi umbrit de 
darul Duhului Sfânt, încât nici frigul, nici foamea, nici diavolii nu-l vătămau. EI 
este unul dintre cei mai mari sihaştri din Carpaţi, care aduce la noi o asemenea 
îngerească nevoinţă: trăirea în desăvârşită lepădare de sine, în golătate şi în neîn- 
cetată rugăciune. 


Ajungând la măsura desăvârşirii, cuviosul Chiriac Sihastrul şi-a dat sufletul său în 
braţele lui Hristos şi a fost numărat în ceata sfinţilor români, fiind canonizat de 
popor. Moaştele lui au fost aşezate în peştera în care a trăit, ce se păstrează până 
astăzi şi în care s-a făcut mai târziu un mic paraclis pictat în cinstea lui. Apoi, din 
cauza deselor tulburări din ţară, credincioşii au împărțit moaştele între ei. 


(Arhimandrit Ioanichie Bălan, Patericul românesc, Editura Mănăstirea Si- 
hăstria, pp. 215-216) 

Maria Burlă - Sfântul cuvios Iosif de la Bisericani, vas ales al Duhului Sfânt 


Ş ă de pir Î] 
E"dOxoloE iat) î 


Cuvioşii losif şi Chiriac de la Bisericani au fost canonizați pe 3 octombrie 2008, ei 
fiind pomeniţi pe 1 octombrie, când este prăznuit şi „Acoperământul Maicii 
Domnului”, hramul paraclisului Mănăstirii Bisericani. 


Cuviosul Iosif de la Bisericani L-a căutat de mic pe Dumnezeu, dorind să dobân- 
dească sfințenia. După cum ne arată unii istorici, la o vârstă fragedă și-a părăsit 
familia și s-a închinoviat în obştea Mănăstirii Bistriţa, știind că mănăstirea a fost 
dintotdeauna locul dedicat nevoinţelor care apropie şi unesc pe om cu Dumnezeu. 


Pomelnicul cel mare al Mănăstirii Bisericani îl aminteşte pe Sfântul cuvios Iosif ca 
fiind întemeietor de vatră monahală, mai ales că a adus din Țara Sfântă şapte- 
sprezece ucenici, de aceeaşi râvnă şi dorinţă cu el. 


Nici o clipă nu a abandonat măreaţa sa lucrare duhovnicească 


Precum marii sfinţi cuvioşi Teodosie, începătorul vieţii de obşte, Antonie (pro- 
motor al monahismului), Teodor Studitul sau Paisie de la Neamţ, deși la 
dimensiune mai mică, aceeaşi importanţă o are Sfântul cuvios Iosif pentru Muntele 
Bisericani şi împrejurimile sale. 

Rânduiala vieţuirii monahale începută de acesta în secolul al XV-lea a luat 
amploare în decursul istoriei, aici nevoindu-se mai multe sute de monahi, având 
aceeaşi râvnă pentru sfinţirea şi mântuirea sufletelor lor. 


Nu avem multe informaţii despre viaţa Sfântului cuvios Iosif. Dar putem înțelege 
că a fost vas ales al Sfântului Duh. Prin înfrânare a biruit lăcomia de mâncare și 
iubirea de lucruri pământeşti, prin post s-a împotrivit pornirilor pătimaşe, cu 
iubirea a copleșit mânia, primind bucuria Duhului Sfânt ca dar pentru ostenelile 
sale. Astfel s-a nevoit toată viaţa în privegheri şi rugăciuni, fugind de slava deşartă. 
Nu a abandonat nici o clipă măreaţa sa lucrare duhovnicească, urcând pe scara 
virtuților și petrecând în sfințenie. 

Maria Burlă - Sfântul cuvios Chiriac de la Bisericani - cel ce s-a nevoit aspru 
şaizeci de ani 


Ca o recunoaștere a sfințeniei sale, în secolul al XIX-lea, cuvioșii pustnici români 
din Sfântul Munte al Atonului l-au aşezat pe părintele nostru Chiriac alături de 
mari şi cunoscuţi sfinți ai Bisericii Ortodoxe, menționându-i numele pe fronti- 
spiciul bisericii Schitului Prodromu din Sfântul Munte, sfințită în 1863. 

Dacă Sfântul cuvios losif a fost începătorul vieţuirii în nevoinţă și sfinţenie în 
Muntele Bisericani, dar şi întemeietor de vatră monahală, două secole mai târziu, 
Sfântul cuvios Chiriac a fost continuatorul lucrării duhovnicești începută de pre- 
decesorul său. Acesta a arătat, în plus, o nevoinţă mult mai aspră şi o vieţuire mult 
mai retrasă. Cunoscând nevoinţele sfinților care au trăit mai înainte, dorea din tot 
sufletul să urmeze exemplul lor. 


lată ce ne spune Patericul sfinților din Moldova: „În anul 1660, prea cuviosul 
părintele nostru Chiriac, din tânără vârstă îmbrăţişând viaţa monahicească în Sfânta 
Mănăstire Bisericani şi sporind întru adâncă smerenie şi întru îndelungă răbdare şi 
iubind sărăcia lui Hristos de bunăvoie, s-a îndepărtat cu totul de petrecerea cea 
împreună cu oamenii şi s-au sălăşluit prin munţi şi prin stâncile cele înfricoşate de 
pe lângă râul Bistriţa şi acolo, cu trupul gol, s-au nevoit în singurătate, în ger şi în 
arderea soarelui, şaizeci de ani, până la sfârşitul său”. 

Se pare că acest cuvios ar fi primul care s-a nevoit în forma aceasta, pe teritoriul 
țării noastre, după el urmând Sfânta cuvioasă Teodora de la Sihla și pustnicul 
Gordie Rusu, de pe muntele Rusu. 


Sfinţenia 1-a fost recunoscută încă din secolul al XIX-lea 


Așa cum menţionează părintele Dumitru Stăniloae, şi cuviosul loan Colov a de- 
prins viețuirea pustnicească și în mari nevoinţe de la unul dintre nevoitorii de pe 
Muntele Bisericani. Nu ştim, însă, dacă era vorba despre Sfântul Chiriac. 


Ca o recunoaștere a sfințeniei sale, în secolul al XIX-lea, cuvioșii pustnici români 
din Sfântul Munte al Atonului l-au aşezat pe părintele nostru Chiriac alături de 
mari şi cunoscuți sfinți ai Bisericii Ortodoxe. Astfel, pe frontispiciul bisericii 
Schitului Prodromu din Sfântul Munte, sfințită în 1863, sunt pictaţi în dreapta - 
Sfântul prooroc loan Botezătorul, Sfântul mucenic Clement, episcopul Romei, 
Sfântul mare mucenic Eustatie Plachida, Sfântul mucenic Sava Stratilat, Sfântul 
cuvios Inochentie de la Probota, Sfântul cuvios Partenie de la Agapia, Sfântul 
cuvios Epifanie de la Vorona, Sfântul Nicodim de la Tismana, Sfântul mucenic 
Ioan cel nou de la Suceava, Sfânta muceniță Filofteea de la Argeş, iar în stânga - 
Sfântul Atanasie Athonitul, Sfânta cuvioasă Parascheva de la Iaşi, Sfântul mucenic 
loan Valahul, Sfântul cuvios Dimitrie Basarabov, Sfântul cuvios Chiriac de la 
Bisericani, Sfântul cuvios Grigore Decapolitul, Sfântul cuvios Danul de la Vo- 
roneţ, Sfântul cuvios Chiriac de la Tazlău, Sfântul mare mucenic Nichita Romanul, 
Sfântul ierarh loan de la Râşca. 


Moaştele Sfinţilor cuvioșşi losif şi Chiriac de la Bisericani se află spre închinarea 
credincioşilor şi pelerinilor în biserica voievodală a mănăstirii (cea din incinta 
spitalului). 

Maria Burlă - Părintele Serafim de la Bisericani: „Cel mai mare lucru este 
salvarea sufletului” 


Prea cuvioase părinte Stareţ, ce aţi dori să transmiteţi oamenilor ce vin aici, la 
Bisericani? 


Credincioşilor care vin într-un număr destul de mic, comparativ cu alte mănăstiri 
din zonă, le transmitem că, dacă vor avea credinţă dreaptă în Dumnezeu şi se vor 
ruga cu evlavie la Maica Domnului, ea îi va salva din toate greutăţile. În primul 
rând, cel mai mare lucru este salvarea sufletului. Noi, în viaţa aceasta, cerem multe 
de la Dumnezeu. Poate căutăm, de cele mai multe ori, să trăim bine aici, să avem o 
fericire care este trecătoare şi vremelnică... 


Și cât luptăm pentru ea şi cât ne zbatem. Ne şi îmbolnăvim. 


Exact. Dar cel mai important lucru este să putem înţelege esențialul: să ne curăţim 
sufletul de păcate. Să nu plecăm din viaţa aceasta nepocăiţi şi necurăţiți de păcatele 
săvârşite ca oameni, fără a ne vedea pe noi că suntem neputincioşi. Să nu căutăm 
doar să trăim bine în lumea aceasta. Ne amintim de viaţa acestor mari Părinţi care 
au trăit aici, în Mănăstirea Bisericani, de Sfântul Iosif şi de Sfântul Chiriac, care au 
iubit mai mult decât orice în lumea aceasta pe Dumnezeu. Nu s-au legat de lucru- 
rile materiale şi trecătoare; le-au folosit doar atât cât au fost necesare existenţei. 


Prea cuvioase părinte stareț, cum poate un om Să ajungă să-L iubească pe 
Dumnezeu mai mult decât orice pe lumea aceasta? 

Înainte de a-L iubi pe Dumnezeu, trebuie să ajungem la cunoaşterea lui Dumnezeu. 
EI ne-a iubit mai întâi, cu o iubire care nu se poate explica în cuvinte! Jertfa 
Mântuitorului nostru lisus Hristos, pe care a făcut-o pentru neamul omenesc, este 
de nedescris. 


Ceea ce mărturisește Sfânta Evanghelie, cât a suferit pentru răscumpărarea noastră 
şi ce a îndurat EI, Dumnezeu fiind şi om în acelaşi timp; atâta batjocură şi umilință 
a răbdat de la om! EI putea doar cu privirea să-i facă cenuşă pe cei care-L băteau 
cu biciul, pe cei care-L scuipau. Şi pământul, universul întreg s-a cutremurat, a 
suferit alături de Mântuitorul, când a văzut câtă batjocură a putut să aducă omul 
asupra Sa, ca pe noi să ne scoată din focul cel veşnic al iadului. 


Mintea omenească nu poate să conceapă câtă bunătate a arătat Dumnezeu față de 
om. Dacă noi medităm câtuși de puţin la bunătatea lui Dumnezeu faţă de noi, 
atunci vom începe şi noi să ne curăţim sufletul, ca să putem dobândi viaţa cea 
veşnică. Cum se spune: „Cel ce va mânca Trupul Meu şi va bea Sângele Meu, viaţa 
veşnică va moşteni în Împărăţia Cerurilor”. 

Maria Burlă - Ce ne spun Sfinţii Români din biserica nouă a Mănăstirii 
Pângăraţi? 


In lăcaşul de rugăciune al Mănăstirii Pângăraţi, toți sfinții pictaţi au ceva să-ţi 
spună, fiecare în parte. lar dacă îţi faci timp câteva minute să-i asculți, citindu-le 
învăţătura, cu siguranță vei pleca mai bogat sufleteşte. 


lată ce zice Sfântul cuvios losif de la Văratec: „Viaţa fără cuvânt mai mult fo- 
loseşte decât cuvântul fără viaţă. Căci viaţa chiar şi în tăcere foloseşte, iar 
cuvântul, chiar şi strigând, supără. Dar dacă cuvântul şi viaţa se vor întâlni, fac o 
icoană a toată înţelepciunea”. 


Când intri într-o biserică, te închini mai întâi la sfintele icoane şi la sfintele moaşte, 
dacă acea biserică are. Spui o rugăciune pentru nevoile tale, te aşezi în genunchi 
sau într-o strană să te reculegi un pic. 


In acest timp, la Pângărați poţi lectura concentratele duhovniceşti ale sfinților 
pictaţi. Fiindcă cel ce are pururi înaintea ochilor săi cuvântul lui Dumnezeu, să-l 
citească sau să-l asculte cu smerenie şi să-l păzească cu credință. 


lată comoara şi testamentul sfinților neamului nostru românesc din biserica nouă a 
Pângăraţilor: 

Sfântul cuvios Chiriac de la Tazlău: „Dacă Împărăţia Cerurilor pofteşti, defaimă 
banii şi de dumnezeiasca răsplătire te ține. A trăi după Dumnezeu este cu neputinţă 
dacă eşti iubitor de dezmierdări şi iubitor de arginţi”. 


ie se se 


Sfântul cuvios Nicodim de la Tismana: „Domnul a spus: întru aceasta vor cunoaşte 
toți că sunteți ucenicii Mei - dacă veţi avea dragoste unii faţă de alții. Cel ce are 
toate darurile lui Dumnezeu, iar dragoste nu are, nimic nu-i foloseşte”. 

AT Sfîntul cuvios losif de la Bisericani: „Bine este a nu te mânia. De ce urăşti pe omul 

Jr care te-a mâhnit? Nu el ţi-a făcut nedreptate, ci diavolul! Urăşte boala, nu pe cel 

A bolnav! Nu-ţi osândi aproapele, căci tu îi cunoşti păcatul, dar pocăinţa nu”. 

Pr Sfântul cuvios Rafail de la Agapia Veche: „Trecând odată Avva Pimen prin Egipt, 

J a văzut o femeie şezând la un mormânt şi plângând cu amar. ŞI a zis: de vor veni 

Sfântul ierarh Grigorie Dascălu: „Săracii sunt doctorii, binefăcătorii şi ocrotitorii 
sufletelor noastre. Atunci când nu facem milostenie este ca şi cum am fi lipsiţi de 
viaţă. Credinţa fără fapte este moartă”. 

Sfântul ierarh Teodosie de la Brazi: „Nu există om pe care să-l părăsească 
Dumnezeu, ci există numai oameni care L-au părăsit pe Dumnezeu. Apa are 
însuşirea să spele noroiul de pe trup, iar milostenia să nimicească murdăriile 
sufleteşti”. 

Sfântul cuvios Antipa de la Calapodeşti: „Dacă vrei să nu pui în primejdie 
mântuirea sufletului tău, să eviţi în tot chipul a judeca pe alţii. Prin faptul de a nu 
judeca pe nimeni şi a rămâne tăcut, îţi păstrezi pacea. Atunci când omul se află 
într-o astfel de stare, primeşte descoperiri dumnezeieşti”. 

Sfântul cuvios Sofronie de la Cioara: „Va veni vremea când oamenii vor înnebuni 
şi când vor vedea pe cineva că nu înnebuneşte, se vor ridica asupra lui zicând: El 
este nebun pentru că nu este asemenea nouă”. 

Sfântul cuvios Gheorghe de la Cernica: „Mânia este cel mai primejdios sfătuitor 
pentru oricine. Tot ce se întreprinde la mânie nu e niciodată chibzuit. Un cuvânt 
rău şi pe cei buni îi face răi, iar un cuvânt bun şi pe cei răi îi face buni. 

Sfântul cuvios losif de la Văratec: „Viaţa fără cuvânt mai mult foloseşte decât 
cuvântul fără viaţă. Căci viaţa chiar şi în tăcere foloseşte, iar cuvântul, chiar şi 
strigând, supără. Dar dacă cuvântul şi viaţa se vor întâlni, fac o icoană a toată 
înţelepciunea”. 


SR 5 e 


Sfântul ierarh Petru Movilă: „Pricina tuturor relelor sunt păcatele. Din pricina 
păcatelor vin întristările; din pricina păcatelor, tulburările. Din pricina păcatelor, 
războaiele; din pricina păcatelor, bolile şi toate patimile greu de vindecat care ne 
necinstesc”. 

Sfântul ierarh Pahomie al Romanului: „Atunci când ne aducem aminte de păcatele 
noastre, Dumnezeu le uită. lar când le uităm noi, îşi aduce aminte Dumnezeu de 
ele? 


SR 5 e 


Sfântul ierarh Iachint al Țării Româneşti: „Nu este bogat cel ce stăpâneşte multe, ci 
acela care nu are nevoie de nimic. Căci care este folosul celui care stăpâneşte 
întreaga lume, dar trăieşte în mai multă mâhnire decât cel care nu are nimic”? 


SR 5 e 


Sfântul ierarh Ghelasie de la Râmeţ: „Aşezarea lăuntrică este aceea care îi face pe 
oameni bogaţi sau săraci, iar nu posedarea banilor sau lipsa lor”. 


SR 5 e 


Sfânta cuvioasă Teofana Basarab: „Om este cel ce a înţeles ce este trupul: că este 
stricăciune şi vremelnicie”. 


SR 5 e 


Sfânta cuvioasă Teodora de la Sihla: „Sufletul curat este cel care s-a eliberat de 
patimi şi se bucură neîncetat de dragostea dumnezeiască”. 


SR o 2 


Sfânta muceniţă Filofteia de la Argeş: „Pacea este izbăvirea de patimi. Dar ea nu 
poate fi aflată fără lucrarea Duhului Sfânt”. 


SR o e 


Sfântul cuvios Amfilohie de la Pângăraţi: „Să fie ochii Tăi deschişi ziua şi noaptea 
la biserica aceasta, la acest loc pentru care Tu ai zis: numele Meu va fi acolo”. 

bot 
Sfântul cuvios Simeon de la Pângărați: „Fiilor, de veţi rămâne tari în ostenelile 
călugăreşti, va dura şi obştea voastră cât va binevoi Dumnezeu”. 

Maria Burlă - Minunea din grădina Maicii Domnului de la Bisericani 


OAZA ARTA GED AN MARO 
A: 4 dai 


E e - 


Demult tare, când pământul Moldovei era scăldat de sângele oștenilor Sfântului 
Ștefan cel mare, vieţuia la Mănăstirea Bistriţa un ieroschimonah îmbunătățit. 
Numele său era losif Sebastian. Aprins de dorul de a vedea Sfântul Mormânt al 
Domnului şi de a păși pe urmele sfinte ale Mântuitorului nostru, a plecat la 
Ierusalim, sălăşluindu-se apoi în peșterile din pustiul Iordanului. 


Aflând de viața sa cuvioasă și harul discernământului cu care îl înzestrase 
Milostivul Dumnezeu, în jurul său s-au adunat să ucenicească cincisprezece 
călugări români şi doi greci, trăind în rugăciune și în desăvârşită ascultare. 


Liniştea le-a fost, însă, tulburată de năvălirea arabilor în Ţara Sfântă, fapt ce l-a 
determinat pe Sfântul cuvios Iosif să-şi ia ucenicii şi să se întoarcă cu toţii în ţara 
Moldovei. S-au statornicit nu departe de Mănăstirea Bistriţa, pe un munte ce s-a 
numit inițial „Muntele lui Iosif”, iar mai apoi „Muntele Bisericanilor”. 


Lauda lui Dumnezeu, săvârşită necontenit 

Aici călugării se nevoiau în peşteri de piatră sau bordeie din lemn și pământ, 
rugându-se neîncetat cu post şi lacrimi. Starețul lor i-a organizat în rânduiala 
slujirii neîntrerupte, împărțindu-i pe monahi în trei cete, fiecare ceată slujind câte 
opt ore: prima se ruga, a doua lucra cu mâinile (împletea metanii, coşuri etc.), iar a 
treia se liniştea la chilii, această rânduială fiind după modelul Mănăstirii Studion 
din Constantinopol. Din opt în opt ore, se schimbau la biserică, astfel încât lauda 
lui Dumnezeu se săvârşea necontenit. La vremea aceea, Schitul lui losif era singura 
aşezare monahală cu această rânduială din ţara noastră, numită şi „achimită”, adică 
neadormită. 


Dorind să desăvârşească jertfa lor pentru Domnul, din multa lor dragoste, ucenicii 
Sfântului cuvios Iosif, de două ori pe săptămână, în nopțile de miercuri spre Joi şi 
sâmbătă spre duminică slujeau cu toţii şi se rugau fără întrerupere, făcând de 
veghe. Pentru râvna lor au fost numiţi „bisericoşi” sau „bisericani”, denumire ce s- 
a extins şi asupra mănăstirii pe care au întemeiat-o mai târziu. 


În pădurile ascunse din munţi, departe de larma înfricoşătoarelor lupte cu turcii şi 
cu tătarii, călugării veniți din Țara Sfântă îşi păstrau rânduielile monahale deprinse 
în locurile unde au umblat picioarele Mântuitorului, neoprind rugăciunea şi 
nevoinţa pentru Hristos. 


„Rămâneţi pe loc, că şi aceasta este Grădina Mea” 


Dar braţul voievodului Ștefan se clătina în faţa noilor cotropitori, care parcă 
izvorau de dincolo de hotarele ţării Moldovei. Păgânii ard şi pustiesc mănăstirile, 
printre care şi Schitul Bisericani. Sleiţi de atâta prăpăd şi vărsare de sânge, cuvioşii 
călugări i-au cerut Sfântului Iosif, care ajunsese la o vârstă înaintată, să plece în 
Sfântul Munte Athos, pentru ca viaţa lor de rugăciune să nu mai fie asuprită și 
tulburată. 


Primind încuviințarea, şi-au adunat degrabă bruma de lucruri rămase, și-au mai 
întors o dată privirile către zidurile bisericii arse şi au început a cobori muntele. N- 
au apucat să facă câțiva paşi, căci iată, între ramurile unui stejar din fața lor 
izbucneşte o vedenie de fulger, în care se arată Preasfântă Născătoarea de 
Dumnezeu, îmbrăcată împărăteşte, cu chipul plin de blândeţe şi lumină. 


Căutând cu ochi milostivi spre acești călugări speriați, îi întreabă: „Unde vă duceți, 
părinților?”/ „Ne ducem la Sfântul Munte Athos, în Grădina Maicii Domnului”, au 
răspuns aceştia. „Rămâneţi pe loc, că şi aceasta este Grădina Mea”, le-a spus ea cu 
blândeţe şi a dispărut. 


Ar Dr De De De fe De Dr De De De De De De De Dr De De De de de dr dr 


Xp PP XP 0 Xe IP IP e e Ie e e e e e De DP E E E XX 


De De fe e Ar De De De De De De De Dr De De De De De De De Dr de De dr dr 


Xp XP Xe Xp IP IP DE e e 30 IE Ir 2 E e e Xe 30 e 3 Ie De e e e Xe IE Ie E E eX 


De atunci, în semn de amintire și veşnică cinstire a acelei minuni, între crengile 
stejarului a vegheat totdeauna o icoană a Maicii Domnului, aşezată de Sfântul 
cuvios Iosif. 


Minunea ce a ajuns la urechile Sfântului Ştefan cel mare 


Copleşiţi de harul minunii, Sfântul cuvios Iosif şi ucenicii lui s-au supus întocmai 
poruncii Maicii Domnului şi s-au întors înapoi. 


Vestea minunii s-a răspândit ca fulgerul în Moldova, ajungând şi la urechile 
Sfântului Ştefan cel mare. Însuși Măria sa va pune piatra de temelie a unei falnice 
mănăstiri, care să-i adăpostească pe monahii cei evlavioși. O parte dintre ei, mai 
râvnitori, au primit binecuvântare să pustnicească. După numele lor au fost 
botezate dealurile din jurul Mănăstirii Bisericani, unde fiecare şi-a găsit adăpost și 
loc prielnic de vorbire cu Dumnezeu. Poiana unde se află astăzi Mănăstirea 
Bisericani se cheamă „Poiana lui losif”, iar dealurile, munţii și poienile dimprejur 
poartă numele ucenicilor săi: „Poiana Varnavelor”, „Dealul lui Miftode”, „Muntele 
Simon”, „Muntele Pir” ş.a. 


Urmaşii cuviosului losif i-au urmat exemplul vieţuirii pline de sfinţenie. Unul 
dintre aceştia, Sfântul Chiriac, s-a nevoit gol, în munte, şaizeci de ani. La moaştele 
acestui pustnic s-a închinat Sfântul mitropolit Dosoftei al Moldovei, după cum 
mărturiseşte în cartea „Viaţa şi petrecerea sfinților”: „Eu, nevrednicul vlădica 
Dosoftei, m-am învrednicit să mă închin la moaştele celui dintâi între sfinţi, 
Părintele Chiriac, care s-a nevoit în peşteră în Muntele Bisericani vreme de şaizeci 
de ani, ajungând la măsura lui Onufrie cel mare”. 

Nicolae Pintilie - Grădina Maicii Domnului de la Bisericani 


Mulţi sihaştri s-au nevoit în acele locuri, încă de acum sute de ani. Parcă într-o altă 
lume, în peşteri din piatră sau bordeie de lemn şi pământ, ei s-au rugat neîncetat, cu 
post şi lacrimi. Acest lucru a făcut ca așezarea, situată la 12 kilometri vest de Piatra 
Neamţ, pe şoseaua spre Bicaz, să se numească a bisericoşilor şi, de aici - 
Bisericani. 


În anul 1492, în apropierea peșterii mari, cuviosul Iosif a înălțat o biserică din 
lemn, pentru călugării care-l însoţiseră de la Sfântul Mormânt şi pentru cei care 
mai veniseră, între timp. Ajunsese aici după ce arabii năvăliseră în Țara Sfântă şi 
voia să plece de aici după ce turcii, aflați în război cu Ștefan cel mare, jefuiseră și 
incendiaseră biserica. 


Lui şi ucenicilor le era gândul la Muntele Athos - numit şi „Grădina Maicii 
Domnului”. Însă, coborând pe Valea Rea, nu departe de peşteră, Preasfânta 
Născătoare de Dumnezeu li s-a arătat, coborând plină de lumină din crengile unui 
stejar şi le-a spus: „Rămâneţi pe loc, căci şi aici este Grădina Mea”. În semn de 
amintire şi de veşnică pomenire a acelei minuni, călugării au pus în stejar o icoană. 

Minunea de la Bisericani l-a uimit şi pe Ştefan cel mare, care a început aici o 
biserică din piatră. Strădania lui a fost continuată de Ștefăniță Vodă, nepotul său. 
În 1782, biserica a fost stricată din temelie şi refăcută - mai mare şi mai frumoasă. 
În timp, s-a exins atât de mult, încât s-a transformat într-o mănăstire cu o bogată 
viaţă duhovnicească şi culturală. 


Au urmat, apoi, ispite - dar şi minuni - Mănăstirea Bisericani devenind sălaş pentru 
un penitenciar, apoi pentru un sanatoriu TBC. În jurul anului 1900 începuse să-și 
piardă amintirea şi strălucirea. De aceea, ea s-a transformat în schit şi a rămas aşa, 
până în 1991. 


În prezent, Mănăstirea Bisericani este alcătuită din biserica voievodală „Buna 
Vestire”, dar şi din alte două ctitorii. Una este Biserica „Sfântul prooroc Ilie”, iar 
alta - paraclisul „Acoperământul Maicii Domnului“, ridicat în locul în care s-a 
arătat Maica Domnului. Acesta cuprinde în alcătuirea sa trunchiul stejarului, care a 
fost tăiat în timpul regimului comunist, dar şi icoana Maicii Domnului - făcătoare 
de minuni - confiscată de șapte ori şi tot de atâtea ori întoarsă în locul care îi este 
drag. 

Irina Nastasiu - România, grădina Maicii Domnului? 


La mijlocul veacului al XV-lea, un călugar român pe nume Iosif, care se nevoise în 
peşterile din Valea Iordanului, şi-a luat ucenicii şi s-a întors în locurile natale, 
retrăgându-se pe Muntele Bisericanilor din judeţul Neamţ, unde va ridica un schit. 


În 1498, biserica a fost jefuită şi incendiată de turci, iar Iosif împreună cu cei nouă 
călugari a vrut să plece la Muntele Athos, cunoscut drept „Grădina Maicii 
Domnului". 


Cei zece monahi n-au apucat a face mulţi paşi, că au fost opriţi de Preasfânta Năs- 
cătoare de Dumnezeu, care a coborât plină de lumină din crengile unui stejar şi le-a 
spus: „Rămâneţi pe loc, căci şi aici este Grădina Mea”. Călugării au găsit apoi, în 
scorbura stejarului, o icoană a Maicii Domnului, păstrată până astăzi. 


Pe acel loc ei au înălţat o bisericuţă din lemn, iar după câţiva ani, cu ajutorul 
voievodului Ştefan cel mare şi al urmaşului său, Ștefăniță Vodă, a fost zidită Mă- 
năstirea de piatră de la Bisericani. 

Despre vieţuirea pustnicească şi în mari nevoinţe a cuvioşior Iosif şi Chiriac de la 
Bisericani (canonizaţi pe 3 octombrie 2008 şi pomeniţi pe 1 octombie, odată cu 
prăznuirea “Acoperământului Maicii Domnului”) nu ne-au rămas prea multe infor- 
maţii. 


Se ştie că, din dorinţa de a respecta ritualul oriental al slujbelor neîntrerupte 
deprins la Sfântul Munte, cuviosul Iosif şi ucenicii lui slujeau neîncetat, în nopţile 
de miercuri spre joi şi sâmbătă spre duminică, făcând priveghere, motiv pentru care 
li s-ar fi spus "bisericoşi" sau "bisericani", denumire ce s-a extins şi asupra aşezării 
monahale pe care ei au întemeiat-o. 


Continuator al lucrării duhovniceşti a cuviosului Iosif, Cuviosul Chiriac a arătat o 
nevoință mult mai aspră şi o vieţuire mult mai retrasă, „gol şi ticăloşit în munte 
şaisezeci de ani”, aşa cum arată Sfântul ierarh Dosoftei. 


Mai poate fi numită România Grădina Maicii Domnului? 


Credinţa şi rugăciunea neîncetată a sutelor de sihaştri de la Bisericani - dar şi a 
miilor de sfinţi anonimi, ale căror moaşte stau la temelia ţării noastre - au făcut 
odinioară din România o adevărată Grădină a Maicii Domnului. Azi, însă, lucrurile 
nu mai stau deloc aşa. Obişnuim să deplângem moartea victimelor din cele două 
Războaie Mondiale, dar despre cele peste 22 de milioane de copii ucişi fără milă în 
pântecele mamelor nu pomenim aproape nimic. Manualele şcolare prezintă 
copiilor ororile războiului văzut, dar despre războiul nevăzut dus împotriva prun- 
cilor nevinovaţi nu face referire nici un manual din România. Ba mai mult decât 
atât, elevii sunt instruiți cum să se pregătească să ucidă, prin contracepţie şi avort, 
fiinţele plăsmuite şi dăruite de Dumnezeu. lar pervertirea deplină a instinctului 
matern face ca femeile, înzestrate cu darul naşterii de prunci, să se coboare din 
demnitatea lor, ajungând mai rău decât necuvântătoarele. Căci până şi acestea din 
urmă sunt capabile de sacificiul suprem pentru puii lor. 


„Nu ştii pe cine omori; el nici nu se poate apăra de lucru acesta; nu ştii, lașule?! 
Era un împărat care a cucerit pe alt împărat, şi a vrut să omoare tot neamul 
împăratului, după ce a intrat în palatele lui. Și într-o cameră a descoperit un copil 
mic. Copilul, când l-a văzut, a ridicat mâinile spre tiran, râzând şi astfel l-a 
dezarmat complet. Ei, vedeţi? Copilul, în pântece, nu poate să se apere. S-a 
demonstrat că fătul simte pericolul, simte cuțitul ucigaș și se roteşte puternic, într- 
un strigăt mut, dar nu se poate nicicum apăra. Va să zică, este fiinţă! EI nu se poate 
apăra, şi tu îl ucizi cu atâta cruzime şi cu dezinvoltură... Poate să iasă un preot, 
poate să iasă un mare despicător de idei... Nu ştii pe cine omori. Avortul a devenit 

un obicei, iar acum statisticile însumează cifre îngrozitoare.”(Părintele Arsenie 
Papacioc) 


Cum să mai fie România o Grădină a Maicii Domnului, când tot pământul bălteşte 
de sânge nevinovat şi tot văzduhul se cutremură de strigătele mute ale sutelor şi 
miilor de făpturi sfârtecate cu sânge rece?! Dintr-o patrie a credinţei şi sfinţenici, 
România a devenit patria avortului, în care fiecare dintre noi ducem în spate câte 
un copil mort, şi cu toţii purtăm pe conştiinţă povara grea a nepăsării în faţa tuturor 
acestor crime. Căci toate se petrec zi de zi, chiar sub ochii noştri, la doi paşi de noi, 
cu zâmbetul pe buze şi cu gândul la preocupările cotidiene. Ştim că acum, chiar 
acum sute de copilaşi, aşa cum sunt ai noştri şi aşa cum am fost şi noi, cei iubiţi, 
doriți şi aduşi pe lume, se luptă în felul lor să scape de o pedeapsă nedreaptă, 
devenind victimele celui mai cumplit război pe care l-a scornit mintea omenească. 


«Vine câte unul pe ecrane şi zice cu emfază: „Poporul nostru creştinesc”... Care 
popor creştinesc? Acela care înoată până la gât în sânge de prunci? Îl auzi pe altul 
rostind: „România, Grădina Maicii Domnului!” Care? Maica Domnului ocroteşte o 
țară scăldată în sânge nevinovat? Cum poţi crede aşa ceva? Alţii evocă „mă- 
năstirile noastre”... De acord, dar nu sunt ale noastre, sunt ale strămoşilor, noi n- 
am făcut decât să le întinăm prin păcatele pe care le săvârşim. » (Părintele Nicolae 
Tănase) 


Și ne-ar fi şters demult Dumnezeu de pe faţa pământului, dar pentru rugăciunile 
sfinților noştri mucenici, ale pustnicilor neştiuți de nimeni, pentru jertfele 
martirilor din lagăre şi închisori şi, mai ales, pentru rugăciunile Maicii Domnului, 
încă mai existăm ca neam. Încă ne mai ţine Dumnezeu, dar până când?! 


„Noi ne lăudăm că suntem ortodocşi, dar câte avorturi avem? Suntem aproape 
prima ţară de pe Glob cu avorturile. Mie mi-e ruşine să zic că sunt ţară ortodoxă şi 
sunt prima la avorturi. Sau ţi-e ruşine să zici că suntem ţară ortodoxă, când auzi 
câte crime şi câte omoruri se fac. Ar trebui mai multă credinţă ortodoxă şi trăire 
reală. Şi dacă suntem plini de păcate şi de patimi, să ne punem la picioarele 
Mântuitorului, că El ne ridică, ne scoate. Dar până nu ne punem sincer acolo, slabă 
nădejde că România e Grădina Maicii Domnului.” (Părintele Arsenie Boca, Un om 
mai presus de oameni. Mărturii, volumul 4, Editura Agaton, 2011) 

Sorin loniţe - Cine a spus prima dată că România este Grădina Maicii 
Domnului? 


Foto: România - Grădina Maicii Domnului, Reprezentare iconografică în 
biserica Aşezăm ântului românesc din Ierusalim ODoxologia 


03.06.2019 


Papa Francisc în 2019 şi Papa loan Paul al II-lea în 1999 au reiterat în vizitele lor 
un fapt vehiculat în tradiția noastră încă din secolul al XV-lea, acela că România 
este „Grădina Maicii Domnului”. 


Puţini ştiu însă de unde vine acest apelativ. EI are la bază o minune petrecută în 
judeţul Neamţ, la Mănăstirea Bisericani pe vremea Sfântului cuvios Iosif. 


„Grădina Maicii Domnului” este asimilată de creştinii ortodocşi, în general, 
ansamblului monastic de pe Muntele Athos. 


În 1499, cuviosul Iosif de la Bisericani şi ucenicii săi au început să construiască o 
biserică. Însă din cauza războaielor și a altor probleme ale vremii au renunţat acest 
demers şi au hotărât să plece în Sfântul Munte Athos, supranumit „Grădina Maicii 
Domnului”. 

La plecare, Fecioara Maria li s-a arătat într-un stejar și 1-a oprit să plece. 


„Din stejarul respectiv, pe care credincioşii puneau adesea icoana Maicii Domnu- 
lui, le-a spus Ea călugărilor: «Nu mai mergeţi la Muntele Athos, pentru că şi aici 
este grădina Mea». Şi de-atunci s-a spus că şi România este Grădina Maicii 
Domnului”, a amintit patriarhul Daniel într-una din predicile sale. 


Monahii au găsit într-o scorbură a stejarului din care a glăsuit Maica Domnului o 
icoană făcătoare de minuni, iar pe acel loc a fost construită o bisericuţă de lemn. 


Rădăcinile acelui stejar se află şi acum la Bisericani, într-o biserică nouă sfinţită de 
Patriarhul României pe vremea păstoririi sale ca mitropolit al Moldovei şi Buco- 
vinei pe 3 octombrie 1999, la împlinirea a 500 de ani de la apariția Maicii 
Domnului. 


Aşadar, însăşi Maica Domnului a spus pentru prima dată că România este Grădina 
el. 

Andrei Fărcaş - Sfinţii cuvioşi Iosif şi Chiriac de la Bisericani 


28 septembrie 2019 


Cuviosul Părinte Iosif de la Bisericani este cel dintâi sihastru cunoscut în Muntele 
Bisericanilor şi întemeietorul mănăstirii cu acelaşi nume. S-a născut într-un sat din 
ținutul Neamţ şi, de mic, având înclinare spre viaţa călugărească, a intrat în obştea 
Mănăstirii Bistriţa. Aici a primit tunderea în monahism şi a deprins de la părinţii 
bătrâni viaţa duhovnicească, postul şi neîncetata rugăciune. 


Văzând cuviosul losif că nu are destulă linişte la Mănăstirea Bistriţa, a luat 
binecuvântare de la egumenul mănăstirii şi a plecat să se închine la mormântul 
Domnului din Ierusalim. S-a retras apoi în pustia de pe Valea Iordanului, unde a 
ajuns, în câţiva ani, sihastru vestit. Aici s-a nevoit într-o peşteră, mai întâi singur, 
apoi cu câţiva ucenici, răbdând multe ispite de la diavol. 


Ducând o viaţă de o înaltă trăire duhovnicească, şi-a adunat în preajma lui 17 
pustnici, întemeind prima comunitate duhovnicească românească cunoscută în Ţara 
Sfântă. Dar năvălind arabu asupra Sfintelor Locuri, după multă tulburare, cuviosul 

Iosif şi-a luat ucenicii şi a venit în Moldova, la Mănăstirea Bistriţa. Astfel, sihăstria 
lui Iosif s-a mutat din Valea Iordanului în Moldova, pe Muntele Bisericanilor. 


După ce numărul ucenicilor a crescut, a înălțat o mică biserică, al cărei hram era 
Bunavestire, construind şi chilii împrejur. Pentru viața monahală de aici, a 
statornicit rânduiala achimită (neadormită), după modelul Mănăstirii Studiţilor de 
la Constantinopol, ce presupunea rugăciune neîncetată în biserică şi la chilii, post, 
metanii, cântarea psalmilor, ascultarea şi dragoste. 


Năvălind turcii, care le-au incendiat biserica, s-au hotărât să plece la Sfântul Munte 
Athos. Pe drum, însă, li s-a arătat într-un stejar Preasfânta Născătoare de Dumne- 
zeu, care i-a întrebat: „Unde mergeţi?”. La această minunată vedere a Ei, au răs- 
puns: „Ne ducem la grădina Ta!”, iar Maica Domnului le-a spus atunci: 
„Întoarceţi-vă, căci şi aici este grădina Mea”. În amintirea acestei minuni, ei au 
aşezat o icoană cu chipul Maicii Domnului. 


Mai târziu, Schitul cuviosului Iosif s-a numit „Schitul Bisericani”, adică „al evla- 
vioşilor”, pentru că monahii se rugau aici cu lacrimi şi mulţi se vindecau de boli cu 
rugăciunea şi binecuvântarea cuviosului Iosif. 


Sfinte cuvioase Iosif, roagă-te lui Hristos pentru noi! 


SR o e 


Cuviosul Chiriac de la Bisericani a trăit la începutul secolului al XVII-lea la 
Mănăstirea Bisericani, care număra pe atunci peste 100 de călugări. S-a retras în 
pustie, într-o peşteră din muntele lui Simon, unde a trăit singur timp de 60 de ani. 


L-a cunoscut şi Sfântul ierarh Dosoftei, mitropolitul Moldovei, care, mai târziu, 
după mutarea cuviosului la Domnul, i-a sărutat moaştele. 


Este cunoscut ca unul dintre marii sihaştri din Carpaţi, având o viaţă pilduitoare: 
trăirea în desăvârşită lepădare de sine, smerenie şi în neîncetată rugăciune. Moa- 
ştele lui au fost aşezate în peştera în care a trăit, ce se poate vedea şi astăzi şi în 
care s-a amenajat, mai târziu, un paraclis în cinstea lui. Mai târziu, din cauza 
deselor tulburări din ţară, moaştele sale au fost împărţite. 


se 2 2 
Hotărârea canonizării Sfinţilor cuvioşi Iosif şi Chiriac de la Bisericani a fost luată 
în cadrul sesiunii de lucru a Sfântului Sinod al Bisericii Ortodoxe Române din data 
de 5-7 martie 2008, iar proclamarea solemnă a canonizării a avut loc pe data de 5 

iunie acelaşi an la Mănăstirea Neamţ, alături de alţi şapte cuvioşi nemţeni. Ziua 
canonizării Sfinţilor cuvioşi losif şi Chiriac de la Bisericani este 1 octombrie, zi în 
care Biserica Ortodoxă cinsteşte Acoperământul Maicii Domnului. 


„Alegerea pentru acest însemnat eveniment al vieţii Mănăstirii Bisericani a zilei de 
1 octombrie, odată cu sărbătoarea Acoperământului Maicii Domnului, marchează, 
într-o generoasă împletire de semnificaţie, cinstirea Născătoarei de Dumnezeu cu 
cinstirea, rânduită în aceeaşi zi a anului bisericesc, a celor doi sfinţi cuvioşi care şi- 
au legat numele de Sfânta Mănăstire Bisericani”, spune mesajul Preafericitului 
Părinte patriarh Daniel trimis cu ocazia canonizării celor doi sfinţi. 

Cristina Mircea - Trasee de patrimoniu: Pe urmele cuvioșilor Chiriac - 
Tazlău, Bisericani, Mănăstirea Neamţ 


De către Mesagerul - august 23, 2015 


În judeţul Neamţ, au trăit trei cuvioşi cu numele de Chiriac, doi dintre ei cu ani de 
sihăstrie, în post aspru şi în rugăciune ”zi şi noapte”, şi unul preocupat de acte de 
binefacere, dar toți demni să fie pomeniţi în rândul marilor nevoitori din Moldova. 
În ordine strict cronologică, primul trebuie pomenit Sfântul Chiriac de la Tazlău, 
urmat de cuviosul Chiriac de la Bisericani şi de cuviosul Chiriac Nicolau, fost 
stareț al Mănăstirii Neamţ. 


De mic copil, la slujbe, la Tazlău 


mc 


Mănăstirea Tazlău, cea mai neglijată din ctitoriile lui Ștefan cel mare, adăposteşte 
mormântul Sfântului Chiriac, care are data de 9 septembrie drept zi de pomenire. 
Este posibilă, însă, şi varianta ca mormântul să conţină doar o parte din moaşte, 
părintele arhimandrit Ioanichie Bălan susținând în "Patericul românesc” ipoteza 
conform căreia moaştele sfântului au fost luate de săteni, din motive de siguranță: 
"Spre sfârșitul secolului XVII, abătându-se asupra Moldovei grele primejdii și 
pădurile umplându-se de oameni în bejenie, moaștele Sfântului Chiriac s-au 
împărțit între credincioşi, după tradiție, pentru a nu fi profanate de păgâni. Astfel, 
peştera de pe Muntele Măgura s-a lipsit de un odor sfânt ca acesta”. 

Despre cuviosul Chiriac se ştie că s-a născut la sfârşitul secolului al XVI-lea în 
satul Mesteacăn, a crescut mergând la slujbele de la Mănăstirea Tazlău și a intrat în 
obştea călugărească de foarte tânăr. Tot de foarte tânăr, s-a retras într-o peşteră din 
Măgura Tazlăului, unde a stat în pustnicie zeci de ani, împreună cu alți sihaștri, în 
frig cumplit și "în privegheri de toată noaptea”. 


După ce-a dobândit darurile vindecării prin rugăciune curată şi al izgonirii 
demonilor, și a devenit căutat de mulțime de oameni, a ajuns la măsura desăvârşirii 
pe care şi-o dorea din tinereţe. În acelaşi timp, conştient de rolul său de apărător al 
dreptei credinţe, a înălțat pe munte, alături de chilia sa, un mic altar de rugăciune, 
unde se ruga împreună cu ucenicii săi şi unde-i mărturisea pe credincioşii veniţi, 
din toate părțile, să primească binecuvântare. 


Despre Sfântul Chiriac se spune că obişnuia să mănânce doar o dată în zi, după 
apusul soarelui, iar noaptea o petrecea priveghind, ațipind doar două-trei ore pe un 
scaun, pentru odihna trupului. 


"ȘI atât monahii, cât şi credincioşii de rând îl căutau, minunându-se de blândețţea şi 
înțelepciunea sa, și pe mulți a îndreptat pe calea cea dreaptă, risipind cursele 
vrăjmaşilor şi aratându-se făcător de minuni încă din timpul vieţii. El este 
considerat ctitorul duhovnicesc al Mănăstirii Tazlău, pe mulți călugări folosind cu 
pilda vieţii sale curate. Trece la Domnul în jurul anului 1660, având mormântul în 
pridvorul bisericii mănăstirii. (...) Mulţi călugări şi pustnici s-au mântuit prin 
rugăciunea şi povăţuirea sa blândă. Avea darul tămăduirii și îndrăzneală la 
rugăciune înaintea lui Dumnezeu, căci se spune că şi demoni scotea din oameni, 
după unele tradiții. Pentru viața sa de sfințenie a fost cinstit de călugări şi 
credincioşi dintotdeauna. 


Totodată, putem aminti de cuviosul Chiriac, care a fost pictat cu aureolă, în urmă 
cu câţiva ani, pe peretele nordic din Catedrala Veche Mitropolitană «Sfântul mare 
mucenic Gheorghe și cuvioasa Teodora de la Sihla» din laşi, ca o anticipare a 
canonizării sale oficiale de către Biserica Ortodoxă Română. Drept mărturie a 
vieţuirii sale sfinte și minunate este aceea că după moarte (1660), trupul fiindu-i 
dezgropat, după rânduiala strămoșşească, a fost găsit nestricat. Se spune că se 
făceau minuni la mormântul său” - Doxologia.ro. 


Peștera Sfântului Chiriac de la Bisericani - adăpost pentru ”"paznicii” sanatoriului 

Sfântul Chiriac de la Bisericani, care este prăznuit în ziua de | octombrie, 
împreună cu Sfântul cuvios Iosif de la Bisericani, conform unei hotărâri a Sfântului 
Sinod din anul 2008, a trăit la începutul secolului al XVII-lea, într-o obşte care, la 
vremea aceea, număra peste 100 de monahi. 


La fel ca Sfântul Chiriac de la Tazlău, a optat pentru o viață aspră şi s-a retras într- 
o peşteră din Muntele lui Simon. 


În Patericul Sfinților din Moldova”, datat 1888, este scris că: "În anul 1660, prea 
cuviosul părintele nostru Chiriac, din tânără vârstă îmbrățişând viaţa mona- 
hicească, în Sfânta Mănăstire Bisericani, şi sporind întru adâncă smerenie şi întru 
îndelungă răbdare și iubind sărăcia lui Hristos de bunăvoie, s-au îndepărtat cu totul 
de petrecerea cea împreună cu oamenii şi s-au sălășluit prin munți și prin stâncile 
cele înfricoşate de pe lângă râul Bistriţa şi acolo, cu trupul gol, s-au nevoit în 
singurătate, în ger şi în arderea soarelui, şaisezeci de ani, până la sfârşitul său, şi se 
serbează la 31 decembrie”. 


Deşi este considerat unul dintre cei mai mari sihaștri ai neamului românesc, Sfântul 
cuvios Chiriac de la Bisericani nu este tratat cu respectul deplin care 1 s-ar cuveni. 
Peştera în care s-a nevoit 60 de ani şi în care s-au păstrat o vreme moaștele sale - 
până ce s-a construit un paraclis - este, acum, neglijată, din păcate. Nu există nici 
un indicator, la vreme de iarnă nimeni nu se aventurează până acolo, zăpada fiind 
intactă luni în şir, şi - în asemenea condiţii prielnice - căţelele care s-au pripăşit 
prin curtea sanatoriului au găsit un loc numai bun să-și crească puii. Desigur, chilia 
ar fi meritat demult clasată în patrimoniul cultural, însă până acum nimeni nu s-a 
ocupat să facă vreun demers. 

În schimb, paraclisul cu hramul ”Acoperământul Maicii Domnului” este mult mai 
frecventat de credincioşi, în toate zilele anului, poate şi pentru că este exact lângă 
drum şi se bucură de faima icoanei din copac, despre care se spune că a fost găsită 
în scorbura unui stejar de cuviosul Iosif şi de alți trei călugări cu care voia să plece 
la Muntele Athos. Mulţi credincioşi au auzit că icoana ar vindeca bolile de plămâni 
şi poate din acest motiv muşcă direct din lemn, astfel că astăzi este brăzdată de 
urme de dinți. 


"Eu am intrat în paraclis şi nu era nimeni, nici măcar măicuţa supraveghetoare, aşa 
că am luat icoana şi m-am dus direct la chilia ei”, a povestit comisarul Vitalie 
Josanu, ofiţerul care se ocupă cu patrimoniul cultural al judeţului. "La început, a 
spus că a plecat la masă şi a lăsat descuiat şi pe urmă m-a întrebat mirată cum de- 
am luat icoana. Simplu, cum putea s-o ia oricine! Nu contează neapărat valoarea ei, 
ci faptul că a lăsat-o fără protecție. Sper că a înţeles”. 


Paraclisul care adăpostește celebra icoană, dar şi o parte din trunchiul stejarului a 
fost ridicat în 1998 și sfințit un an mai târziu, când s-au împlinit 500 de ani de la 
descoperirea făcută de călugări. Aerul modern pare nepotrivit cu vechimea legen- 
dei, iar iconostasul din PVC nu ar fi avut ce să caute într-un asemenea loc. 


Credincioşii nu observă neapărat discrepanțele şi se adună, cu evlavie, într-o 
procesiune care se face pe 1 octombrie până la chilia Sfântului Chiriac, care este 


prăznuit în această zi din an, împreună cu Sfântul Iosif. 


Arhimandritul Chiriac Nicolau - iubitor de carte şi de biserică 


ARHIM. | 
CHIRIAC NICOLAU 

Arhimandritul Chiriac Nicolau, rămas în memoria public datorită actelor sale de 
binefacere, s-a născut la Piatra Neamţ, în 1839, a fost fiu de preot (tatăl său slujea 
la Biserica Precista) şi a învăţat carte la Mănăstirea Secu. S-a călugărit de tânăr şi a 
fost trimis cu ascultare la Mănăstirea Neamţ, de unde a plecat pe front la Războiul 
de Independenţă din 1877-1878. 


A fost confesor al brigăzii de ostași din Garnizoana Galaţi şi ordonanța unui 
general, care avea să-i lase o mică avere pentru fapte caritabile. După încheierea 
războiului, a lucrat ca revizor al bisericilor din Dobrogea, unde a reușit să 
înlocuiască limba slavonă cu cea română şi a fost primul călugăr decorat de regele 
Carol 1 cu "Steaua României” în grad de cavaler. 


După ce s-a întors la Neamţ, a îndeplinit întocmai dorinţa generalului şi a investit 
banii în repararea bisericilor din preajma mănăstirii, dar şi în construirea unei şcoli 
în satul Vânători, în anul 1895. Doi ani mai târziu, a donat şcolii o bibliotecă de 
5.000 de volume, întru "luminarea copiilor neștiutori de carte”. Cu aceeași 
dragoste, s-a aplecat şi asupra bolnavilor şi a donat bani Spitalului Târgu Neamţ, 
pentru îmbunătăţirea condiţiilor în care erau tratați cei suferinzi. 


Din anul 1890, când a fost făcut duhovnic şi arhimandrit în obștea Mănăstirii 
Neamţ, până în 1907, când a plecat la Domnul, arhimandritul Chiriac a mărturisit 
şi a îndreptat deopotrivă oameni de rând şi călugări şi s-a ostenit să le fie de folos 
celor aflați în nevoie. 

Teodor Danalache - Mănăstirea Bisericani 


Mănăstirea Bisericani este o mănăstire ortodoxă, cu obşte de călugări, situată în 
satul Scăricica, comuna Viişoara, în judeţul Neamţ (la doi kilometri mai jos se află 
satul Scăricica, iar la cinci kilometri sud, comuna Viişoara). Mănăstirea este situată 
la 12 kilometri vest de oraşul Piatra Neamţ, pe şoseaua Piatra Neamţ - Bicaz. 
Drumul în urcare, cu multe serpentine, este de o deosebită frumuseţe, având Valea 
Bistriţei pe dreapta, după care urmează lanţul munţilor acoperiţi cu codrii de 
conifere. 


Aşezământul de la Bisericani este construit în zona Muntelui Pietrosu, la o 
altitudine de 650 de metri. În secolul al XV-lea, în zona s-au nevoit mulţi 
schimnici, fapt pentru care în toponimia locului se păstrează până azi nume de 
călugări, precum: Muntele lui Simion, Muntele Averchie, Muntele lui Metodie, 
Muntele lui Varvara, Muntele Pir, Muntele Grecu, iar din secolul al XVII-lea şi 
Muntele Chiriac. Mulţi dintre aceşti monahi au trăit în apropierea Peşterii Sfântului 
cuvios Iosif de la Bisericani. 


Biserica mănăstirii poartă hramul Bună Vestire, această poartă amprenta modi- 
ficărilor efectuate de domnitorul Petru Rareş în 1535. Între 1626-1631 biserica este 
înconjurată de ziduri groase cu turnuri de apărare. Mai târziu între 1637-1638 
Vasile Lupu a construit un turn clopotniţă şi o serie de chilii. Datorită degradării în 
timp a construcțiilor, biserica este refăcută din temelii între 1780-1786 păstrându- 

se pronaosul din 1637. Tot atunci sunt construite şi chiliile din cărămidă, paraclisul 
Şi casele stăreţiei. Artizanul acestor lucrări este domnul Dimitrie Moruzi. 


Din punct de vedere al bogăției spirituale, Mănăstirii Bisericani a concurat, timp de 
aproape trei veacuri, cu vechea ctitorie a lui Alexandru cel bun - Mănăstirea 
Bistriţa, cea dintâi fiind una dintre cele mai importante mănăstiri din această zonă. 


Mănăstirea Bisericani - scurt istoric 


Iniţial, aici pare să fi existat o sihăstrie a Mănăstirii Bistriţa, într-un loc retras şi 
îndepărtat, mărginit la vest de Muntele Pietrosul, la sud de Dealurile Crucii şi 
Grecului, iar la nord de Muntele Varnava. 


leroschimonahul Iosif Sebastian, de la Mănăstirea Bistriţa, a plecat la Sfântul Mor- 
mânt al Domnului, după care a devenit pustnic vestit în pustiul Iordanului. În jurul 
lui s-au adunat încă cincisprezece călugări români şi doi greci, trăind în rugăciune, 
în peşterile din Valea Iordanului. 


Năvălind arabii în Ţara Sfântă, cuviosul Iosif şi-a luat ucenicii şi s-a întors la 
Bistriţa. Dar, negăsind aici liniştea necesară vieţii spirituale, s-a retras pe un munte 
înalt din apropiere, care s-a numit Muntele lui Iosif, iar mai târziu Muntele Bise- 
ricanilor, nevoindu-se în peşteri de piatră sau bordeie din lemn şi pământ. 


Cauza care i-a determinat să părăsească Mănăstirea Bistriţa nu trebuie căutată doar 
în dorinţa lor de a duce o existenţă cu totul izolată, ci şi în necesitatea de a respecta 

ritualul oriental al slujbelor religioase neîntrerupte pe care-l deprinseseră la Sfântul 
Mormânt. Căci anahoreţii lui losif, de două ori pe săptămână, în nopțile de 
miercuri spre joi şi sâmbăta spre duminică, slujeau şi se rugau fără întrerupere fă- 
când de veghe. Pentru acest insolit obicei li s-ar fi spus "bisericoşi” sau "bise- 
ricani", denumire ce s-a extins şi asupra aşezării monahale pe care ei au întemeiat- 
0, după părăsirea Mănăstirii Bistriţa. 


Pe la anul 1498, cuviosul Iosif şi toţi ceilalți închinători de la Bisericani au început 
să-şi ridice o biserică, dar cum nu dispuneau decât de propriile mijloace, se 
osteneau fără prea mare spor. Abia în vremea lui Ștefăniță Vodă (1517-1527), 
nepotul Sfântului Ştefan cel mare, călugării de la Bisericani reuşesc, cu ajutorul 
acestuia, să-şi ridice un lăcaş trainic de piatră. Şi tot Ștefăniță, terminând biserica, 
o înzestrează cu terenurile din jur, în ciuda protestelor pe care i le adresează obştea 
monahală de la Mănăstirea Bistriţa. Cu acestea, Sihăstria Bisericanilor se 
transformă într-un schit a cărui biserică se află pe propria sa moşie şi care va obţine 
deplină autonomie în raporturile sale cu Mănăstirea Bistriţa. 

Înmulţindu-se ucenicii, cuviosul Iosif a înălțat o biserică din lemn, în apropierea 
peşterii mari ale cărei urme se mai văd şi azi la circa 200 de metri sud de biserică. 
Mai târziu a fost numit Schitul Bisericani, adică al evlavioşilor, pentru că monahii 
se rugau neîncetat cu post şi lacrimi. Cuviosul Iosif a organizat rânduiala slujbei 
neîntrerupte, împărțind călugării în trei cete, fiecare ceată slujind trei ore, după 
modelul Mănăstirii Studion, din Constantinopol. La vremea aceea, era singura 
mănăstire cu această rânduială din ţara noastră. 


Războaiele Sfântului Ştefan cel mare şi sfânt i-au determinat pe călugări să pără- 
sească Bisericanii, pentru a se retrage la Sfântul Munte. Dar, coborând pe Valea 
Rea, nu departe de peşteră, izbucneşte dintr-un stejar o vedenie de fulger. În faţa 
ochilor li se înfăţişează Sfânta Fecioară Maria, care cu duioşie i-a îndemnat să se 
întoarcă în muntele nostru, pentru că şi acolo este grădina sa. 


În semn de amintire şi veşnică cinstire a acelei minuni, într-un stejar este aşezată o 
icoană, la care se perindă credincioşi din toată ţara, care aprind lumânări şi candele. 
Scena celor patru călugări cu vedenia Maicii Domnului este imortalizată pe un 
tablou pictat, aflat sub icoana Maicii Domnului, în stânga pronaosului. 

Toate aceste date sunt consemnate într-un istoric al mănăstirii de la începutul 
veacului trecut, dar cercetările recente impun o serie de corecturi, adăugând multe 
alte decenii la vechimea aşezământului. 


Se pare că primul schit de lemn s-a ridicat aici încă din vremea domnitorului 
Alexandru cel bun, acesta făcând şi primele donaţii. Mai târziu, Sfântul Ştefan cel 
mare, Ștefăniță Vodă, Petru Rareş şi Alexandru Lăpuşneanu s-au înscris şi ei 
printre ctitorii - donatori, Ştefăniţă Vodă fiind acela care a ridicat prima biserică de 
zid. 


În primele decenii ale secolului al XVII-lea, moşia Schitului Bisericani se extinde 
vertiginos prin danii domneşti şi boiereşti dar şi prin cumpărături, ajungând să 
cuprindă o mare parte din cursul mijlociu al râului Bistriţa, până dincolo de Bicaz 
şi aproape toată Valea Tarcăului. 

Constantin Movilă, Ştefan Tomsa al II-lea, Radu Mihnea şi Miron Barnovschi sunt 
acei domni ai ţării care, în afara unor întinse suprafeţe de teren şi păduri, 
înzestrează obştea monahală de aici cu un mare număr de biserici, mori şi stane 
aducătoare de mari şi importante venituri. În aceste condiţii nu este de mirare că, 
încă de la începutul secolului al XVII-lea, Schitul Bisericani este recunoscut ca 
"mănăstire", ajungând să se numere printre cei mai mari proprietari funciari de pe 
Valea Bistriţei. 

Această perioadă, atât de rodnică sub aspect economic, se manifestă pozitiv şi în 
dezvoltarea ansamblului de locuințe al mănăstirii. În anul 1627, sub Miron 
Barnovchi Movilă, se construiesc primele trei turnuri ce vor marca tot atâtea colţuri 
ale incintei, iar în anul 1631, în timpul domniei lui Moise Movilă, marele logofăt 
Dumitraşcu zideşte şi turnul cel mare din colţul sud-vestic. 


Tot în acea perioadă, sau în anii imediat următori, se construiesc şi zidurile de 
incintă dintre aceste turnuri, Mănăstirea Bisericani transformându-se într-un loc 
sigur chiar şi în vremurile cele mai tulburi. De asemenea, în anul 1637, sub 
domnitorul Vasile Lupu, s-a zidit pronaosul şi clopotniţa de deasupra sa, trapeza cu 
pivniţă şi mai multe chilii de lemn. 


La începutul secolului al XVIII-lea, Mănăstirea Bisericani continua să rămână unul 
dintre cele mai importante aşezăminte monahale din această parte a ţării. Pe harta 
întocmită de Dimitrie Cantemir, printre puţinele obiective consemnate pe Valea 
Bistriţei, figurează totuşi şi Mănăstirea Bisericani. 


Dar biserica lui Ștefăniță Vodă, cu adaosurile ei din anul 1637, începe să se ruineze 
şi în anul 1786 este refăcută din temelii, după cum aflăm din pisania de la intrare, 
care spune: "Această sfântă biserică ce prăznuieşte Buna Vestire, fiind întâiu zidită 
de Ştefan Vodă fiul lui Bogdan Vodă, din leat 7020 (1512) şi fiind învechită şi 
pornită spre rasipire s-au prefăcut din temelie de iznoavă cu ajutorul şi mila lui 
Dumnezeu, în zilele luminatului Domnului nostru Constantin Dimitrie Moruzu 
Voievod, prin silinţa şi osteneala ieromonahului Ioil, egumen de Bisericani, leat 
1786, iunie 20." 


Ar Dr De De De De De Dr De De De De De De De De De De de de dr dr fr A 


Xp PP XP Xe IE IP e e e e e e e e e DP E E E XX 


Se de Ar dr Dr de Ar Dr De de Ar Dr De de dr Dr De de dr Dr De dr dr fr A Ir 


" VTRAŞ? e 53 3012:0Î7 507 AZ DU 
FIAT UMAN: AER 
 IOCHMTZ STETZCATIMTE -SANNTEARI 
 TE-ANTMAMM MASS ASIBHOAS: Ar 


“TOT ÂGLIMMAA (8-A HI: 

* VIBE: LUKE T96A3:KTATOŢLOP2A | 
MASA MRATS- A MH&:HOBTI | 
| a) STAȚ TEA TTUG MO 08 Fii 
ADR SHI k ie AS 


În legătură cu cele cuprinse în pisanie se impun două observaţii. În primul rând, 
data primei zidiri (1512) este eronată, deoarece Ștefăniță Vodă a urcat pe tronul 
Moldovei abia în anul 1517 şi nu este exclus ca cel ce a realizat această inscripţie 
să fi copiat greşit data respectivă de pe cea originară. Pe de altă parte, s-a constatat 
că refacerea din anul 1786 nu a fost chiar totală, deoarece s-a mai păstrat pronaosul 
din anul 1637, cu camera clopotelor de deasupra sa. 


Din 1959 până în 1991 a purtat rolul de schit al Mănăstirii Bistriţa aflată în satul 
vecin Bistriţa. După anul 1974, protosinghelul Atanasie Cismasu a continuat aici 
viaţa monahală, ţinând slujbe în biserica sărbătorile, iar vinerea la iconiţa aflată în 
mica capelă, construită până la 30 mai 1898 de Constantin Andreiescu din Piatra 
Neamţ, aflată la 500 de metri mai jos de biserică. 

În anul 1991, prea fericitul Daniel, pe atunci mitropolit al Moldovei şi Sucevei, 
ridică schitul la rang de mănăstire, devenind independentă. În locul părintelui 
Atanasie, ajuns în vârstă înaintată şi bolnav, este numit stareţ, în 1993, Proto- 
singhelul Serafim Mihali, care începe să facă unele reparaţii, să construiască o 
clădire pentru chilii şi un grajd. 


Mănăstirea Bisericani - arhitectură şi podoabe 


Intrarea în biserică se află pe latura de sud, printr-un portal de piatră sculptată ce 
reproduce cunoscutul motiv al baghetelor încrucişate. Acelaşi motiv reapare şi la 
chenarul de piatră al celor două ferestre ale turnului: una amplasată asimetric pe 
faţada sudică, cealaltă în axul peretelui de apus. 


Turnul-clopotniţă este o construcție masivă, căreia 1 s-a redus din înălțime cu 
prilejul lucrărilor din anul 1786. În exterior, sânurile laterale ale bisericii au formă 
dreptunghiulară, pe cel sudic fiind amplasat un cadran solar de piatră. Absida 
altarului, de formă pentagonală, are două ferestre mari care înlocuiesc obişnuita 
fereastră în ax, ca la Socola şi la Sfântul Gheorghe din laşi. 

Pe latura de miazănoapte, unde alunecările de teren constituie un permanent 
pericol, s-a construit un zid de sprijin care acoperă absida nordică şi tot corpul 
bisericii. Tot pe această latură, până la colţul nord-vestic al incintei, se înşiră cinci 
contraforturi masive, două dintre ele sprijinind zidul dublu al bisericii. În afara 
acestora, nu mai întâlnim decât un singur contrafort, în colţul sud-vestic al turnului. 


Întreaga construcţie a ansamblului monahal degaja o atmosferă de echilibru şi 
austeritate. Doar şirul de ocniţe aflat sub cornișă şi eleganța turlei de deasupra 
naosului mai nuanţează suprafeţele exterioare, altfel monotone. 


În interior, dacă exceptăm pronaosul adăugat în anul 1637, nu putem distinge decât 
o singură încăpere, divizată în trei nave cu ajutorul a două arce transversale. 
Traversa mediană, care include absidele laterale, dând spaţiului o formă ovoidală, 
preia descărcarea sistemului de boltire cu arce suprapuse şi pandantivi, deasupra 
căruia se înalţă o turlă zveltă, în contradicţie cu masivitatea restului construcției. 

Învelitoarea bisericii este realizată din sită, în trei ape, şi marchează printr-o 
lucarnă oarbă tainiță. Naosul are câte două ferestre pe fațadele de nord şi de sud, 
caracteristică proprie secolului al XVIII-lea, iar în peretele vestic se află uşile 
scărilor ce duc în turn şi la tainiţa de sub acoperiş. 


Biserica nu are zugrăveală decât pe calota şi pandantivii bolților. În schimb, cata- 
peteasma, executată probabil cu prilejul lucrărilor din 1786, este de o rară frumu- 
seţe. Ornamentaţia bogată, de o vivacitate cromatică ieşită din comun, contrastează 
cu sobrietatea icoanelor zugrăvite pe fonduri mate, de o discreţie care impune. 
Între registrele cu icoane s-au cruțat benzi libere în care s-au pictat mănunchiuri 
miniaturale de trandafiri, după modelul desenelor populare. 


În acelaşi spirit s-au realizat şi uşile împărăteşti, remarcabile prin sculptură densă 
de arabesc a suprafeţelor dinspre naos. Lucrate din scânduri mari de stejar, uşile 
diaconeşti se menţin pe aceleaşi coordonate stilistice, însă decorația sculpturală 
este mai aerisit spațiată, întărind expresivitatea picturilor din zonele centrale. 

Abia în anul 1885 se amenajează sumar un penitenciar, dar după o scurtă perioadă 
de funcționare clădirile sunt iarăşi părăsite, circa 10 ani, până în anul 1905, când au 
fost preluate de "Societatea pentru profilaxia tuberculozei" şi transformate în 
sanatoriu. De atunci s-au succedat mai multe etape de amenajări, modificări şi 
construcţii, datorită cărora este destul de greu de reconstituit vechea configurație a 
complexului mănăstiresc. 


Ansamblul sanatorial mai păstrează totuşi, în afara bisericii, şi alte elemente al 
căror aspect monumental poate constitui un prețios indiciu în aprecierea confi- 
a fost fragmentat pe orizontală cu prilejul consolidărilor din anul 1990, impre- 
sionează şi astăzi prin grosimea zidurilor, prin prezenţa contraforturilor exterioare 
ŞI, în general, printr-o masivitate proprie unor asemenea construcții. 


La nord-vest şi la sud-est, turnurile rotunde au fost parţial sau integral încorporate 
noului ansamblu, dar modificările efectuate n-au putut elimina unele trăsături 
specifice secolului al XVII-lea, pe care le întâlnim şi la Palatul Cnejilor, de la 
Ceahlău. În sfârşit, fragmentul de zid care se mai păstrează între turnul nord-vestic 
şi clopotniţă pune în evidenţă rezistenţa deosebită a incintei care se construise în 
jurul bisericii, încă din secolul al XVII-lea. 


Mănăstirea Bisericani 

Fosta capelă a mănăstirii rămâne însă cea mai interesantă dintre vechile părți 
componente păstrate până astăzi. Împărţită în două printr-un planşeu de etajare, 
poate fi apreciată ca o construcție destul de înaltă şi de masivă, realizată într-un 
spirit arhitectural puţin amalgamat. 


Portalul de la intrare e susţinut de doi pilaştri angajaţi, iar interiorul, în formă de 
navă, este acoperit de o calotă sferică sprijinită pe patru arce care se îmbină în 
consolă. Altarul, boltit în sfert de sferă, este delimitat printr-un arc ce se descarcă 
în zidurile exterioare şi de care este ancorat iconostasul. În orice caz, proporţiile şi 
eleganța acestui paraclis atestă bogăţia şi însemnătatea la care ajunsese Mănăstirea 
Bisericani în ultimele decenii ale secolului al XVIII-lea. 

Teodor Danalache - Peştera Sfântului Chiriac de la Bisericani 


Peştera Sfântului Chiriac de la Bisericani este unul dintre locurile de pelerinaj din 
jurul Mănăstirii Bisericani. 


Sfântul cuvios Chiriac este prăznuit în ziua de | octombrie, împreună cu Sfântul 
cuvios losif de la Bisericani. Hotărârea canonizării celor doi sfinţi de la Mănăstirea 
Bisericani a fost luată de membrii Sfântului Sinod în şedinţa sinodală din data de 
5-7 martie 2008, iar proclamarea solemnă a canonizării lor a avut loc în data de 5 
iunie 2008, la Mănăstirea Neamţ. În urma proclamării locale a canonizării Sfinţilor 
cuvioşi losif şi Chiriac de la Bisericani, prima prăznuire a celor doi sfinți români a 
avut loc în dată de 1 octombrie 2008. 


Mănăstirea Bisericani se află în comuna Viişoara, judeţul Neamţ. Sfântul cuvios 
Iosif este primul sihastru cunoscut cu numele din muntele din jurul actualei 
mănăstiri, acesta fiind socotit şi ctitorul cel dintâi al Mănăstirii Bisericani. După 
depunerea voturilor monahale, în Mănăstirea Bistriţa nemţeană, cuviosul îşi va 
îndrepta paşii spre Țara Sfântă. După câțiva ani petrecuţi în pustia de lângă râul 
Iordan, împreună cu alți câțiva pustnici ucenici, acesta va întemeia prima 
comunitate monahală românească din Țara Sfântă. Odată cu invaziile arabe asupra 
locurilor sfinte, cuviosul losif îşi va lua ucenicii şi se va întoarce în ţară, unde se va 
opri la Mănăstirea Bistriţa. 

Datorită răutăţii otomanilor, care le incendiază biserica, grupul de monahi ne- 
voitori doresc să ia calea Sfântului Munte Athos, însă Maica Domnului îi opreşte, 
apărându-le pe drum, în dreptul unui stejar. Pentru aceasta, cuvioşii se opresc în 
pădurile din Munţi Neamţului, unde întemeiază Schitul Bisericani. Pe locul 
acestui schit se află astăzi mănăstirea omonimă. 


Peştera Sfântului Chiriac de la Bisericani 


Sfântul cuvios Chiriac a trăit şi s-a nevoit la începutul secolului al XVII-lea, în 
obştea monahală de la Mănăstirea Bisericani, care aduna pe atunci peste o sută de 
monahi. Dorind a duce viaţă pustnicească, cuviosul a luat binecuvântare de la 
duhovnicul său şi s-a retras într-o peşteră naturală din "Muntele lui Simon”. În 
această peşteră, cuviosul se va nevoi în aspre nevoinţe vreme de aproape şaisezi de 
ani, după mărturia Sfântului Dosoftei al Moldovei. 


Într-un manuscris din anul 1888, cunoscut drept "Patericul Sfinţilor din Moldova”, 
găsim scris: "În anul 1660, prea cuviosul părintele nostru Chiriac, din tânără vârstă 
îmbrățişând viaţa monahicească, în sfânta Mănăstire Bisericani, şi sporind întru 
adâncă smerenie şi întru îndelungă răbdare şi iubind sărăcia lui Hristos de bună- 
voie, s-au îndepărtat cu totul de petrecerea cea împreună cu oamenii şi s-au 
sălăşluit prin munţi şi prin stâncile cele înfricoşate de pe lângă râul Bistriţa şi 
acolo, cu trupul gol, s-au nevoit în singurătate, în ger şi în arderea soarelui, 
şaisezeci de ani, până la sfârşitul său, şi se serbează la 31 decembrie." 

Sfântul ierarh Dosoftei, mitropolitul Moldovei, l-a cunoscut pe Sfântul Chiriac încă 
din timpul vieţii, după trecerea acestuia la cele veşnice, ierarhul închinându-se 
moaştelor cuviosului, după cum el însuşi mărturiseşte: "Apucat-am, în zilele 
noastre, părinți înalți la bunătăţi şi nevoinţe şi plecaţi la smerenie adâncă: pe 
părintele Chiriac de Bisericani, gol petrecând şi ascuns în munte vreme de şaizeci 
de ani." 


Sfântul cuvios Chiriac de la Bisericani este unul dintre cei mai mari sihaştri din 
țara noastră, acesta petrecând o viaţă îngerească, într-o desăvârşită lepădare de 
sine, în golătate trupească şi în neîncetată rugăciune. După trecerea la cele veşnice, 
moaştele sale au fost păstrate în peştera în care s-a nevoit atâţia zeci de ani, până ce 
monahii au construit un paraclis închinat lui. În cele din urmă, datorită greutăților 
istorice din ţara noastră, din evlavie şi dorința de a-l păzi în cinstire, trupul 
cuviosului a fost împărțit. 


Paraclisul de la Mănăstirea Bisericani, în care sunt păstrate moaştele Sfinţilor 
cuvioşi losif şi Chiriac de la Bisericani, îşi serbează hramul în ziua de | octombrie, 
când este prăznuit Acoperământul Maicii Domnului. Procesiunea cu moaştele celor 
doi sfinţi cuvioşi, care are loc în această zi, adunând nenumărați preoţi şi cre- 
dincioşi din ţară, porneşte din paraclisul mănăstirii se se încheie le Peştera 
cuviosului Chiriac. 


Ar Dr De De De De De Dr De De De De De De De De De De de e dr dr Ar A 


Xp e PP 0 Xe IP IP e e Ie e e e e e e DP E E XX 


"Rugăciunea şi liniştea iubind, nevoinţa şi răbdarea îmbrățişând, patimile cele 
pierzătoare le-aţi stins cu ostenelile pustiei, Sfinţilor cuvioşi Iosif şi Chiriac de la 
Bisericani. Unul, luminător al chinoviei s-a făcut şi iscusit păstor, iar celălalt, 
sfeşnic al luminii neînserate s-a arătat, prin rugăciunea cea înaltă. Povăţuitori 
sihaştrilor, ocrotitori ai celor din nevoi şi celor mâhniţi mângâietori, Sfinților 
cuvioşi losif şi Chiriac, cei ce aţi dobândit rugăciunea cea de foc şi vase alese ale 
Sfântului Duh v-aţi făcut, rugați-vă lui Dumnezeu, să dăruiască sufletelor noastre 
pace şi mare milă!" 

Istoria Mănăstirii Bisericani 


leroschimonahul losif Sebastian, de la Mănăstirea Bistriţa, a plecat la Sfântului 
Mormânt al Domnului, după care a devenit pustnic vestit în pustiul Iordanului. În 
jurul lui s-au adunat încă cincisprezece călugări români şi doi greci, trăind în 
rugăciune în peşteri din valea Iordanului. 


Năvălind arabii în ţara sfântă, cuviosul losif şi-a luat ucenicii şi s-a întors la 
Bistriţa. Dar, negăsind aici liniştea necesară vieţii spirituale, s-au retras pe un 
munte înalt din apropiere (care s-a numit Muntele lui Iosif, iar mai târziu Muntele 
Bisericanilor), nevoindu-se în peşteri de piatră sau bordeie din lemn şi pământ. 


Înmulţindu-se ucenicii, cuviosul Iosif a înălţat o biserică din lemn în anul 1492, în 
apropierea peşterii mari ale cărei urme se mai văd şi azi la circa 200 m sud de 
biserică. Mai târziu a fost numit Schitul Bisericani, adică al evlavioşilor, pentru că 
monahii se rugau neîncetat cu post şi lacrimi. 


Cuviosul losif a organizat rânduiala slujbei neîntrerupte, împărțind călugării în trei 
cete, fiecare ceată slujind trei ore, după modelul mănăstirii Studion din Constan- 
tinopol. La vremea aceea, era singura mănăstire cu această rânduială din ţara 
noastră. 

Prima minune de la Bisericani l-a determinat pe domnitorul Ştefan cel mare şi sfânt 
să pună fundaţia unei biserici din piatră. Apoi, în timpul domniei lui Carol I, o 
parte din mănăstirile româneşti au fost transformate în puşcării, iar la Bisericani se rr 
mai întâmpla o minune: deţinuţii bolnavi, în loc să slăbănogească, se întremau. 


La început, la Bisericani era o biserică din lemn cu hramul „Buna Vestire“. A fost 
ridicată în a doua jumătate a secolului al XV-lea de câţiva sihaştri de la un schit de 
pe Valea Iordanului din Țara Sfântă. Aşezarea pustnicească s-a numit la început 
„Sihăstria lui Iosif“, după numele cuviosului losif, întemeietorul aşezării, alături de 
ucenicii săi veniţi din pustiul Iordanului. 

Ad Studion din Constantinopol. Astfel, obştea mănăstirii era împărțită în trei cete: o 
Jr ceată se ruga opt ore, a doua lucra cu mâinile (împletea metanii, coşuri etc.), iar a 
A treia se liniştea la chilii. 

Din opt în opt ore, se schimbau la biserică, astfel încât lauda lui Dumnezeu se să- 
vârşea necontenit. Pentru râvna lor, în secolele XV-XVI, sihăstria a căpătat 
denumirea de „Sihăstria bisericanilor“, adică „a evlavioşilor, bisericoşilor“. Dar 
poate cel mai preţios dar adus de călugări a fost Rugăciunea inimii sau Rugăciunea 
lui lisus, care, până atunci, era mai puţin cunoscută în Moldova. 


Urmaşii cuviosului losif i-au urmat exemplul vieţuirii pline de sfinţenie, iar despre 
unul dintre ei, cuviosul Chiriac, se spune că s-a nevoit în munte şaizeci de ani. La 
moaştele acestui pustnic s-a închinat Sfântul mitropolit Dosoftei al Moldovei, după 
cum singur mărturiseşte în cartea „Viaţa şi petrecerea sfinților“: „Eu, nevrednicul 
Vlădica Dosoftei, m-am învrednicit să mă închin la moaştele celui dintâi între 
sfinți, părintele Chiriac, care s-a nevoit în peşteră în Muntele Bisericani vreme de 
şaizeci de ani, ajungând la măsura lui Onufrie cel mare“. 


„Rămâneţi pe loc, că şi aceasta este grădina mea!“ 


În anul 1476, biserica din lemn a fost jefuită şi incendiată de turci în timpul bătăliei 
de la Războieni, iar în 1498 a fost incendiată pentru a doua oară. Rămaşi fără 
biserică şi văzându-şi liniştea tulburată de frecventele bătălii şi năvăliri ale cotro- 
pitorilor, călugării, în frunte cu stareţul lor, cuviosul Iosif, s-au hotărât să plece în 
Sfântul Munte Athos, cunoscut ca Grădină a Maicii Domnului. 


Dar nu au mers însă decât vreo 700 de metri şi o femeie, îmbrăcată împărăteşte, le- 
a vorbit dintr-un stejar: 
- Părinților, unde vreţi să plecaţi? 


- Ne ducem la Athos, în Grădina Maicii Domnului, au răspuns ei. 


- Rămâneţi pe loc, că şi aici este grădina mea!, le-a poruncit Maica Domnului şi s-a 
făcut nevăzută. 


In urma acestei minuni, părinţii s-au întors şi, drept mulţumire, au aşezat o icoană a 
Maicii Domnului în acel stejar, iar pe locul ce poartă şi azi numele „la Iconiţa“ s-a 
ridicat apoi o bisericuţă. 


O mănăstire cu o viaţă duhovnicească foarte bogată 
Minunea de la Bisericani l-a determinat pe domnitorul Ştefan cel mare şi sfânt să 


pună fundaţia unei biserici din piatră, după cum scrie Nicolae Iorga în „Istoria 
Bisericii Româneşti“. Construcţia lăcaşului a fost continuată de Ștefăniță Vodă 

(1517-1527), nepotul lui Ştefan cel mare. La începutul secolului al XVII-lea, moşia 
Schitului Bisericani s-a extins mult, prin danii domneşti şi boiereşti, ajungând să 
cuprindă o mare parte din cursul mijlociu al Bistriţei şi aproape toată Valea Tar- 
căului, astfel că schitul s-a transformat într-o mănăstire cu o viaţă duhovnicească, 
dar şi culturală, foarte bogată, şi cu o obşte de aproximativ 800 de călugări. 


La Mănăstirea Bisericani a luat fiinţă şi prima tipografie din Moldova, adusă de la 
Kiev în timpul mitropolitului Dosoftei. Aici s-au tipărit „Scara“ Sfântului loan 
Scărarul, „Vieţile Sfinţilor“, „Minunile Maicii Domnului“, evanghelii, psaltiri, 
octoihuri, ceasloave, un volum al „Filocaliei“. Călugării de aici erau vestiți 
traducători de limbă greacă şi slavonă, o parte dintre manuscrisele traduse păs- 
trându-se la biblioteca Academiei Române. 


De la Mănăstirea Bisericani s-au ridicat episcopul Mitrofan de Buzău, vestit 
tipograf şi traducător al Bibliei lui Şerban Cantacuzino din 1688, sau călugărul 
Misail, mare cărturar, autorul „Letopiseţului Ţării Moldovei“. 


Aerul binecuvântat ce vindeca deţinuţii 


În timpul domniei lui Carol I, o parte dintre mănăstirile româneşti au fost tran- 
sformate în puşcării. O astfel de lovitură a primit-o şi Mănăstirea Bisericani, care, 
în 1872, a fost transformată în închisoare, aici fiind trimişi oponenții politici ai 
regimului. La Bisericani se petrecea însă o minune: în timp ce la închisoarea de la 
Pângăraţi, aflată nu departe, deținuții mureau în masă din cauza bolilor de plămâni, 
la Bisericani deţinuţii nu numai că nu se îmbolnăveau, dar chiar se întremau. 


„Aerul binecuvântat de aici le strica planurile celor care voiau să-i extermine pe 
deţinuţi. În urma cercetărilor, s-a stabilit că aici există o concentraţie mare de ozon. 
Părintele Cleopa Ilie mi-a explicat că aerul binefăcător se datorează harului, po- 
gorât peste aceste locuri odată cu arătarea Maicii Domnului călugărilor care, deza- 
măgiţi, voiau să părăsească mănăstirea“, spune părintele protosinghel Serafim 
Mihali, stareţul mănăstirii. 


În 1905, la Bisericani s-a mai petrecut o minune: în noaptea Învierii, zidurile 
închisorii s-au prăbuşit, moment după care închisoarea a fost desființată, iar mă- 
năstirea şi-a recăpătat liniştea de dinainte. După puţină vreme, s-a decis înfiinţarea 
aici a unui sanatoriu pentru cei bolnavi de cea mai ucigătoare maladie a acelor 
vremuri, tuberculoza pulmonară, sanatoriu care există şi în prezent. Frica de a fi 
contagiaţi i-a gonit pe puţinii vieţuitori ai obştii monahale, rămânând un singur 

preot bătrân care slujea într-o căsuţă cu cerdac, clădită în faţa stejarului „de la 
Iconiţă“, locul unde se arătase Maica Domnului, cu sute de ani în urmă. 


În aceste condiţii, mănăstirea a devenit un schit ce depindea canonic şi admi- 
nistrativ de Mănăstirea Durău (1904-1960), apoi de Mănăstirea Bistriţa, până în 
1990. 


Cu binecuvântarea prea fericitului Părinte Daniel, patriarhul Bisericii Ortodoxe 
Române, în anul 1990, în vremea arhipăstoririi ca mitropolit al Moldovei şi 
Bucovinei, aşezământul de la Bisericani s-a reînfiinţat ca mănăstire. 

Sub milostivirea Maicii Domnului de la Bisericani 


"esdoxologia.ro 

Oricine va păşi în paraclisul Mănăstirii Bisericani va observa că în locul unde eram 
obișnuiți să vedem iconostasul Maicii Domnului se află un cub de sticlă, ce 
adăposteşte un trunchi de copac. E vorba de trunchiul stejarului în care, în luna 
iulie a anului 1449, Preasfânta Născătoare de Dumnezeu se arăta Sfântului cuvios 
Iosif şi ucenicilor săi, îndemnându-i să nu-şi împlinească gândul lor de a pleca în 
Sfântul Munte Athos, căci „şi aici este grădina Sa”. 


Deasupra acestui trunchi se află astăzi, spre închinarea şi bucuria pelerinilor, 
iconiţa Maicii Domnului, făcătoare de minuni. În jurul acesteia sunt mereu felurite 
flori, aduse ca prinos de recunoştinţă de cei care s-au tămăduit de diferite boli sau 
au fost izbăviţi din necazuri cumplite. 


lată istoria ei: 
Icoana Maicii Domnului de la Bisericani este legată de o întâmplare minunată din 


viața Sfântului Iosif de la Bisericani. Acesta a fost întemeietorul obştii monahale 
de aici şi a mănăstirii unde rugăciunea nu înceta niciodată. Modelul său era 

Mănăstirea Studion din Constantinopol. Dar vremurile în care trăiau el cu ucenicii 
săi erau tulburi din pricina cotropitorilor ce se războiau cu marele Ştefan. Prin 
îngăduinţa lui Dumnezeu, tătarii le vor incendia bisericuţa de lemn, ruinând totul în 
calea lor. 


Cu sufletul umilit de încercări şi cu inima îndurerată, călugării, în frunte cu Sfântul 
cuvios losif, doreau să se retragă de la Bisericani spre Sfântul Munte Athos. Astfel, 
într-o zi de iulie a anului 1449, cu bruma de lucruri rămase, când coborau valea de 
la schitul lor, într-un stejar a izbucnit o vedenie de fulger. Era Maica Domnului, 
Stăpâna Sfântului Munte, dar şi Mamă a lor, a monahilor. Se arătase în trup, 
mângâindu-le durerea sufletelor lor. „Unde vă duceţi, părinților?”, i-a întrebat ea 
cu blândețe.,,Mergem în Muntele Athos, în Grădina Maicii Domnului”, au răspuns 
aceştia. „Rămâneţi pe loc, părinților, căci şi aceasta este grădina Mea”. 


Mâinile Amândurora ne cheamă şi acum 


Scena celor patru călugări, cu vedenia Maicii Domnuluilui în stejar, a fost zugră- 
vită pe iconostasul Maicii Domnului din biserica voievodală a Mănăstirii 
Bisericani, în anul 1517, dar şi pe peretele din dreapta paraclisului acesteia, ce 
poartă hramul „Acoperământul Maicii Domnului”. 


Aplecându-se spre scorbura stejarului, călugării au găsit atunci într-însa o icoană a 
Maicii Domnului, păstrată până astăzi. Pe acel loc ei au înălțat o bisericuță din 
lemn, iar după câțiva ani, prin ajutorul voievodului Ştefan cel mare și al urmașului 
său, Ștefăniță Vodă, a fost zidită biserica de piatră de la Bisericani, la circa 800 de 
metri de acel loc. 


În icoana Maicii Domnului de la Bisericani, Preasfânta Fecioară şi Pruncul sunt 
veseli şi senini. Culorile veșmintelor lor strălucesc, deşi însăși icoana este foarte, 
foarte veche. Mâinile Amândurora au tot chemat pe oameni şi ne cheamă şi acum. 
Sub privirile lor blânde şi milostive s-au odihnit şi şi-au aflat vindecare şi izbăvire 
mii de oameni, începând de la acel moment - iulie 1449. 


Vindecătoare a celor care suferă de boli ale plămânilor 


Părintele arhimandrit loanichie Bălan scria că unele icoane sunt vindecătoare de 
boli, izgonitoare de duhuri rele, iar altele sunt aducătoare de ploi binecuvântate şi 
protectoare ale mănăstirilor şi familiilor credincioase. Fără îndoială, toate icoanele 
sunt făcătoare de minuni şi ajutătoare credincioşilor. Dar unele poartă o harismă 
specială, pe care o simte numai cel ce se roagă cu stăruinţță şi cu lacrimi în faţa lor. 

Este adevărat că minunile ţin de credinţa şi rugăciunea credinciosului, iar nu de 
mărimea, vechimea ori calitatea icoanei. Sunt, însă, unele icoane special alese de 
Maica Domnului, prin intermediul cărora s-au săvârşit minuni deosebite. O astfel 
de icoană este şi cea de la Mănăstirea Bisericani, care are şi darul de a curma 
durerile celor care suferă de boli ale plămânilor. 

Maria Burlă - Ansamblul de astăzi al Mănăstirii Bisericani şi durerea vechii 
sale biserici 


Splendida biserică voievodală a Mănăstirii Bisericani, ascunsă astăzi de zidurile 
Spitalului de Ftiziopneumologie, își aşteaptă, tăcută, restaurarea. Împodobită în 
interior cu vechi şi prețioase sculpturi în lemn, dar şi icoane vechi de sute de ani, 
ea e o nestemată uitată, ce se vrea repusă în valoarea sa de odinioară. 


o a TO OORTO Bala 


Biserica veche a Mănăstirii Bisericani 

În anul 1998, la Bisericani, în locul în care s-a arătat Maica Domnului în stejar 
Sfântului cuvios losif şi ucenicilor săi în anul 1449, s-a construit un paraclis cu 
hramul „Acoperământul Maicii Domnului”. În interiorul acestui paraclis, acolo 
unde, de obicei, în biserici se află iconostasul Maicii Domnului, la Bisericani se 
poate vedea trunchiul stejarului care a fost tăiat în anul 1968, la ordinul auto- 
rităților comuniste, deoarece icoana Maicii Domnului - făcătoare de minuni - 
devenise loc de pelerinaj pentru sute şi mii de oameni. 


Paraclisul a fost sfințit la 3 octombrie 1999, la împlinirea a 500 de ani de la 
arătarea Maicii Domnului. Tot prin eforturile monahilor de aici, s-au ridicat noi 
chilii şi o gospodărie anexă, iar în prezent se lucrează la înveşșmântarea cu pictură a 
noii biserici de piatră construite, ce poartă ocrotirea Sfântului proroc Ilie Tes- 
viteanul. Temelia acesteia din urmă a fost pusă în anul 2003. Alături de ea se ridică 
un nou ansamblu mănăstiresc: chilii, clopotniță, arhondaric. Mai este mult de lucru 
ŞI orice ajutor este binevenit. 


Ce a mai rămas din vechiul ansamblu al aşezării monahale 


Trebuie să amintim faptul că din vechiul ansamblu al Mănăstirii Bisericani, călu- 
gărilor vieţuitori de aici le-a rămas doar biserica voievodală, ce are ca hram 

praznicul Buneivestiri. În anul 2012 ea a împlinit cinci secole de când a fost 
construită. 


lată ce s-a întâmplat cu celelalte imobile: În anul 1911, o parte din clădirile ce 
înconjoară biserica voievodală a Mănăstirii Bisericani, au fost preluate în mod 
abuziv de vechiul Sanatoriu de la Bisericani, astăzi Spitalul de Ftiziopneumologie, 
iar în anul 1940, şi cele care mai rămăseseră. Astfel monahii au fost nevoiţi să se 
retragă mai la deal, la „Sfânta Iconiţă”, unde se construieşte actualul ansamblu 
mănăstiresc, cu dependinţele sale. 


Splendida biserică voievodală a Mănăstirii Bisericani, ascunsă astăzi de zidurile 
Spitalului de Ftiziopneumologie, își aşteaptă, tăcută, restaurarea. Împodobită în 
interior cu vechi şi prețioase sculpturi în lemn, dar şi icoane vechi de sute de ani, 
ea e o nestemată uitată, ce se vrea repusă în valoarea sa de odinioară. Fisurile mari 
din pereți, atât la interior vestesc strigătul ei mut. Obştea sa se luptă s-o renoveze și 
s-o înveşmânteze în pictură, dar are nevoie de sprijin şi de fonduri. 

In interior, pietrele înnegrite de fumul lumânărilor aprinse pentru sfânta slujire 
vorbesc şi astăzi despre trecut. Aici au îngenunchiat toţi ucenicii Sfântului cuvios 
Iosif, cel care avea să întemeieze prima obşte a Bisericanilor. 


Tot aici, în întunericul și liniștea nopților, râuri de rugăciuni se revărsau spre tot 
ținutul Neamţului din inimile înfierbântate de dragostea dumnezeiască a călu- 
gărilor. Astăzi, pe măsuţa unde cândva a fost altarul, am regăsit o copie a iconiţei 
făcătoare de minuni a Maicii Domnului din stejarul de la Bisericani, înaintea căreia 
pâlpâia o candelă. Alături, cineva pusese un bucheţel de brândușe şi câteva fire de 
busuioc. 


Soldaţi, călugări şi bolnavi, laolaltă în cimitirul mănăstirii 


Există o tradiție, păstrată cu sfinţenie de călugări: la fiecare început de octombrie, 
are loc o procesiune în cinstea Sfinților cuvioşi Iosif şi Chiriac, de la paraclisul 
Mănăstirii Bisericani până la această peşteră, în timpul căreia se se citeşte acatistul 
celor doi sfinți canonizați în 2008, ale căror sfinte moaşte se află spre închinare în 
biserica voievodală. 


Părintele Maxim, vieţuitor al mănăstirii, consideră că mai sunt multe alte peșteri în 
împrejurimi, nedescoperite încă, ce au adăpostit în ele sfinţi călugări pustnici. 

Tot în împrejurimile bisericii voievodale de la Bisericani, la circa 400 de metri, se 
află şi cimitrul aşezării monahale, unde odihnesc alături de călugări, soldați din 
cele două războaie mondiale şi bolnavii ce au murit în sanatoriu şi care, neavând 
familie, au fost înmormântați de părinții mănăstirii. 


Părintele Maxim ne spune că astfel de cazuri se petrec şi astăzi: „Cei care nu au 


se e 


acasă, să-i înmormânteze după rânduiala creştinească, îi înmormântăm aici, în 
cimitir la noi”. 


Galerie foto de la peşteră: aici. 


https://doxologia.ro/imagine/pestera-sfintilor-iosif-chiriac-de-la-bisericani-galerie- 
foto 

Biserica veche a Mănăstirii Bisericani 


Trebuie să amintim faptul că din vechiul ansamblu al Mănăstirii Bisericani, 
călugărilor vieţuitori de aici le-a rămas doar biserica voievodală, ce are ca hram 
praznicul Buneivestiri. În anul 2012 ea a împlinit cinci secole de când a fost 
construită. 


Catapeteasma este din lemn de stejar sculptat în stil baroc. Naosul şi pronaosul 
primesc lumină de la câte o fereastră la sud, cele din nord fiind acoperite. Absidele 
naosului sunt largi şi adânci. Naosul este delimitat de pronaos prin arcada care 
susține bolta. Pe naos este o turlă mare deschisă, circulară în interior şi octogonală 
în exterior, luminată de patru ferestre. În partea superioară are firide nepictate. 
Pridvorul are o fereastră la vest şi alta la sud. Intrarea se face prin partea sudică, pe 
o uşă veche metalică, joasă. Din pridvor în pronaos se intră printr-o deschidere 
mare făcută în zid. Pe pridvor este turnul clopotniţei, masiv, în formă pătrată, 
deformat la colţuri. Pardoseala este din piatră. Biserica nu este pictată. 


Splendida biserică voievodală a Mănăstirii Bisericani, ascunsă astăzi de zidurile 
Spitalului de Ftiziopneumologie, îşi așteaptă, tăcută, restaurarea. 

Pr. Silviu Cluci - Mănăstirea Bisericani 


Bisericanii şi-au căpătat numele de la evlavia rugătorilor isihaşti, ucenici ai cuvio- 
sului losif Sebastian care, după tradiție, a pus temelia schitului cu ajutorul 
Sfântului voievod Ştefan cel mare, la anul 1498. 


Ctitorul mănăstirii, cuviosul Iosif de la Bisericani, şi-a început viaţa monahală la 
Mănăstirea Bistriţa, însă, după ce s-a închinat la Sfântul Mormânt al Domnului, a 
devenit pustnic vestit în pustiul Iordanului. În jurul lui s-au adunat încă cinci- 
sprezece călugări români şi doi greci, trăind în rugăciune în peşteri din valea 
Iordanului. Năvălind arabii în Țara Sfântă, cuviosul Iosif şi-a luat ucenicii şi s-a 
întors la Bistriţa. Dar, negăsind aici liniştea necesară vieţii spirituale, s-au retras pe 
un munte înalt din apropiere (care s-a numit Muntele lui Iosif, iar mai târziu 
Muntele Bisericanilor), nevoindu-se în peşteri de piatră sau în bordeie din lemn şi 
pământ. Înmulţindu-se ucenicii, cuviosul Iosif a înălţat o biserică din lemn, în anul 
1492, în apropierea peşterii mari ale cărei urme se mai văd şi astăzi, la circa 200 de 
metri sud de biserică. 


Ajutoare domneşti 

Frumoasa biserică cu hramul Bunei Vestiri poartă, din 1535, amprenta lui Petru 
Rareş, care a făcut modificări ctitoriei lui Ștefăniță voievod (1517-1527). Aceasta a 
fost înconjurată cu ziduri groase şi patru turnuri de apărare, între anii 1627-1631 
(de către domnitorii Miron Barnovschi Movilă şi Moise Movilă), şapte ani mai 
târziu, voievodul Vasile Lupu adăugându-i chilii şi un turn-clopotniţă. 


La 1786, fanariotul Constantin Moruzzi este cel care a dat forma finală acestei 
mănăstiri, multă vreme dependentă de Bistriţa Neamţului (cu care se pare că a avut 
şi niscaiva supărări cauzate de câteva proprietăţi funciare). În şase ani a refăcut 
biserica, păstrându-i pronaosul şi turnul-clopotniță din 1638, şi zidind casele 
stăreției, paraclisul şi chiliile mănăstirii. 


Vremuri de încercare 


In vremea Eteriei, în anul 1821, Mănăstirea Bisericani a fost prădată de multe 
dintre vechile sale odoare ctitoriceşti. Cele care mai rămăseseră au fost topite și 
prefăcute în lucrări noi de stareţii Veniamin și Nicon Marinescu, între anii 1838 şi 
1854. 


Foarte bogată de-a lungul veacurilor, Mănăstirea Bisericani va sărăci mult odată cu 
secularizarea averilor mănăstirești din 1863, iar cinci ani mai târziu a devenit 
penitenciar. Astfel, liniştea vieții monahilor din Mănăstirea Bisericani a fost 
tulburată de zgomotul lanțurilor celor întemnițați. Treptat, numărul monahilor care 
mai rămăseseră scade, ajungând la numai doisprezece. 


Transformarea aşezământului în sanatoriu 


În anul 1905, zidurile închisorii se prăbușesc în sfânta noapte de Înviere. Astfel, 
închisoarea a fost desființată, iar locurile şi-au recăpătat pacea. Şapte ani mai 
târziu, în 1912, în imediata veninătate a Mănăstirii Bisericani se ridica un sanatoriu 
pentru cei bolnavi de cea mai ucigătoare maladie a acelor vremuri - tuberculoza 
pulmonară. Ulterior, întreg ansamblul Mănăstirii Bisericani devine sanatoriu TBC, 
care astăzi poartă denumirea de „Spitalul de Ftiziopneumologie - Bisericani”. 


Din punct de vedere administrativ, între anii 1904 şi 1960, vestita mănăstire a Bise- 
ricanilor devenise schit sub oblăduirea Mănăstirii Durău, apoi sub oblăduirea 


Mănăstirii Bistriţa, până în anul 1990. 


Refacerea mănăstirii 

Cu binecuvântarea prea fericitului Părinte Daniel, patriarhul Bisericii Ortodoxe 
Române, pe atunci mitropolitul Moldovei şi Bucovinei, în anul 1990 schitul 
Bisericani s-a reînființat ca mănăstire, avându-l ca stareţ pe părintele protosinghel 
Atanasie Ciumaşu (egumen 1976-1990, stareţ 1990-1994), care a menţinut rân- 
duiala slujbelor şi a purtat grijă de bolnavii internaţi la sanatoriu. 


În prezent, Mănăstirea Bisericani are trei altare de rugăciune: Biserica voievodală 
„Bunavestire”, din incinta sanatoriului, Paraclisul „Acoperământul Maicii 
Domnului”, ridicat pe locul numit „la Sfânta Iconiţă” (unde s-a arătat Maica 
Domnului) şi Biserica „Sfântul proroc Ilie Tesviteanul”, în curs de finalizare. 
Paraclisul şi biserica aflată în construcție, cu turnul-clopotniţă şi celelalte depen- 
dinţe, au fost ridicate după 1998, prin strădaniile actualului stareţ, protosinghelul 


Serafim Mihali. 


Contact 

Adresă: Sat Scăricica, comuna Alexandru cel Bun, cod 617507, judeţul Neamţ 
Telefon: (+4) 0745 214 217 

E-mail: bisericani oemmb.ro 


(Foto) Pelerin la Mănăstirea Bisericani din judeţul Neamţ 
https://doxologia.ro/foto-pelerin-la-manastirea-bisericani-din-judetul-neamt 

(Foto) Pelerin la Mănăstirea Bisericani din judeţul Neamţ 
foto: Emil Bănuţi 
La 12 kilometri Vest de Piatra Neamţ se află Sfânta Mănăstire Bisericani cu 


hramul Buna Vestire, ctitorită de Ștefăniță Vodă, unde s-au nevoit cuvioşii losif şi 
Chiriac, trecuţi în rândul sfinților 

mănăstirea va fi în întregime abandonată. Va fi reconstruită în anul 1588, dar 
distrusă în anul 1734. 

De-a lungul timpului, în apropierea mănăstirii au trăit Sfânta Maria Egipteanca şi 
Sfântul cuvios Zosima, dar şi doi sfinți români: Sfântul cuvios losif de la 
Bisericani şi Sfântul loan Iacob Hozevitul de la Neamţ. 


Mănăstirea actuală „Sfântul Gherasim de la Iordan” a fost refăcută de Patriarhia 
Ierusalimului la sfârşitul secolului al nouăsprezecelea, la 400 de metri mai spre est 
de lavra inițială, pe ruinele Lavrei Kalamon. Aşezământul se află la poalele 
munţilor din Deşertul Iudeii, între Ierihon şi lordan. 

ziduri ca de cetate. Ansamblul monahal de la Iordan este alcătuit din mai multe 
clădiri: biserica centrală, chiliile călugărilor, bucătăria şi trapeza. Biserica centrală 
se află deasupra paraclisului închinat Maicu Domnului; la biserică se ajunge 
urcându-se cele câteva trepte din partea dreaptă a curţii. Aici se păstrează şi 
Sfintele moaşte ale călugărilor omorâţi de perşi. 

Astăzi, aceasta este singura mănăstire de pe Valea Iordanului deschisă pentru 
închi-nători. 

(Foto) Lavra Sfântului Gherasim de la Iordan: 
https://doxologia.ro/locuri-de-pelerinaj/lavra-sfantului-gherasim-de-la-iordan-galerie-foto 

